Bideyseen Vazeefa adhaa kurumuge gavaaidheh nerefi\nބިދޭސީން ވަޒީފާ އަދާކުރުމާބެހޭ ގަވާއިދު ނެރެފި\nބޮޑުފިނޮޅުގައި ބިދޭސީން ތަކެއް: ބިދޭސީންގެ މައްސަލަތައް ވަނީ ބޮޑުވެފައި -- ފޮޓޯ: އަވަަސް\nބިދޭސީން ގެނެވޭނެ ގޮތާއި އެ މީހުން އަމަލު ކުރަންޖެހޭ މިންގަނޑުތައް ބަޔާންކޮށް، ބިދޭސީން ވަޒީފާ އަދާ ކުރުމާބެހޭ ގަވާއިދެއް ނެރެފި އެވެ.\nމިނިސްޓްރީ އޮފް އިކޮނޮމިކް ޑިވްލޮޕްމަންޓުން މިއަދު އާއްމު ކުރި "ބިދޭސީން ވަޒީފާ އަދާކުރުމާބެހޭ ގަވާއިދު" ހަދާފައި ވަނީ ވަޒީފާއާ ބެހޭ ގާނޫނު ދަށުންނެވެ. ވަޒީފާ އަދާ ކުރުމަށް ބިދޭސީއަކު ދިވެހިރާއްޖެ އަށް ގެނައުމުގެ ކުރިން، އެ ބިދޭސީއަކަށް ވަޒީފާ ދިންކަން އެންގުމަށްޓަކައި، ވަޒީފާދޭ ފަރާތުން "ލެޓާ އޮފް އެޕޮއިންޓްމަންޓް" އެ ބިދޭސީއަކާ ހަވާލު ކުރަން ޖެހެ އެވެ. މި ގަވާއިދުގައިވާ ގޮތުން ބިދޭސީއަކު ވަޒީފާ އިން ވަކި ކުރުމުގައި އަމަލު ކުރަން ވާނީ ވަޒީފާއާ ބެހޭ ގާނޫނާ އެއްގޮތްވާ ގޮތުގެ މަތިންނެވެ.\nއިކޮނޮމިކް މިނިސްޓްރީން ބުނެފައިވާ ގޮތުގައި މި ގަވާއިދުގައި ބަޔާން ކޮށްފައިވާ ހުއްދަތައް ނެގުމަށް މިނިސްޓްރީއަށް ހުށަހަޅާނީ، ދިވެހިރާއްޖެ އަށް ބިދޭސީން ގެނައުމުގެ ހުއްދަ ދިނުމަށް ބޭނުންކުރާ "އެކްސްޕެޓް ސިސްޓަމް" މެދުވެރިކޮށެވެ.\nމި ގަވާއިދުގައިވާ ގޮތުން ކޯޓާ ދޫކުރެ ވޭނީ، ކޯޓާ ފީގެ ގޮތުގައި އަހަރު 2،000ރ. ގެ ފީއެއް މިނިސްޓްރީ އަށް ނުވަތަ މިނިސްޓްރީން ކަނޑައަޅާ ތަނަކަށް ދައްކައިގެނެވެ. ނަމަވެސް، އިގްތިސޯދީ ސިޔާސަތަށް ނުވަތަ ވަޒީފާއާބެހޭ ސިޔާސަތަށް އަންނަ ބަދަލުތަކާ ގުޅިގެން، މި ގަވާއިދުގެ އުސޫލަށް ގެންނަންޖެހޭ ބަދަލުތައް މިނިސްޓަރަށް ގެނެވޭނެ އެވެ.\nގަވާއިދުގައި އެމްޕްލޯއިމަންޓް އެޕްރޫވަލް ހޯދުމުގައި އަމަލު ކުރަން ޖެހޭނެ އުސޫލާއި އެމްޕްލޯއިމަންޓް އެޕްރޫވަލްގެ މުއްދަތު އަދި ވަޒީފާ ދޭ ފަރާތް، މަގާމް، ވޯކް ސައިޓް ބަދަލުވުމުގައި އަމަލު ކުރަން ޖެހޭ އުސޫލު ބުނެދީފައިވެ އެވެ.\nބިދޭސީން ގެނައުމުގައި ޑިޕޮސިޓް ބެހެއްޓުމާ ބެހޭ ތަފުސީލް ވެސް މި ގަވާއިދުގައިވެ އެވެ. ދިވެހިރާއްޖޭގައި މަސައްކަތެއް ކުރުވުމަށް ބިދޭސީން ގެންނަ ފަރާތްތަކުން، މި މާއްދާގައި ބަޔާންކޮށްފައިވާ ގޮތުގެ މަތިން، މިނިސްޓްރީގައި ޑިޕޮޒިޓެއް\nބަހައްޓައިގެންނެވެ. ޑިޕޮސިޓް ނަގާނީ "ޑިޕޮޒިޓް ބެހެއްޓުމާއި ރީފަންޑް ކުރުމުގެ އުސޫލު" އާ އެއްގޮތުގެ މަތިންނެވެ.\nބިދޭސީންނަށް ވަޒީފާ ދިނުމުގެ މި ގަވާއިދުގައިވާ ގޮތުން، ބިދޭސީއަކު ވަޒީފާގައި ހުންނަ މުއްދަތުގައި، "އެކަމަޑޭޝަން" ވަޒީފާދޭ\nފަރާތުން ހަމަޖައްސައިދޭން ޖެހެ އެވެ.\nތަފާސް ހިސާބުތައް ދައްކާ ގޮތުގައި ރާއްޖޭގައި 200،000 އެއްހާ ބިދޭސީން އުޅެ އެވެ. މީގެތެރެއިން 70،000 ބިދޭސީން އުޅެނީ ގަވާއިދާ ހިލާފަށެވެ. ސަރުކާރުން ވަނީ އިގްތިސޯދު ދަށްވެ އެމީހުންގެ މައްސަލަތައް ބޮޑުވެފައިވާތީ ބިދޭސީން ފޮނުވާލުމުގެ މަސައްކަތް ތަކެއް ކުރަމުންނެވެ.\nބިދޭސީން މިނިސްޓްރީ އޮފް އިކޮނޮމިކް ޑިވެލޮޕްެމަންޓް\nއެންމެ ގިނައިން ގެނައީ އިންޑިއާ މީހުން\n"ގާބިލު ދިވެހިން ތިއްބާ ބޭރު މީހުން ނުނަގާނެ"\nރާއްޖޭގައި 281،000 ބިދޭސީން އުޅޭ\n"ބިދޭސީންނަށް ފިލައިގެން އުޅެވެނީ ހިމާޔަތްދޭތީ"


vnews - Keytha hifaa manzaru balanvaanee sharuee nazarakun: Khuthubaa\nކޭތަ ހިފާ މަންޒަރު ބަލަންވާނީ ޝަރުޢީ ނަޒަރަކުން: ޚުތުބާ\nރޭ ހިފި ހަނދުކޭތަ - ފޮޓޯ: އޭއެފްޕީ\nކޭތަ ހިފުމުން ހަމައެކަނި އެރީތި މަންޒަރު ބަލަން ނިކުތުމަށްވުރެ، މުސްލިމުން ޝަރުޢީ ނަޒަރަކުން އެއާއިމެދު ބަލަންޖެހޭ ކަމަށާއި، މުސްލިމުން ނިކުންނަންވާނީ ﷲ ޙަޟްރަތަށް ރުޖޫޢަވުމަށް ކަމަށް ކޭތަ ނަމާދުގެ ޚުތުބާގައި ބުނެފި އެވެ.\nމިގަރުނުގައި ހިފާނެ ފަކަލީ ޢިލްމުން ލަފާކުރެވޭ އެންމެ ދިގު ހަނދުކޭތަ ރޭ ހިފިއިރު ރާއްޖޭގެ މީހުން ދިރިއުޅޭ ހުރިހާ ރަށެއްގައި ވަނީ ކޭތަ ނަމާދުކޮށްފައެވެ.\nމިގަރުނުގައި ހިފާނެކަމަށް ފަލަކީ ހިސާބުތަކުން ލަފާކޮށްފައިވާ އެންމެ ދިގު ހަނދުކޭތަ ރޭ ވަނީ ހިފާފައެވެ. ރޭ ހިފި ފުރިހަމަ ހަނދުކޭތައިގެ ދިގުމިނަކީ ޖުމްލަ6ގަޑިއިރާއި 14 މިނިޓްކަމަށް ލަފާކޮށްފައިވެ އެވެ. އެންމެ ފަހުން އެންމެ ދިގު ހަނދުކޭތައެއް ހިފީ މިއަހަރުގެ ޖެނުއަރީ މަހުގެ 31 ވަނަ ދުވަހުގެރޭ އެވެ. އެއީ ރޭ ހިފި ކޭތައަށްވުރެ 26 މިނިޓު ކުރު ކޭތައެކެވެ.\nއޭޝިޔާ އާއި ޔޫރަޕާއި އެފްރިކާގެ އިތުރަށް ދެކުނު އެމެރިކާގެ ހުރިހާ ގައުމަކަށް ވެސް ރޭގެ ހަނދުކޭތަ ފެނިފައިވާއިރު، މިކޭތަ ރާއްޖޭގެ ހުރިހާ ހިސާބަކަށްހެން ވަނީ ވަރަށް ސާފުކޮށް ފެނިގެންގޮންފައެވެ. ރޭ ހިފި ހަނދުކޭތައާއި ގުޅިގެން މުޅި ރާއްޖޭގައި ވަނީ ކޭތަ ނަމާދުވެސް ކޮށްފައެވެ.\nރޭ ހިފި ހަނދުކޭތަ - ފޮޓޯ: ސޮފްވާން ވީ ނިއުސް\nކޭތަ ނަމާދުގެ ޚިތުބާގައި ބުނެފައި ވަނީ، އިރަކީ ނިއުކްލިއަރ މަސްދަރެއް ކަމަށާއި، އިރުން އުފައްދާ ހަކަތައަށް ބަލާއިރު އޭގެ މިންވަރަކީ 500 ހާސް މިލިއަން އަހުގެ ބާރުކަމަށެވެ. އަދި އޭގެތެރެއިން ބިމަށް ވާސިލްވަނީ އެއްހާސް ބައިކުޅަ އެއްބައި ކަމަށާއި، އިރުން ހަކަތަ ލިއްބައިނުދޭނަމަ ދިރުން ނުވާނެކަމަށެވެ.\nޚުތުބާގައި ބުނެފައި ވަނީ މާތް ﷲ ގެ ވަހީބަސްފުޅުން އެނގޭގޮތުގައި ހަނދު އަތުލައިގަތުމަކީ އިރަށް އެކަށީގެންވާކަމެއް ނޫންކަމަށެވެ. އަދި ދުވާލަށްވުރެ ރޭގަނޑު ކުރިއަރައިނުދާނެ ކަމަށާއި، އެއިން ކޮންމެ އެއްޗެއްވެސް ހިނގަހިނާ ހުންނާނީ އެއެއްޗެއްގެ ފަލަކުގައި ކަމަށެވެ. އެހެންކަމުން އިރު އޭގެ އޯބިޓުން ކައްސާލައިގެން ގޮސް ހަނގުގެ އޯބިޓްގެ ތެރެއަށް ނުވަންނާނެ ކަމާއި، އަދި ރޭގަނޑު ދުވާލުގެ މައްޗަށް ގަދަވެގަތުމެއް ނެތްކަވެސް މާތްﷲ ގެ ވަހީ ބަސްފުޅުން އެނގޭކަމަށެވެ. ނަމަވެސް ދުވާލާއި ރޭގަނޑަކީ ވިދިވިދިގެން އެކަތި ފަހަތުން އަނެކަތި ތަކުރާރުވަމުން އަންނަގޮތަށް ލައްވާފައިވާ ދެ ވަގުތުކަމަށްވެސް ވަނީ ބުނެފައެވެ.\nޚުތުބާގައި އިތުރަށް ބުނެފައި ވަނީ، ކޭތަ ހިފުމަކީ މާﷲ ގެ އަޅުތަކުން އެކަލާންގެމަތިން ހަދުމަކުރުމަށް ލައްވާފައިވާ ފުރިހަމަ ނިޒާމެއް ކަމަށެވެ. ކީރިތި ރަސޫލާގެ ހަޔާތްޕުޅުގައި ހިޖުރައިން 10 ވަނަ އަހަރުގެ ޝައްވާލް މަހުގެ 29ވަނަ ދުވަހު ހިފި އިރުކޭތަ އަކަށް އިޝާރާތްކޮށް ޚުތުބާގައި ބުނެފައި ވަނީ އެ ކޭތަ ހިފި ދުވަހާއި ދިމާވީ އިބްރާހިމްގެ ފާނު އަވަހާރަވި ދުވަހާއި ކަމަށެވެ. އަދި އެއީ ވަރަށް ހޫނުގަދަ ދުވަހެއް ކަމަށާއި، ސަލާމާއި ޞަލަވާތްލެއްވި މާތްރަސޫލާ މިސްކިތަށް ވަޑައިގެން މީސްތަކުން ނަމާދަށް އައުމަށް އެންގިކަމަށެވެ. އެ ނަމާދުގައި ފިރިހެނުންނާއި އަންހެނުން ބައިވެރިވި ކަމަށާއި، ނަމާދަށްފަހު ދެއްވި ޚުތުބާގައި ޚަދީޘް ކުރެއްވި ބަސްފުޅުތަކުން އެނގޭ ގޮތުގައި ކޭތަ ހިފުމަކީ މީހަކު މަރުވެގެން ނުވަތަ އުފަންވެގެން ވާކަމެއް ނޫންކަން އެނގޭކަމަށް ޚުތުބާގައި ވަނީ ބުނެފައެވެ.\nއެހެންކަމުން ކޭތަ ހިފުމުގެ ނިޒާމަކީ ﷲގެ ކުޅަދުންވަންތަ ކަމުގެ ދަލީލުތައް ކަމުން، ކޭތަ ހިފުމުން ހަމައެކަނި މަންޒަރު ބަލަން ނިކުތުމަށްވުރެ، ކޭތަ ހިފައިފިނަމަ ނަމާދު ކުރުމާއި، ޛިކުރުކޮށް ދުއާކޮށް، އަދި އިސްތިޢުފާރު ކުރުމަށް އަވަސްވެ ގަންނަން ޖެހޭކަމަށްވެސް ޚުތުބާގައި ވަނީ ބުނެފައެވެ.\nމިގަރުނުގައި ހިފާނެކަމަށް ފަލަކީ ހިސާބުތަކުން ލަފާކޮށްފައިވާ އެންމެ ދިގު ހަނދުކޭތަ ރޭ ހިފާފައިވާއިރު، ގިނަ އަދަދެއްގެ ބަޔަކު ވަނީ ކޭތަ ބަލަން ނިކުމެފައެވެ.


ފަހުން - ފަންވަތް - މަޢުލޫމާތުގެ ޚަޒާޏާ\nމަޖުބޫރު ލޯބި (45)\nނުކުޅެދޭ މީހުންގެ މަސްއަލައާއި ނަބަވީ ސީރަތު (1)\nހަމަ ހިތަށްއަރާ.. (1)\nމަޖުބޫރު ލޯބި (5)\nޝާޢިއުކުރީ ޢަބްދުﷲ ނަޢީމު އިބްރާހީމް 22 ޑިސެމްބަރ 2010 . ހިމެނޭބަޔަކީ ވާހަކަ\n(ފުރަތަމަ ބައި: ޑޮކްޓަރ)\nއޭނާ އަކީ ވަޒީފާއަށް މީހުން ހޯދުމާ ބެހޭ ގޮތުން ކުންފުނިތަކާއި މީސްމީހުންނަށް ލަފާދޭ މީހެކެވެ. އޭނާއަކީ އެ ދާއިރާގެ މާހިރަކަށް ވިޔަސް ހިތަށް ވެރިވީ ފޫހިކަން ފޮރުވޭ ގޮތެއް ނުވިއެވެ. "ޑޮކްޓަރ- މަނިކުފާނަށް ކުރެއްވޭނެ ކޮންމެވެސް ކަމެއް އޮންނާނެއެއް ނޫންތޯ-؟" އޭނާ ބުންޏެވެ. "މަނިކުފާނު ފަދަ ތަޢުލީމީ ބޭފުޅަކަށް ކުރެއްވޭނެ ކޮންމެވެސް ކަމެއް އޮންނަން ވާނެ- ހަނގުރާމައިގެ ސަބަބުން އަޅުގަނޑުމެން އެންމެން ކުނިބުންޏަށް ވީއެއް ނޫންތޯ- ހަނގުރާމަ ނިމުނު ދުވަހުން ފެށިގެން މިހައި ތަނަށް ބަލާއިރު މުދައްރިސެއްގެ ބޭނުން މިވަނީ އެއްހާސް ގުނައަށް ބޮޑު ވެފައި-"\nޑޮކްޓަރ މެއިހަމް އޭނާގެ ގޮނޑީގައި ރަނގަޅަށް ލެނގިލުމަށްފަހު މާނޭވާއެއް ލިއެވެ. "އަޅުގަނޑު މިދަންނަވާ ވާހަކަ އަދި އެނގިވަޑައިނުގަންނަވަނީ- އަޅުގަނޑަކީ އާދައިގައި މީހުން މިކިޔާ ކަހަލަ މުދައްރިސްކީމެއް ނޫން- އަޅުގަނޑަށް ލިބިފައިވާ ތަޢުލީމުގެ ބޭނުމެއް މިހާރަކު ނެތް- އަޅުގަނޑު އެންމެ ރަނގަޅަށް އުނގަންނައިދޭ މާއްދާގެ ބޭނުން ކެނޑިއްޖެ- މީހުން ތައުލީމު ލިބިގަންނަން ބޭނުންކަން އަޅުގަނޑަށްވެސް ެނގޭ- އެމީހުން ބޭނުންވަނީ އެމީހުން ދިރިއުޅެން ލިބިފައިވާ ވީރާނާ ދުނިޔެ އާބާދު ކުރާނެ ގޮތް ދަސްކުރަން- އެމީހުން ބޭނުން ވަނީ ރާނާ މީހުންނަށާއި ޓެކްނީޝަނުންނަށާއި ޢިމާރާތް ކުރުމުގެ މަސައްކަތް ކުރާ މީހުންނަށް ވާން- އެމީހުން ދަސްކުރަން ބޭނުންވާ ކަންތައްތަކަކީ އެއީ- އެމީހުން ބޭނުންވަނީ ހަލާކުވެފައިވާ ރަށްތައް އަލުން އާބާދު ކުރާނެ ގޮތް ދަސްކުރަން- ހުއްޓިފައި ހުރި މެޝިންތައް ހިންގާނެ ގޮތް ދަސްކުރަން- ރޭޑިއޭޝަންގެ ސަބަބުން ފިހިފައިވާ ތަންތަން ރަނގަޅުވާނެ ގޮތެއް ދަސްކުރަން- ބިނދިފައިވާ ކަށިތައް ބެދޭނެ ގޮތެއް ހޯދަން- އެމީހުން ބޭނުންވަނީ ބޮމުގެ ސަބަބުން ނުކުޅެދޭ މީހުންނަށް ވެފައިވާ މީހުންނަށް މަޞްނޫޢީ ގުނަވަން ހަދާނެ ގޮތެއް ދަސްކުރަން- ލޯއަނިދިރި ވެފައިވާ މީހުންނަށް އަމިއްލަ ހަށްޓާއިގެން ސަލާމަތުން އުޅެވޭނެ ގޮތެއް ހަދަން- ސިކުނޑި ހަލާކުވެ މޮޔަވެފައިވާ މީހުންނަށް ބުއްދީގެ ބޭނުން ކުރާނެ ގޮތް ދަސްކޮށްދޭނެ ގޮތެއް ހޯދަން- އައިބު ވެފައިވާ މީހުންނަށް އަލުން މީހުންގެ ކުރިމައްޗަށް ނުކުމެވޭނެ ގޮތް ހަދަން- އެމީހުން ދަސް ކުރަން ބޭނުންވާ ކަންތައްތަކަކީ މިއީ- އަޅުގަނޑަށް ވުރެ ބޮޑަށް މަނިކުފާނަށް މިކަންތައްތައް އޮތީ މިހެންކަން އެނގިވަޑައިގަންނަވާނެ-"\n"ދެން މަނިކުފާނުގެ ޚާޞިއްޔަތުގެ އެއްވެސް ބޭނުމެއް ނުހިއްޕެވޭނޭ ކަމަށް ހީފުޅު ކުރައްވަނީތޯ-؟"\nޑޮކްޓަރ މެއިހަމް ހީނލިއެވެ. "އަޅުގަނޑު ހީކުރަނީއެއް ނޫން- އަޅުގަނޑަށް ޔަގީން- އެކަމަށް މީހުން ޝައުގުވެރި ކުރުވަން އަޅުގަނޑު ވަރަށް ބޮޑަށް މަސައްކަތް ކުރިން- އެކަމަކު މީހުން ދުވަނީ އަޅުގަނޑާ ދުރަށް- އަޅުގަނޑުގެ ދަރިވަރުންނަށް ހަނދާން ގަދަ ކުރާނެ ގޮތް ދަސްކޮށްދޭތާ މިހާރު ފަންސަވީސް އަހަރު ވެއްޖެ- އަޅުގަނޑު އެ މަވްޟޫޢުގައި ހަފޮތް ލިޔެފިން- އޭގެ ތެރެއިން ދެފޮތް ވަނީ ުނިވަރސިޓީތަކުގައި ކިޔަވައިދޭ ދެފޮތަށް ވެފައި- ބޮޑު ހަނގުރާމަ ނިމުނުފަހުން ފުރަތަމަ އަހަރު އަޅުގަނޑު އަށް މަސް ދުވަހުގެ ކޯހެއް ބާއްވަން އިޢުލާނު ކުރިން- މަޢުލޫމާތު ހޯދަން އަޅުގަނޑާ ގުޅީ އެންމެ މީހެއް- އެކަމަކު މިއީ އަޅުގަނޑުގެ މަސައްކަތް- އަޅުގަނޑު ކުރާ ކަމަކީ މިއީ- ބިރުވެރިކަމާއި މަރުގެ ނާމާންކަމުން ފުރިފައިވާ ދުނިޔެއެއްގައި އަޅުގަނޑުގެ މަސައްކަތް ކުރިއަށް ގެންދާނީ ކިހިނެއްތޯ-؟"\nލަފާދޭމީހާ ތުންފަތް ހަފައިލިއެވެ. އެއީ ޖަވާބެއް ދިނުން އުނދަގޫ ސުވާލެކެވެ. ޑޮކްޓަރ މެއިހެމް ނުކުމެގެން ދިޔައިރުވެސް އޭނާއަކަށް ޖަވާބެއް ނުދެވުނެވެ. ބަސްދީގަތުން ނިންމުމަށްފަހު އެ ބަލިކަށިމީހާ ނުކުމެގެން ދިޔަތަން ބަލަން އޭނާ އިނެވެ. އެވަގުތު އޭނާގެ ނާކާމިޔާބީގެ އިޙްސާސް ވަރަށް ބޮޑަށް ކުރެވިގެން ދިޔައެވެ. އެކަމަކު އެރޭ އޭނާއަށް ކުއްލިއަކަށް ހޭލެވުނީ ހުވަފެނެއް ފެނިގެންނެވެ. އޭނާ އެ ހޮހަޅައެއްކަހަލަ ތާނގައި ހޭލާ އެތައް އިރަކު އޮތެވެ. އެވަގުތު އޭނާގެ ހިތުގައި އޮތީ ހަމައެކަނި ޑޮކްޓަރ މެއިހަމެވެ. ހެނދުނު ތެދުވިއިރު އޭނާއަށް ޑޮކްޓަރުގެ ސުވާލުގެ ޖަވާބު އެނގިއްޖެއެވެ.\nއޭގެ އެއް މަސް ދުވަސް ފަހުން ސަރުކާރުގެ ޢިމާރާތްތަކުގައި އިޢުލާނެއް ޖަހާފައި ހުއްޓާ ފެނުނެވެ. އެ އިޢުލާނަށް އާދަޔާ ޚިލާފު ބޮޑު ތަރުޙީބެއް ލިބިގެން ދިޔައެވެ.\nހޫގޯ މެއިހަމް، ޕީއެޗްޑީ\n8 މަސްދުވަހުގެ ކޯހެއް ހިންގަނީ\n"ހަނދާން ނައްތައިލާނެ ގޮތް"\nރަޖިސްޓަރީ ކުރުން ސެޕްޓެމްބަރު9ވަނަ ދުވަހުން ފެށިގެން\nލިޔުން: ޢަބްދުﷲ ނަޢީމު އިބްރާހީމް (ފަންވަތުގެ އިދާރީ ލިޔުންތެރިއެއް)\nޝާއިޢުކުރުން: '' ''\nއަލުން ބެލުން: " "\n2009-02-14 - މި ބިމަކީ، މުޤައްދަސް ބިމެކެވެ.\n2009-02-16 - އިންސާނިއްޔަތު\n2009-02-16 - ބުއްދި ޤަބޫލު ކުރާ ކަންތައްތައް\n2009-02-17 - ވަފާތެރިޔާ\n2009-03-10 - 2006 ވަނަ އަހަރުގެ އެއްވަނަ ޅެން\n2009-03-17 - ތިކިޖެހި ތާނަ ބޭނުން ނުކުރުމާމެދު އަޅުގަނޑު ދެކޭގޮތް\n2009-03-29 - ރާއްޖެ އިސްލާމްވީ ދުވަހު ފިކުރު ހިންގައިލާން ޖެހޭ ކަމެއް.\n2009-04-01 - ޚުލާޞާކުރުން\n2009-04-10 - މަންމަ އަކަށް ވުމުގެ ކުރިން\n2009-04-25 - ސަމާސާ އަދަބަކީ ލިޔުންތެރި ކަމުގެ މުހިންމު ފަންނެއް\n2009-05-21 - ލޯތްބަކީ ކޮބާ؟\n2009-06-04 - ތެތް ކަރުދާސް\n2009-06-23 - ބަސްފޮތް ހަދަނީ ކިހިނެއް؟\n2009-07-14 - އަހަރެން ދެކެ ލޯބި ނުވާށެވެ!\n2009-07-25 - އަހަރެން ކަލޭދެކެ ލޯތްބެއް ނުވަމެވެ.\n2009-08-03 - ކާއިނާތުގައި އިންސާނާގެ މަގާމު\n2009-10-27 - އަލްމަރްޙޫމް ޢަބްދުއްރަޙީމް ޢަބްދުލްމަޖީދު\n2009-11-10 - މަލިކު ފޫހިފިއްލީގެ ތެރެއިން...\n2010-01-17 - ވައްކަންކުރާ މީހުންގެ އަތް ބުރިކުރުމުގެ ޙިކުމަތަކީ މިއީބާ؟\n2010-01-27 - ރާހީގެ ޙަޤީޤަތަކީ ކޮބާ؟\n2010-02-24 - ހަނގުރާމަ އާ ނުލައި ފަތަޙަ\n2010-03-04 - ނަސޭހަތެއް\n2010-03-17 - ދިރިއުޅުމުގެ ދަތުރު\n2010-04-03 - އާދަޔާ ޚިލާފު ވިހެއުން\n2010-04-16 - ޙަޤީޤީ މުޢުޖިޒާތް\n2010-05-03 - މަންމަގެ ސިޓީ\n2010-05-18 - ކުޅިވަރު\n2010-06-13 - އެމްޑަބްލިޔޫޑީ އިސްޓޯރު\n2010-06-19 - ﷲ ހޯދުން\n2010-06-30 - ވަހުމަށް އަޅުކަން ކުރުން\n2010-07-07 - ބިރުވެރި ފިލްމުގެ އަސަރު\n2010-08-13 - ބަސް ދަތުރު\n2010-08-19 - ކުޅަދުންވަންތަކަން\n2010-08-20 - މޯބައިލް ފޯނު\n2010-08-25 - މާހިރުންގެ ޙާލު\n2010-09-06 - ހިތްހަމަޖެހުން ހޯދުން\n2010-09-07 - ފަހުމީގެ ހަނދާން ގަދަކަން\n2010-09-23 - ކުކުޅު މަސް\n2010-09-28 - ތަޤުވާއަކީ ކޮބާ؟\n2010-10-09 - ކިޔޫގެ މައްސަލަ\n2010-10-10 - ނޭނގުން\n2010-10-12 - މިލާވޮހާތު\n2010-10-14 - ޤުދުރަތީ މަންޒަރު\n2010-10-27 - ފިހާރަ ހުޅުވުން\n2010-11-07 - ވެރިމީހާގެ ރުޅި އާއި ސަޢީދުގެ ޖަވާބު\n2010-11-13 - ހުވަފެނުގެ ތަޢުބީރު\n2010-11-14 - ޖާސޫސީ ވާހަކައެއް...\n2010-11-15 - ވަޢުދު ފުއްދުން\n2010-11-17 - އެޑިޓަރުގެ ގޮނޑި\n2010-11-18 - އިސްލާމްދީނާއި ޓެރަރިޒަމް\n2010-11-19 - ޝަރަފުވެރި މެހްމާން\n2010-11-20 - ފަޒާގެ ތަނަވަސްކަން\n2010-11-21 - ގާނދީގެ ނަޒަރުގައި ޔަހޫދީން\n2010-11-22 - އިންސާނަކު ހަރުފައެއްގެ ބަނޑުގައި\n2010-11-23 - ނޫސްވެރިންނަށް ދިމާވާ ބައެއް މައްސަލަ\n2010-11-23 - އާދަޔާ ޚިލާފު މަގުހަދާ މެޝިނެއް\n2010-11-24 - ދަރިންނަށް ގަދަރު ކުރުމާއި ގަދަރު ލިބިގަތުން\n2010-11-27 - ބުޅަލުގެ ބުއްދި\n2010-11-28 - އާދަޔާ ޚިލާފު ކުލަބުތައް\n2010-11-29 - އަދަބީ އުކުޅު\n2010-11-30 - ވިސްނާލުން ރަނގަޅު ކަމެއް\n2010-12-05 - އައު އީޖާދު\n2010-12-07 - ސަންދޯއް\n2010-12-08 - އަސަރުކުރުވަނިވި ތަޤްރީރެއް\n2010-12-09 - ލޯބީގެ އާދަޔާ ޚިލާފު ނަމޫނާއެއް\n2010-12-11 - ރާބޯ މީހަކާއި ޢިލްމުވެރިއެއްގެ ވާހަކަ\n2010-12-12 - ސާހިލްގައި ޠޫފާން\n2010-12-15 - ޝައްކު\n2010-12-18 - ދީނުގެ އަހަންމިއްޔަތު\n2010-12-20 - ބުއްދިވެރި ޖަވާބެއް\n2011-01-24 - "ބްރޯކަން" ދިވެހި\n2011-01-26 - އައިޑެންޓިޓީ ކާޑު\n2011-03-10 - ސޯދުގެ ކޮނޑުހުޅު\n2012-05-13 - މިސްކިތުން ފައިވާން ގެއްލުން\n2012-05-17 - ފިޠުރަތުގެ ދީން\n2012-05-21 - މަތިންދާ ބޯޓު ދަތުރު\n2012-05-24 - ފަރުދާ ކަހައިލުމުން...\n2012-05-30 - ނަރުހުންގެ ޚިދުމަތް ލިބޭ ހޮޓަލެއް\n2012-06-12 - އިންޓަރނެޓް\n2012-06-29 - ލޯތްބާއި ނަފުރަތު\n2012-08-28 - ލިބާސް\n2012-10-03 - ނޮވެމްބަރު ތިނެއް\n2012-10-16 - ކުރިޔަށް އޮތް ޕެރެގްރާފް\n2012-11-01 - އިމްތިޙާން\n2012-11-14 - ހާރުކާ މީދާ\n2012-11-27 - ހަމަގޮތުގައި ބޭނުން ކުރުން\nމިޒަމާނުގައި ނަބީކަމަށް ދަޢުވާކުރި ބައެއް އަންހެނުން\nދެ ލޯ ޕޮޕްކުރާ އަންހެނާ\nދުނިޔޭގެ މާ ގަނޑުވަރު\nރަށްފުށުގެ ދިރިއުޅުން - 01\nއުފާވެރި އީދު ޗުއްޓީ\nޙިކުމަތްތެރި ބައްޕައާއި ރުޅިގަދަ ކުއްޖާ\nމަޖުބޫރު ލޯބި (18)


ހަޖަމުކުރާ ނިޒާމް - ވިކިޕީޑިއާ\nހަޖަމުކުރާ ނިޒާމް ނުވަތަ (އިނގިރޭސި ބަހުން: Gastrointestinal tract) ނުވަތަ ޑައިޖެސްޓިވް ސިސްޓަމް،(އިނގިރޭސި ބަހުން: Digestive system)އަދި އެލިމެންޓަރީ ކެނަލް (އިނގިރޭސި ބަހުން: Alimentary canal)ގެ ނަންދީފައިވާ މި ނިޒާމަކީ އިންސާނާގެ ހަށިގަނޑުގައި އިންސާނާ ކާ ކާނާގެ ބާވަތްތައް ހަޖަމުކޮށްދޭ ނުވަތަ ހަޖަމުކުރުވާ ނިޒާމެވެ. ހަޖަމުކުރާ ނިޒާމްގެ މައިގަނޑު މަސައްކަތަކީ ކާތަކެތި ހަޖަމުކުރުމާއި، ހަށިގަނޑަށް ބޭނުންނުވާ ބައި ހަށިގަނޑުން ބޮޑު ކަމުދާ ތަކެތީގެ ސިފައިގައި ބޭރު ކުރުމެވެ.\nއާދައިގެ ފިރިހެނެއްގެ ހަޖަމުކުރާ ނިޒާމްގައި ހިމެނޭ ބައިތަކުގެ ދިގުމިނަކީ ގާތްގަނޑަކަށް 6.5 މީޓަރު (20ފޫޓް) އެވެ. އަދި ހަޖަމުކުރާ ނިޒާމް އެކުލެވިގެންވަނީ މައިގަނޑު ދެބައެއްގެ މައްޗަށެވެ. އެއީ ހަޖަމުކުރާ ނިޒާމްގެ މަތީބައި(އިނގިރޭސި ބަހުން: Upper gastrointestinal tract)،އަދި ހަޖަމުކުރާ ނިޒާމްގެ ތިރީބައި(އިނގިރޭސި ބަހުން: Lower gastrointestinal tract)އެވެ. އެމްބްރިޔޮލޮޖިކަލް ގޮތަށް ބަލާއިރު ހަޖަމުކުރާ ނިޒާމް3ބަޔަކަށް ބަހާލެވިދާނެއެވެ. އެއީ ކުރީބައި(އިނގިރޭސި ބަހުން: Foregut)، މެދުބައި(އިނގިރޭސި ބަހުން: Midgut)، އަދި ފަހަތު ބައި(އިނގިރޭސި ބަހުން: Hindgut) އެވެ.\nހަޖަމުކުރާ ނިޒާމްގެ ބައިތައް ދައްކައިދޭ ކުރެހުމެއް\n1 ހަޖަމުކުރާ ނިޒާމްގެ މަތީބައި\n1.3 ކާތަކެތި ހިގާ ހޮޅި\n2 ހަޖަމުކުރާ ނިޒާމްގެ ތިރީބައި\n2.1 ކުޑަ ގޮހޮރު\n2.1.1 ކުޑަ ގޮހޮރު ގެ ފުރަތަމަ ބައި ނުވަތަ ޑުއަޑީނަމް\n2.1.2 ކުޑަ ގޮހޮރު ގެ މެދުބައި ނުވަތަ ޖެޖޫނަމް\n2.1.3 ކުޑަ ގޮހޮރު ގެ ފަހުބައި ނުވަތަ އިލިއަމް\n2.2 ބޮޑު ގޮހޮރު\n2.2.2 ފަލަ ގޮހޮރު\n2.3 ފުރަގަސް ފަރާތް\n2.4 ފުރަގަސް ފަރާތު މަގު\n2.5 ފުރަގަސް ފަރާތު ދޮރު\n3 އިތުރު ގުނަވަންތައް\n4.1 ތެތް ދުލިފަށް\n4.2 ތެތްދުލިފަށުގެ ދަށުގައިވާ ފަށަލަ\n4.3 ބޭރު މަސް ފަށަލަ\n4.4 އެންމެ ބޭރު ފަށަލަ\nހަޖަމުކުރާ ނިޒާމްގެ މަތީބައިEdit\nހަޖަމުކުރާ ނިޒާމްގެ މަތީބައި ނުވަތަ (އިނގިރޭސި ބަހުން: Upper Gastrointestinal tract)އެކުލެވިގެންވަނީ އަނގަ،އަރުތެރެ ، ކާތަކެތި ހިގާ ހޮޅި،އަދި މައިދާ ނުވަތަ ބަނޑު ގެ މައްޗަށެވެ.\nމި މައުޟޫޢާ ގުޅޭ ޚާއްޞަ މަޒުމޫނު: އަނގަ\nއަނގަ ނުވަތަ (އިނގިރޭސި ބަހުން: Mouth) ލެއްޕިފައި އިންނަނީ ދެތުންފަތުގެ އެހީގައެވެ. ހަޖަމުކުރުމުގެ މަސައްކަތް ފެށިގެން އަންނަނީ އަނގައިގެ ތެރޭގައި ކާތަކެތި ހަފަން ފަށާ ހިސާބުންނެވެ. އަނގައިގެ ތެރޭގައިވާ ތެތް ދުލިފަށް(އިނގިރޭސި ބަހުން: Buccal mucosa)ގައި ކުޅުބޭރުކުރާ ގޮށް(އިނގިރޭސި ބަހުން: Salivary glands)ވެއެވެ. މީގެ އިތުރުން ދޫ(އިނގިރޭސި ބަހުން: Tongue)އަދި ދަތްތައް(އިނގިރޭސި ބަހުން: Teeth)ވެއެވެ.\nއަރުތެރެ އަކީ ހަޖަމުކުރާ ނިޒާމް އަދި ނޭވާލާ ނިޒާމް ގައި ވެސް ޝާމިލްވާ ޓިޝޫއެކެވެ. ކާނާ އަދި ވައި އަރުތެރެ ހުރަސްކޮށް ދައުރުވާތީ ކާތަކެތި ކާއިރު ވައި ނޮޅި ނިވާކޮށް ފޮރުވާލުމަށްޓަކައި އެޕިގްލޮޓިސް އޭ ކިޔޭ ކަނެކްޓިވް ޓިޝޫ ފޮއްޗެއް ވައި ނޮޅި ގެ މަތިން އިދެއެވެ. މިގޮތަށް ނިވާކޮށް ފޮރުވާލުމުން ކާތަކެތި ނޭވާލާ ނިޒާމް އަަށް ދިއުން މަނާކޮށް ދެއެވެ. އަދި މީގެ އިތުރުން ވާހަކަ ދެއްކުމުގައި ތަފާތު އަޑުތައް ލެއްވުމުގައި އަރުތެރެ މުހިއްމު ދައުރެއް އަދާކުރެއެވެ.\nކާތަކެތި ހިގާ ހޮޅިEdit\nމި މައުޟޫޢާ ގުޅޭ ޚާއްޞަ މަޒުމޫނު: ކާތަކެތި ހިގާ ހޮޅި\nކާތަކެތި ހިގާ ހޮޅި ނުވަތަ (އިނގިރޭސި ބަހުން: Esophagus) އަކީ އަރުތެރެ އިން މައިދާއަށް ކާތަކެތި ގެންގޮސްދޭ ހޮޅިއެވެ. ކާތަކެތި ހިގާ ހޮޅި ފެށިފައި އިންނަނީ އަޑުފޮއްޓާ ކައިރީ އަރުތެރެ(އިނގިރޭސި ބަހުން: Laryngopharynx)ނިމޭ ހިސާބުންނެވެ. ނުވަތަ އަރުތެރޭގެ މިބުނިބައިން ދެމިފައިވާ ހޮޅިއެއްގެ ސިފައިގައެވެ. ކާތަކެތި ހިގާ ހޮޅި އިންނަނީ ކަރު ހިމެނޭ ހިސާބުގައި ހުންނަ މައިބަދައިގެ6ނަމްބަރު ކަށިކޮޅާ ހިސާބުންނެވެ. ކާތަކެތި ހިގާ ހޮޅި އިން ފެށިގެން މައިދާ ނުވަތަ ބަނޑު އާއި ހަމައަށް ކާތަކެތި ފޯރަނީ ޕެރިސްޓަލްސިސް އޭ ކިޔޭ ހަރަކާތެއްގެ އެހީގައެވެ.\nމައިދާ ނުވަތަ (އިނގިރޭސި ބަހުން: Stomach) އަކީ ތޮޅިއެއްގެ ބައްޓަމަށް އެތެރެ ހުސްކޮށްއޮންނަ މަޑު މަސް އިން އުފެދިފައިވާ ގުނަވަނެކެވެ. ކާތަކެތި ހަފައި ދިރުވުމަށްފަހު، އަންނަ ހަޖަމުކުރުމުގެ ދެވަނަ މަރުޙަލާ ފުރިހަމަ ކުރަނީ މައިދާގެ ތެރޭގައެވެ. ބޭސްވެރިކަމުގެ ދުނިޔޭގައި ބޭނުންކުރާ ގެސްޓްރިކް، ގެސްޓްރޯ(އިނގިރޭސި ބަހުން: Gastric/Gastro)މިބަސްތަކުން ދޭހަކޮށްދެނީ ބަނޑާއި ގުޅުންހުރި، ނުވަތަ މައިދާއާ ގުޅުންހުރި މިހެންނެވެ.\nމައިދާ ނުވަތަ ބަނޑު ނިމޭ ހިސާބުން ދެން ފެށެނީ ކުޑަ ގޮހޮރު އެވެ.\nހަޖަމުކުރާ ނިޒާމްގެ ތިރީބައިEdit\nހަޖަމުކުރާ ނިޒާމްގެ ތިރީބައި ނުވަތަ (އިނގިރޭސި ބަހުން: Lower Gastrointestinal tract) އެކުލެވިގެންވަނީ ކުޑަ ގޮހޮރު(އިނގިރޭސި ބަހުން: Small intestine)، ބޮޑު ގޮހޮރު(އިނގިރޭސި ބަހުން: Large intestine)އަދި ފުރަގަސް ފަރާތު ދޮރު(އިނގިރޭސި ބަހުން: Anus)ގެ މައްޗަށެވެ.\nކުޑަ ގޮހޮރު ގެ ފުރަތަމަ ބައި ނުވަތަ ޑުއަޑީނަމް(އިނގިރޭސި ބަހުން: Duodenum)\nކުޑަ ގޮހޮރު ގެ މެދުބައި ނުވަތަ ޖެޖޫނަމް(އިނގިރޭސި ބަހުން: Jejunum)\nކުޑަ ގޮހޮރު ގެ ފަހުބައި ނުވަތަ އިލިއަމް(އިނގިރޭސި ބަހުން: Ileum)\nކުޑަ ގޮހޮރު ގެ ފުރަތަމަ ބައި ނުވަތަ ޑުއަޑީނަމްEdit\nކުޑަ ގޮހޮރުގެ ފުރަތަމަ ބައި ނުވަތަ (އިނގިރޭސި ބަހުން: Duodenum) އަކީ މައިދާ އާއި ކުޑަ ގޮހޮރުގެ މެދުބައި ޖެޖޫނަމް ގުޅުވައިދޭ ހޮޅިއެވެ. މިއީ ކުޑަ ގޮހޮރުގެ އެންމެ ކުރު އަދި އެންމެ ފުރަތަމަ ބައި ވެސް މެއެވެ. އިގިރޭސި ސީ (C) އަކުރުގެ ބައްޓަމަން އިންނަ މިބަޔަކީ ގިނަ ކެމިކަލް މާއްދާތައް ހަޖަމުކޮށް ހަށިގަނޑަށް ބޭނުން ބައި ނަގައިދޭ ތަނެވެ.\nކުޑަ ގޮހޮރު ގެ މެދުބައި ނުވަތަ ޖެޖޫނަމްEdit\nކުޑަ ގޮހޮރުގެ މެދު ބައި ނުވަތަ (އިނގިރޭސި ބަހުން: Jejunum) އަކީ ކުޑަ ގޮހޮރު ބެހިފައިވާ3ބައިގެ ތެރެއިން މެދަށް އިންނަ ބަޔެވެ. ނުވަތަ ކުޑަ ގޮހޮރުގެ ފުރަތަމަ ބައި ޑުއަޑީނަމް އާއި ފަހު ބައި އިލިއަމް އާއި ދެމެދުގައިވާ ބަޔެވެ. ފުރާ ފުރިހަމަ އިންސާނެއްގެ ކުޑަ ގޮހޮރުގެ ދިގުމިނަކީ 7-4 މީޓަރު ވަރެވެ. އޭގެތެރެއިން 2.5 މީޓަރު ހުންނަނީ ޖެޖޫނަމް ގައެވެ. ޖެޖޫނަމްގެ ޕީއެޗް ހުންނަނީ 8-7 އާއި ދެމެދުގައެވެ. ކާތަކެތި ޖެޖޫނަމްގެ ތެރޭގައި ދައުރުވުން ފަސޭހަކުރުމަށްޓަކައި ގުދުރަތީ ގޮތުން ޖެޖޫނަމްގެ ފާރުގައި މަސްފަށަލައެއް ލެވިފައި ވެއެވެ.\nކުޑަ ގޮހޮރު ގެ ފަހުބައި ނުވަތަ އިލިއަމްEdit\nކުޑަ ގޮހޮރުގެ ފަހު ބައި ނުވަތަ (އިނގިރޭސި ބަހުން: Ileum) އަކީ ކުޑަ ގޮހޮރު ބެހިފައިވާ3ބައިގެ ތެރެއިން އެންމެ ފަހު ބަޔެވެ. އިންސާނުންގެ އިލިއަމްގެ ދިގުމިނުގައި 4-2މީޓަރު ވަރު ހުރެއެވެ. ބޮޑު ގޮހޮރު ގެ ބައެއް ކަމުގައިވާ ސީކަމް އާއި އިލިއަމް ވަކިކޮށްދެނީ އިލިއޯސީކަލް ވޭލް(އިނގިރޭސި ބަހުން: Ileocecal valve) އިންނެވެ. އިލިއަމްގެ ޕީއެޗް ހުންނަނީ 8-7 އާއި ދެމެދުގައެވެ.\nމި މައުޟޫޢާ ގުޅޭ ޚާއްޞަ މަޒުމޫނު: ބޮޑު ގޮހޮރު\nބޮޑު ގޮހޮރު ނުވަތަ (އިނގިރޭސި ބަހުން: Large intestine) އަކީ ހަޖަމުކުރާ ނިޒާމްގެ ބައެކެވެ. މިޒަމާނުގައި ފަލަ ގޮހޮރު(އިނގިރޭސި ބަހުން: Colon)އަށް ބޮޑު ގޮހޮރު އޭ ވެސް ކިޔައެވެ. އެއީ ބޮޑު ގޮހޮރު ގެ މައިގަނޑު ބަޔަކީ ފަލަ ގޮހޮރު ކަމަށްވާތީ އެވެ. ބޮޑު ގޮހޮރު ގެ މައިގަނޑު މަސައްކަތަކީ ހަޖަމުނުކުރެވި ހުންނަ ބައިގައިހުރި ފެން އަބުރާ ހަށިގަނޑަށް ދެމުމާއި، ހަޖަމު ނުކުރެވި ހުރި ތަކެތި ހަށިގަނޑުން ބޭރުކުރަން ވަންދެން ރައްކާކޮށްފައި ބެހެއްޓުމެވެ.\nބޮޑު ގޮހޮރު ފެށެނީ ކަނާތު އުނަގަނޑުގެ ތިރީބައިގައި ޅިނދުގެ އިލިއެކް ސަރަހައްދު(އިނގިރޭސި ބަހުން: Iliac region) އިންނެވެ. ބޮޑު ގޮހޮރުގައި ހިމެނޭ މައިގަނޑު ދެބަޔަކީ ސީކަމް އަދި ފަލަ ގޮހޮރު އެވެ. ބޮޑު ގޮހޮރުގެ ދިގުމިނުގައި 1.5 މީޓަރު ހުރެއެވެ.\nބޮޑު ގޮހޮރު އެކުލެވިގެންވަނީ2ބައެއްގެ މައްޗަށެވެ. އެބައިތައް ތިރީގައި މިވަނީ އެވެ.\nފަލަ ގޮހޮރު : މައިގަނޑު4ބައި ވެއެވެ.\nމައްޗަށްއަރާ ފަލަ ގޮހޮރު(އިނގިރޭސި ބަހުން: Ascending Colon)\nހުރަސް ފަލަ ގޮހޮރު(އިނގިރޭސި ބަހުން: Transverse Colon)\nތިރިއަށްފައިބާ ފަލަ ގޮހޮރު(އިނގިރޭސި ބަހުން: Descending Colon)\nސިގްމޮއިޑް ގޮހޮރު (އިނގިރޭސި ބަހުން: Sigmoid Colon)\nސީކަމް ނުވަތަ (އިނގިރޭސި ބަހުން: Cecum) އަކީ ކުޑަ ގޮހޮރުގެ ފަހުބައި އިލިއަމް އާއި މައްޗަށްއަރާ ފަލަ ގޮހޮރު ގުޅުވައިދޭ ކޮތަޅެއް ފަދަ ގުނަވަނެކެވެ. ބޮޑު ގޮހޮރު ގެ ފެށޭބައި ކަމުގައި ބެލެވިފައިވާ ސީކަމް އާއި އިލިއަމް ވަކިކޮށްދެނީ އިލިއޯސީކަލް ވޭލް(އިނގިރޭސި ބަހުން: Ileocecal valve) އިންނެވެ.\nފަލަ ގޮހޮރު ނުވަތަ (އިނގިރޭސި ބަހުން: Colon) އަކީ ބޮޑު ގޮހޮރު ގެ ބައެކެވެ. މިޒަމާނުގައި ފަލަ ގޮހޮރު (އިނގިރޭސި ބަހުން: Colon) އަށް ބޮޑު ގޮހޮރު އޭ ވެސް ކިޔައެވެ. އެއީ ބޮޑު ގޮހޮރު ގެ މައިގަނޑު ބަޔަކީ ފަލަ ގޮހޮރު ކަމަށްވާތީ އެވެ. ފަލަ ގޮހޮރުގެ މައިގަނޑު މަސައްކަތަކީ ހަޖަމުނުކުރެވި ހުންނަ ބައިގައިހުރި ފެން އަބުރާ ހަށިގަނޑަށް ދެމުމާއި، ހަޖަމު ނުކުރެވި ހުރި ތަކެތި ހަށިގަނޑުން ބޭރުކުރަން ވަންދެން ރައްކާކޮށްފައި ބެހެއްޓުމެވެ.\nމައްޗަށްއަރާ ފަލަ ގޮހޮރު ނުވަތަ (އިނގިރޭސި ބަހުން: Ascending colon) އަކީ ފަލަ ގޮހޮރު ގައި [[ސީކަމް[[ އިން ފެށިގެން މައްޗަށް އަރަމުން ގޮސް ހެޕަޓިކް ފްލެކްޝަރ(އިނގިރޭސި ބަހުން: Hepatic flexure) އާއި ދެމެދުގައިވާ ބަޔެވެ. މައްޗަށްއަރާ ފަލަ ގޮހޮރު ގެ ދިގުމިނުގައި 12.5 ސެންޓިމީޓަރު ހުރެއެވެ. ބޮޑު ގޮހޮރު ފެށެނީ ކަނާތު އުނަގަނޑުގެ ތިރީބައިގައި ޅިނދުގެ އިލިއެކް ސަރަހައްދު(އިނގިރޭސި ބަހުން: Iliac Region)އިން ކަމަށްވުމާއި އަދި ސީކަމް އަކީ ބޮޑު ގޮހޮރު ފެށޭ ބައި ކަމަށްވުމާއި ފަލަ ގޮހޮރު އޮންނަނީ ސީކަމް އާއި ޖެހިގެންކަމަށްވާތީ މަށްޗަށްއަރާ ފަލަ ގޮހޮރަކީ ފަލަ ގޮހޮރުގެ ބަޔަކަށްވާތީ ، މިބައި އޮންނާނީ ހަށިގަނޑުގެ ކަނާތް ފަރާތުގައެވެ. މައްޗަށްއަރާ ފަލަ ގޮހޮރުގެ މަސައްކަތް ކޮންޓްރޯލްކުރަނީ ވޭގަސް ނާރު(އިނގިރޭސި ބަހުން: Vagus Nerve) ގެ ސިމްޕަތެޓިކް ނާރު ފައިބަރު ތަކުންނެވެ.\nހުރަސް ފަލަ ގޮހޮރު ނުވަތަ (އިނގިރޭސި ބަހުން: Transverse colon) އަކީ ފަލަ ގޮހޮރުގައި ހެޕަޓިކް ފްލެކްޝަރ(އިނގިރޭސި ބަހުން: Hepatic flexure)އާއި، ސްޕްލެނިކް ފްލެކްޝަރ(އިނގިރޭސި ބަހުން: Splenic flexure) އާއި ދެމެދުގައިވާ ބައެވެ. އެހެންކަމުން ހުރަސް ފަލަ ގޮހޮރު އޮންނަނީ ހަށިގަނޑުގެ ކަނާތް ފަރާތުން ވާތް ފަރާތަށް ވާގޮތަށެވެ. ހުރަސް ފަލަ ގޮހޮރު ގެ ކުރިމަތިން މައިދާއާއި ހުރަސް ފަލަ ގޮހޮރު ވަނީ ގްރޭޓަރ އޮމެންޓަމް(އިނގިރޭސި ބަހުން: Greater Omentum)ކިޔާ ޕެރިޓޯނިއަލް ފޯލްޑް އަކުން ގުޅިފައެވެ. ހުރަސް ފަލަ ގޮހޮރު އަކީ ފަލަ ގޮހޮރުގައި ހިމެނޭ އެންމެ ދިގު އަދި އެންމެ ހަރަކާތްކުރާ ބައެވެ.\nތިރިއަށްފައިބާ ފަލަ ގޮހޮރު ނުވަތަ (އިނގިރޭސި ބަހުން: Descending colon) އަކީ ފަލަ ގޮހޮރު ގައި ސްޕްލެނިކް ފްލެކްޝަރ(އިނގިރޭސި ބަހުން: Splenic flexure) އިން ފެށިގެން ތިރިއަށް ފައިބަމުން ގޮސް ސިގްމޮއިޑް ގޮހޮރު ގެ ފެށުމާއި ހަމައަށްވާ ބައެވެ. ތިރިއަށްފައިބާ ފަލަ ގޮހޮރު އޮންނަނީ ހަށިގަނޑުގެ ވާތް ފަރާތުގައެވެ.\nސިގްމޮއިޑް ގޮހޮރު ނުވަތަ (އިނގިރޭސި ބަހުން: Descending colon) އަކީ ފަލަ ގޮހޮރުގެ ފަހު ބައެވެ. ނުވަތަ ފަލަ ގޮހޮރު ގައި ތިރިއަށްފައިބާ ގޮހޮރު ގެ ނިމޭ ހިސާބުން ފެށިގެން ފުރަގަސް ފަރާތް އާއި ދެމެދުގައިވާ ބައެވެ. ސިގްމޮއިޑް ގޮހޮރު އިންނަނީ އިގިރޭސި އަކުރު އެސް(S) ގެ ބައްޓަމަށެވެ. ސިގްމޮއިޑް ގޮހޮރު ގެ ފާރުގައި މަޑު މަސް ގެ ފަށަލައެއް ވެއެވެ. މި މަސް ފަށަލަ ކުރުގެޅި ވާންވުމުން، ފަލަ ގޮހޮރުގެ އެތެރޭގެ ޕްރެޝަރު މަތިވެ، ބޮޑުކަމުދާ ތަކެތި ފުރަގަސް ފަރާތް އަށް އެޅޭގޮތް ވެއެވެ.\nމި މައުޟޫޢާ ގުޅޭ ޚާއްޞަ މަޒުމޫނު: ފުރަގަސް ފަރާތް\nފުރަގަސް ފަރާތް ނުވަތަ (އިނގިރޭސި ބަހުން: Rectum) އަކީ ބޮޑު ގޮހޮރު ނިމިގެން ހަޖަމުކުރާ ނިޒާމްގައި ފުރަގަސް ފަރާތު ދޮރު އާއި ދޭތެރޭގައި އިންނަ ބައެކެވެ. ބޮޑުކަމުދާ ތަކެތި ބޭރުކުރަން ޖެހެންދެން އެތަކެތި ޖަމާވެފައި ހުންނަނީ ފުރަގަސް ފަރާތު ގައެވެ. އިންސާނުންގެ ފުރަގަސް ފަރާތުގެ ދިގުމިނަކީ 12 ސެންޓިމީޓަރު އެވެ.\nފުރަގަސް ފަރާތު މަގުEdit\nމި މައުޟޫޢާ ގުޅޭ ޚާއްޞަ މަޒުމޫނު: ފުރަގަސް ފަރާތު މަގު\nފުރަގަސް ފަރާތު ދޮރުEdit\nމި މައުޟޫޢާ ގުޅޭ ޚާއްޞަ މަޒުމޫނު: ފުރަގަސް ފަރާތު ދޮރު\nފުރަގަސް ފަރާތު ދޮރު ނުވަތަ (އިނގިރޭސި ބަހުން: Anus) އަކީ ފުރަގަސް ފަރާތް(Rectum) އިން ބޭރަށް ހުޅުވިފައި އިންނަ ދޮރެވެ. ނުވަތަ ބޮޑުކަމުދާ ތަކެތި ބޭރުވާ ލޯ ވަޅުއެވެ. ފުރަގަސް ފަރާތު ދޮރު ހުޅުވިި ފޭވެ، ކައިރިވެ، ދިއުން ކޮންޓްރޯލް ކުރަނީ ފުރަގަސް ފަރާތު ދޮރުގެ ވަށައިގެން ހުންނަ ސްފިންކްޓަރ މަސްތައް އިންނެވެ. ފުރަގަސް ފަރާތު ދޮރުގެ މައިގަނޑު ވަޒީފާ އަކީ ބޮޑު ކަމުދިއުމުގެ ތެރޭގައި ބޮޑު ކަމުދާ ތަކެތި ފުރަގަސް ފަރާތު ދޮރު ހުރަސް ކޮށް ހަށިގަނޑުން ބޭރު ކުރުމެވެ.\nހަޖަމުކުރާ ނިޒާމްގެ ބައެއް ގުނަވަންތައް\nހަޖަމުކުރާ ނިޒާމްގައި ހިމެނޭ އެހެނިހެން ގުނަވަންތަކުގެ ތެރޭގައި އަންނަނިވި ގުނަވަންތައް ހިމެނެއެވެ.\nbottom ha ha ha ha\nފުރަމޭ ނުވަތަ (އިނގިރޭސި ބަހުން: Liver)އަކީ އިންސާނާގެ ހަށިގަނޑުގައިވާ އެންމެ ބޮޑު ގުނަވަނެވެ.މިއީ ހަށިގަނޑުގައި ހިންގާ މެޓަބޮލިޒަމް(އިނގިރޭސި ބަހުން: Metabolism) ގެ މަސައްކަތުގައި މުހިއްމު ދައުރެއް އަދާކުރާ ގުނަވަނެކެވެ. މީގެ އިތުރުން ހަށިގަނޑުގައި ތަފާތު އެތައް ވަޒީފާތަކެއް މިގުނަވަނުން އަދާކުރެއެވެ. އޭގެ ތެރޭގައި ގްލައިކަޖަން(އިނގިރޭސި ބަހުން: Glycogen) ރައްކާކުރުން، ޕްލާޒްމާ ޕްރޮޓީން(އިނގިރޭސި ބަހުން: Plasma protein) އުފެއްދުން، އަދި ލޭގެ ތެރޭގައި ހުންނަ ވިހަސާފުކުރުން ހިމެނެއެވެ.\nފުރަމޭގެ ބޮޑުބައި އޮންނަނީ ކަނާތް ފަރާތުގައެވެ. މިގުނަވަން އޮންނަނީ ފުއްޕާމެޔާއި ޑައަފްރަމްގެ ތިރިން ބަނޑާއި މޭ ގުޅޭ ހިސާބުގައެވެ. ފުރަމޭ އިން ބައިލް(އިނގިރޭސި ބަހުން: Bile) ކިޔާ ދިޔައެއް އުފައްދައެވެ. މިއީ ހަޖަމުކުރުމުގައި އެހީތެރިވެދޭ ދިޔައެވެ. ބޭސްވެރިކަމުގެ ދުނިޔޭގައި ބޭނުންކުރެވޭ ހެޕަޓިކް، ހެޕަޓޯ(އިނގިރޭސި ބަހުން: Hepatic/Hepato) ފަދަ ބަސްތަކުން ދޭހަކޮށްދެނީ ފުރަމޭ އާގުޅުންހުރި މިހެންނެވެ.\nފިތް ނުވަތަ (އިނގިރޭސި ބަހުން: Gall bladder) އަކީ އިންސާނާގެ ފުރަމޭގެ ތެރޭއަށް ފެތިފައި އިންނަ ނާސްޕަތީ ބައްޓަމަށް އިންނަ ގުނަވަނެކެވެ. މި ގުވަނުވަނުގައި ހަޖަމުކުރުމަށް އެހީތެރިވެދޭ ދިޔައެއް ކަމުގައިވާ ބައިލް ރައްކާކޮށްފައި ހުރެއެވެެ.10-7 ސެންޓިމީޓަރުގެ ދިގުމިން އެވްރެޖްގޮތެއްގައި ހުންނަ ފިތް އިންނަނީ ގަދަ ފެހި ކުލައިގައެވެ. ތަފާތު ދެމަގަކުން ފިތް އިންނަނީ ފުރަމޭ އަދި ކުޑަ ގޮހޮރު ގެ ފުރަތަމަ ބަޔާއި ގުޅިފައެވެ.\nފުރަމޭ އިން ފޮނުވާ ދިޔަ(އިނގިރޭސި ބަހުން: Bile) ނުވަތަ ބައިލް ބިލިއަރީ ނިޒާމް ގެތެރެއިން ކުޑަ ގޮހޮރަށް ވާޞިލްވެއެވެ. ފުރަމޭ އިން ފޮނުވާ ދިޔަ ރައްކާކުރާ ގުދަނަކީ ފިތް އެވެ. ޗިސްމޭ އިން އުފައްދާ ދިޔަ ނުވަތަ ޗިސްމޭ ޖޫސް(އިނގިރޭސި ބަހުން: Pancreatic juice) ގެ ތެރޭގައި ބައިކާބޮނޭޓް އަދި ވަރަށް ގިނަ އެންޒައިމް ތައް ހިމެނެއެވެ. މިގޮތުން ޗިސްމޭ ޖޫހުގެ ތެރޭގައި ހިމެނޭ އެންޒައިމް ތަކުގެ ތެރޭގައި ޓްރިޕްސިން ، ކައިމަޓްރިޕްސިން ، ލިޕޭސް ، އެމެލޭސް އަދި ނިއުކްލިއޮލިޓިކް އެންޒައިމްގެ ގޮތުގައި ބެލެވޭ ޑިއޮކްސީ ރައިބޯ ނިއުކްލިއޭޒް،އަދި ރައިބޯ ނިއުކްލިއޭޒް ފަދަ އެންޒައިމްތައް ހިމެނެއެވެ. މިބުނިދިޔަ ވާޞިލްވަނީ ކުޑަ ގޮހޮރަށެވެ.\nތެތް ދުލިފަށް ނުވަތަ (އިނގިރޭސި ބަހުން: Mucosa) އަކީ އެންމެ އެތެރެއިން ލެވިފައިވާ ފަށަލަ އެވެ. ހަޖަމުކުރާ ނިޒާމްގެ ގުނަވަނެއް ހުރަހަށް ކަނޑާ ލުމަށްފަހު ނުވަތަ ބުރިކޮށްލުމަށްފަހު ހިސްޓޮލޮޖިކަލް ގޮތުން މައިކްރޮސްކޯޕެއްގެ އެހީގައި ހުރަހަށް ކަނޑާލެވުނު ބައި ބަލާނަމަ އެންމެ އެތެރެއިން ފެންނަ ފަށަލަ( މިސާލަކަށް ކާތަކެތި ހިގާހޮޅި ނަމަ ކާތަކެތި ހިގާ މަގާ އެންމެ ކައިރިއަށް ) އަކަށް ވާނީ މިފަށަލައެވެ. އިންސާނުންގެ ހަށިގަނޑަށް އެތެކުރާ ކާތަކެތި ހަޖަމުކުރާ ނިޒާމްގެ ތެރެއިން ދައުރުވާއިރު އެކާތަކެތި ބީހޭނީ އެންމެ މައްޗަށް އިންނަ މިފަށަލައިގައެވެ. ހަށިގަނޑަށް ބޭނުންވާ ކާނާގެ ބައިތައް ހަށިގަނޑަށް ނެގުން ނުވަތަ ދެމުން އަދި ހަޖަމުކުރާ ނިޒާމްގެ ބައިތަކުން ތަފާތު މާއްދާތައް ހަޖަމުކުރާ ނިޒާމްގެ މަގުގެ ތެރެއަށް ( ބަނޑު ތެރެއަށް، ގޮހޮރުގެ ތެރެއަށް ) ދޫކުރުން ފަދަ މަސައްކަތްތައް ކުރަނީ މިފަށަލައިންނެވެ. ތެތް ދުލިފަށުގެ ފަށަލަ ވެސް އަދި އިތުރު3ބަޔަކަށް ބެހެއެވެ. އެއީ އެފިތީލިއަމް، ލެމިނާ ޕްރޮޕްރިއާ، އަދި މަސްކިއުލާރިސް މިއުކޯސާ އެވެ. ނުވަތަ ތެތް ދުލިފަށުގައި ހިމެނޭ މަސްފަށަލަ އެވެ.\nތެތްދުލިފަށުގެ ދަށުގައިވާ ފަށަލަEdit\nތެތް ދުލިފަށުގެ ދަށުގައިވާ ފަށަލަ ނުވަތަ (އިނގިރޭސި ބަހުން: Submucosa) އެކުލެވިގެންވަނީ ތުނޑުތުނޑު ލާފައި ހުންނަ ކަނެޓިކްޓިވް ޓިޝޫގެ ފަށަލަ އަކުންނެވެ. މިބުނި ފަށަލައިގެ ތެރޭގައި ބޮޑެތި ލޭހޮޅިތަކާއި، ލިމްފް ހޮޅިތައް އަދި ތެތް ދުލިފަށާއި މަސް ފަށަލަ އަށް ކަފިވެގެން ގޮސްފައިވާ ނާރު ތައް ވެއެވެ. މިފަށަލައިގެ ތެރޭގައި މެއިސްނާރސް ޕްލެކްސަސް އަދި އިންޓީރިކް ނާރވަސް ޕްލެކްސަސް ހިމެނެއެވެ.\nބޭރު މަސް ފަށަލަEdit\nބޭރު މަސް ފަށަލަ ނުވަތަ (އިނގިރޭސި ބަހުން: Muscularis externa) އަކީ މަޑު މަހުން އުފެދި އޭގެ ތެރޭގައި ދެބަޔަކަށް މަސްތައް އެތުރިފައިވާ ފަށަލައެކެވެ. މިގޮތުން އެތެރޭގެ މަސް ފަށަލަ ހުންނަނީ ވަށްކޮށެވެ. ނުވަތަ ސާކިއުލާރ ކޮށެވެ. ބޭރަށް ހުންނަ މަސްފަށަލަ ހުންނަނީ ދިގަށެވެ. ނުވަތަ ލޮންޖިޓިއުޑިނަލް ކޮށެވެ. ކުރިން ބުނެވުނު ކާތަކެތި ހަޖަމުކުރާ ނިޒާމްގެ މަތީބައިތަކުން ތިރިއަށް ފޮނުވުމަށް ހިންގާ ހަރަކާތް ޕެރިސްޓަލްސިސް ފުރިހަމަ ކުރުމުގައި މިމަސްފަށަލަ ބައިވެރި ވެއެވެ. އަދި މުހިއްމު ދައުރެއް އަދާކުރެއެވެ.\nހަޖަމުކުރާ ނިޒާމްގެ ހިސްޓޮލޮޖީ ދައްކައިދޭ ކުރެހުމެއް\nއެންމެ ބޭރު ފަށަލަEdit\nއެންމެ ބޭރުފަށަލަ ނުވަތަ (އިނގިރޭސި ބަހުން: Serosa) އެޑްވެންޓިޝާ ނުވަތަ ސިރޯސާ އެކުލެވިގެންވަނީ އެޕިތީލިއަމް ގެ ބައިވަރު ފަށަލަ ތަކުންނެވެ.\nހިޔުމަން ފިޒިއޮލޮޖީ - ހަޖަމްކުރުން\nއެން.އައި.އެޗް ގައިޑް ޓު ޑައިޖެސްޓިވް ސިސްޓަމް\nދަ ޑައިޖެސްޓިވް ސިސްޓަމް އިން އެކްޝަން


Laalu Mujakkalhu ge Vaahaka | #Dhiislam\nލާލު މުޖައްކަޅުގެ ވާހަކަ\n4 years ago |4comments| August 26, 2013 |\nރޯނު އެދުރުންގެ ވާހަކަ އަކީ ދޭތެރެއަކުން ކަންފަތުގައި އައިސް ޖެހޭ ވާހަކައަކައެކެވެ. ކޮންމެއަކަސް މި ކުރު ލިޔުންކޮޅު ހާއްސަކޮށްލަނީ މި ބުނެވިދިޔަ ކަހަލަ އެދުރަކާ ބެހޭގޮތުންނެވެ.\nއާދޭހެވެ!!. މިއެދުރުގެ ނަމަކަށް ކިޔަނީ ލާލު މުޖައްކަޅުއެވެ.\nލާލު މުޖައްކަޅަކީ ސަހަރެއްގައި އުޅުނު ކުޅަދާނަ އެދުރެކޯލައެވެ. އެއްދުވަހަކު މިވީގޮތަކީ ސަހަރުގައި އުޅުނު ގެރިއެއްގެ ބޯ، ގުޅިއެއްގެ ތެރޭ ތާށިވެގެން ހަދާނެގޮތް ހުސްވެގެން އެންމެފަހުން ލާލު މުޖައްކަޅަށް ގޮވައި ހުރިތަނަކުން ހޯދައި ހާޒިރުކޮށްފިއެވެ. އޭރު ގެރީގެ ބޯ ތާށިވެގެން ތެޅިފޮޅެނީއެވެ. މި މަންޒަރު ބަލަން ހުރެފައި ކަނާތު ޝަހާދަތް އިނގިލިން ބޮލުގެ މެދު ކަހާލާފައި އަރިއަކަށް ބޯ ވައްޓާލުމަށްފަހު ލާލު މުޖައްކަޅު އިރުޝާދު ދިނީ ގެރީގެ ބޯ ބުރިކޮށްލުމަށެވެ. އެހެންކަމުން ލާލު މުޖައްކަޅުގެ އިރުޝާދުގެ މަތީން އެގެރީގެ ބޯ ބުރި ކޮށްލެވުނެވެ. ދެން އަދި މިވީ މާ އެހެންކަހަލަ ގޮތެކެވެ. ގެރީގެ ބޯ ބުރިވެގެން ވެއްޓުނީ ގުޅީގެ ތެރެއަށެވެ. މިޖެހުނީ އަނެއް6ކަންތަކާއެވެ. މިހާރު އެވީ ގެރީގެ ބޯ ގުޅި ތެރެއިން ނަގާށެވެ. އެހެންކަމުން އަނެއްކާވެސް ފިސާރި ރަގަޅަށް ވިސްނާލުމަށްފަހު ލާލު މުޖައްކަޅު އިރުޝާދު ދިނީ ގުޅި ތަޅާލާފައި ގެރީގެ ބޯ ގުޅި ތެރެއިން ނެގުމަށެވެ. އެހެންކަމުން، ލާލު މުޖައްކަޅުގެ އިރުޝާދަށް އެ ގުޅި ތަޅާލެވުނެވެ. އަދި ގެރީގެ ބޯ ގުޅި ތެރެއިން ސަލާމަތް ކުރެވުނެވެ. ލާލު މުޖައްކަޅުގެ މި ކުޅަދާނަ ވިސްނުންތެރިކަމާ ހުރެ އޭރު އެތަނަށް ޖަމާވެ ތިބި އެންމެން ލާލު މުޖައްކަޅަށް ތަޢުރީފުގެ އަތްތިލަ ބަޑިއެއް ދިނެވެ. ދެން އިސާހިތަކު ލާލު މުޖައްކަޅު އެތަނުން ހިގައްޖެއެވެ.\nދެން ތަންކޮޅެއް ދުރުގައި މި މަންޒަރު ބަލަން ހުރި މީހަކު ގޮވާލާފައި ބުނެފިއެވެ. ކަލޭމެންގެ ގެރިވެސް މަރުވެއްޖެއެވެ. ގުޅިވެސް ތެޅިއްޖެއެވެ. ފުރަތަމަވެސް ގުޅި ތަޅާލިނަމަ ގެރި ސަލާމަތްވީހެވެ.\nއަސްތާއެވެ! ހޭވެރިކަން ވީ ދެންތާއެވެ! ގެރިވެސް މަރުވީއެވެ، ގުޅިވެސް ތެޅުނީއެވެ. އެހެނަސް ކުރާނީ ކީތް ހެއްޔެވެ. ލާލު މުޖައްކަޅުގެ އިރުޝަދަކީ އެވެރީންގެ ނިންމުމެވެ.\nތިޔަ ކަހަލަ ލާލު މުޖައްކަޅެއް އެބައުޅޭހެން ހީވަނީ ދިވެހި ރާއްޖޭގެ ވެރިކަމަށް ކުރިމަތިލައިގެން. އޭނަ ކޮންމެ އެއްޗެކޭ ބުންޏަސް އޭނަގެ ސަޕޯޓަރުން ގަބޫލްކުރާނެ.\nމިއީ ޖޯކެއް ނޫން. އަހަރެމެންގެ ތެރޭގައި މިކަހަލަ ލާލު މުޖައްކަޅުން އުޅޭ. ގައުމިއްޔަތާ މިނިވަންކަން ބޭނުންނަމަ ޔޫރަޕުގެ ދޮންމީހުން އުޅޭ ގޮތަށް އުޅެ އެމީހުން ބޭނުންވާ ގޮތަށް އަހަރެމެން ބަދަލުވާން ޖެހޭކަމަށް އެބަބުނޭ. އަހަރެމެންގެ ދިރިއުޅުމުގައި ގުރުއާނާ ހަދީސްނޫން އެއްޗަކަށް ބޭނުންވާކަމަށް އެބަބުނޭ. އެބުނާ ގޮތަށް އަހަރެމެން ގައުމިއްޔަތަށް ޓަކައޭ ބުނެ ދީނާ ދުރުވެއްޖެ ނަމަ، ދީން ދޫކޮށްލައިފިނަމަ. ގެރި މަރުވެ ގުޅިވެސް ތެޅުނުހެން އަހަރެމެންނަށް ދީނާ ދުނިޔެވެސް ގެއްލޭނީ. އޭރުން ދީން ނެތްތާ ގައުމިއްޔަތާއި މިނިވަންކަންވެސް ގެއްލޭނީ.\nވަށްބުރެއް ކަމަށް ހީކޮށް ގެރިވަނީ ގުޅިއަށްތާ! ގުޅިއަށްވަނަސް ވައްބުރަށްވަނަސް ހަމަޖެހޭނީ އެއްތާކު ޤައުމުވިއްކާލުމުގެ އެޖެންޑާއެއްގައި ރީދޫބާގައަންނާނެވެ. އެއީ، ތެދެއްތަ ރީދޫކުލަނޫނީ އެހެންކުލައެއް ޤުރްއާނުގައި ނެތީތަ؟ މިއީ ބައެއް ރަށްރަށުގެ މީހުން ދައްކާވާހަކައެެކެވެ. ޤުރްއާނުގައި ވާ ކުލަތަކާއި އެކުލަތަކުން ސިފަކުރެވިފައިވަނީ ކޮންއެއްޗެއްތޯ އަދި ކޮންޙާލަތެއްތޯ އަދި އެއިން ދޭހަވާ މުރާދަކީ ކޮބައިތޯ ލިޔާނެ ލިޔުންތެރިއަކު ނުވާނެހެއްޔެވެ. ރޯނުއެދުރުން ބުނާނީ ރީދޫއެކަނި ކަމުގައެވެ. ޖަހަންނަމައިގެ އަހުލުވެރިންގެ މަންޒަރު ނުވަތަ ޙާލަތު ބޮޑަށް ހުރީ ކަޅު އަދި ރީދޫ ކުލައިންހޭ؟ ނޫނީ ކޮންދެން ކޮންކުލަތަކަކުންހޭ؟


ކޯވިޑްގެ ކޭސްތައް އިތުރުވުމާއެކު ލޮކްޑައުންއަކަށް! - DhiDaily\nކޯވިޑްގެ ކޭސްތައް އިތުރުވުމާއެކު ލޮކްޑައުންއަކަށް!\nމާރޗް 27, 2021\nޗިލީގައި ކޯވިޑް-19ގެ ކޭސްތައް އިތުރުވުމާއެކު ލޮކްޑައުން އިޢުލާންކޮށްފިއެވެ.\nޗިލީގެ ލޮކްޑައުން އިއުލާންކޮށް އަމަލުކުރަން ފަށާފައި ވަނީ ކޯވިޑްގެ ކޭސްތައް އިތުރުވުމާ ގުޅިގެން ރައްކާތެރިކަމުގެ ފިޔަވަޅުތައް އެޅުމުގެ ގޮތުން ކަމަށް އެ ޤައުމުގެ ކަމާ ބެހޭ ފަރާތްތަކުން ހާމަކުރެއެވެ.\nޗިލީގައި ދުވާލެއްގެ މައްޗަށް ރިޕޯޓްކުރާ ކޭސްތަކުގެ އަދަދު ވަނީ 7000އަށް ވުރެ އިތުރުވެފައި ވާ ކަމަށާއި ކޯވިޑްގެ ބަލި މީހުންނާއި އެ ނޫން ވެސް ބަލިމީހުންނާއެކު އެ ޤައުމުގެ އައިސީޔޫގެ ކެޕޭސިޓީ ވަނީ 95 އިންސައްތަ ވަނީ ފުރިފައެވެ.\nކޯވިޑްގެ ކޭސްތައް އިތުރުވެފައިވާ މި ދަނޑިވަޅުގައި ބްރެޒިލް އަދި ޔޫކޭގެ ވޭރިއަންޓްގެ ކޭސްތައް ވެސް ޗިލީން ފެނިފައިވާ ކަމަށެވެ.\nލޮކްޑައުންގެ ސަބަބުން 16 މިލިއަން މީހުންނަށް އަސަރު ކުރާނެ ކަމަށާއި އެންމެ ބޮޑަށް އަސަރުކުރާނީ ކާރުބާރު ބޮޑު ސެންޓިއާގޯއެވެ.\nސްކޫލްތަކާއި ކޮލެޖްތައް ހުޅުވާފައި ބެހެއްޓި ނަމަވެސް، ޒަރޫރީ ތަކެތި ވިއްކާ ފިހާރަތައް ފިޔަވައި އެހެން ފިހާރަތައް ބަންދުކުރުމަށް ވަނީ ނިންމާފައެވެ. މީގެ އިތުރުން ޒަރޫރީ ދަތުރުތައް ނޫން އެހެން ދަތުރުތައް ހުއްޓާލުމަށް ވަނީ އަންގާފައެވެ.\nކޮވިޑްގެ ކޭސްތައް އިތުރުވެފައި ވަނީ ޗިލީގައި ވެކްސިން ދިނުމުގެ ކެމްޕެއިނެއް ފެށިގެން ކުރިއަށްދާ ދަނޑިވަޅެއްގައެވެ. ކިތަންމެ ދަތިކަން ދިމާވި ނަމަވެސް، ވެކްސިން ކެމްޕެއިނަށް ހުރަހެއް ނާންނާނެ ކަމުގެ ޔަގީންކަން ޗިލީގެ ރައީސް ސަބޭސްޓިއަން ޕިންނޭރާ ވަނީ ދެއްވާފައެވެ.\nވެކްސިން ކެމްޕެއިންގެ ދަށުން މިހާތަނަށް އެގައުމުގެ3ބައިކުޅަ އެއްބައި މީހުން ނުވަތަ6މިލިއަން މީހުން ވަނީ ވެކްސިންގެ ފުރަތަމަ ޑޯޒް ޖަހާފައެވެ.


ބޮޑު ހިޔާނާތުން ގެއްލުނު ފައިސާތަކެއް އަނބުރާ ދައުލަތަށް\nބޮޑު ހިޔާނާތުގައި ގެއްލުނު ފައިސާތަކެއް އަނބުރާ ދައުލަތަށް ނަގައިދޭން ފުރަތަމަ ފަހަރަށް ހުކުމްކޮށްފި\n25 ނޮވެންބަރު 2021 - 08:10 2\nކޮރަޕްޝަން ހިންގި ދުވަސްވަރު އަދީބާއި ޒިޔަތު އެމްއެމްޕީއާރްސީގެ އިވެންޓެއްގައި: ގެއްލުނު ފައިސާތަކެއް އަނބުރާ ދައުލަތަށް ނަގައިދޭން ވަނީ ހުކުމް ކޮށްފައި - ފޮޓޯ: ސަން\nއެމްއެމްޕީއާރުސީގެ ބޮޑު ހިޔާނާތުގައި އެ ކުންފުނީގެ މެނޭޖިން ޑިރެކްޓަރު އަބްދުﷲ ޒިޔަތުގެ އާއިލާ މީހެއްގެ ކުންފުންޏެއް އެކައުންޓަށް ޖަމާކުރި ފައިސާ އަނބުރާ ދައްކަން ހައިކޯޓުން އިއްޔެ ހުކުމްކޮށްފި އެވެ.\nމިއީ މި ބޮޑު ހިޔާނާތުގައި ދައުލަތަށް ގެއްލިގެން ދިޔަ އެއް ބިލިއަން ރުފިޔާގެ ތެރެއިން ފައިސާ ނަގައިދިނުމަށް ކުރި ފުރަތަމަ ހުކުމެވެ.\nއެމްއެމްޕީއާރުސީ މެދުވެރުކޮށް ޓޫރިޒަމް ތަރައްގީކުރަން މީގެ ހަ އަހަރު ކުރިން 2014 އާއި 2015 ގައި ދޫކުރި ރަށްތަކަށް ދެއްކި ޗެކްތައް އޭރުގެ ޓޫރިޒަމް މިނިސްޓަރު އަހުމަދު އަދީބާއި ޒިޔަތުގެ ގާތް މީހުންނާއި ކުންފުނިތަކުގެ އެކައުންޓުތަކަށް ޖަމާކޮށް ފައިސާ ނެގިއެވެ. އެ ހިޔާނާތަށް އެ ދެ މީހުން ވެސް އިއުތިރާފުވެ މިހާރު ތިބީ ޖަލު ހުކުމެއްގަ އެވެ.\nގެއްލިގެން ދިޔަ ފައިސާ ހޯދަން ބައެއް ކުންފުނިތަކާ ދެކޮޅަށް ކޮށްފައިވާ ދައުވާތަކުގެ ތެރެއިން ހައި ކޯޓުން އިއްޔެ ހުކުމްކުރީ އދ. ފުށިދިއްގާ (ރަށްދިއްގާ) 50 އަހަރަށް ކުއްޔަށް ނެގުމަށްޓަކައި، އެ ކުންފުނިން ދެއްކި 50,000 ޑޮލަރު ޒިޔަތުގެ އާއިލާގެ ކުންފުންޏަކަށް ޖަމާކޮށްފައިވާތީ، އެ ފައިސާ ދައުލަތަށް ނަގައި ދިނުމަށެވެ.\nފުޅާ ދާއިރާއެއްގައި ތެޔޮ ވިއްކާ، އެޗްއެމްއެޗްއައި ކުންފުނިން ދިން ޗެކް ލިބިފައިވާ ކަމަށް ޒިޔަތު ސޮޔެއް ނުކުރެ އެވެ. އަދި އެ ފައިސާ އެމްއެމްޕީއާރްސީގެ އެކައުންޓަށް ލުމުގެ ބަދަލުކޮށް ޖަމާކުރީ ޒިޔަތުގެ ބޮޑު ބޭބެއެއްގެ ކުންފުންޏެއް ކަމަށްވާ އެމްއެޗްއާރްގެ ނަމުގައި ސްޓޭޓް ބޭންކް އޮފް އިންޑިއާގައި ހުޅުވާފައިވާ އެކައުންޓަކަށެވެ.\nއެކަން އެ ބޭންކުން ފޮނުވާފައިވާ ސިޓީއަކުންނާއި އެމްއެޗްއާރްގެ ބޭންކް ސްޓޭޓްމެންޓުން ވެސް ސާބިތުވެ އެވެ.\nއެ ފައިސާ ހޯދުމަށް ޓޫރިޒަމް މިނިސްޓްރީގެ ފަރާތުން ސިވިލް ކޯޓުގައި ދައުވާކުރި އެވެ. ނަމަވެސް, އެ ކޯޓުން ހުކުމް ކޮށްފައިވަނީ އެ ފައިސާ ދައުލަތަށް ނަގައިދޭން ޖެހޭ ޝަރުއީ އަދި ގާނޫނީ ސަބަބެއް ނެތް ކަމަށެވެ.\nސިވިލް ކޯޓުގެ އެ ހުކުމް ދައުލަތުން ހައިކޯޓުގައި އިސްތިއުނާފުކުރި އެވެ. އެ މައްސަލާގައި ހައިކޯޓުން އިއްޔެ ކުރި ހުކުމްގައިވާ ގޮތުގައި އެޗްއެމްއެޗްއައި ކުންފުނިން ޗެކް ދޫކުރީ އެ ޗެކްގައި އެކައުންޓް ޕޭއީ ނުޖަހައެވެ. އެމްއެމްޕީއާރްސީގެ ނަމުގައި އޮތް ޗެކެއް އެހެން ކުންފުންޏެއްގެ އެކައުންޓަކަށް ޖަމާކުރަން ފުރުސަތު ލިބިފައިވަނީ އެހެންވެ ކަމަށް ހުކުމުގައިވެ އެވެ.\nކޯޓަށް ހުށަހަޅާފައިވާ ލިޔުންތަކުން އެޗްއެމްއެޗްއައިގެ ޗެކް އެމްއެމްޕީއާރްސީއަށް ޖަމާވެފައިނުވާ ކަމާއި އެ ޖަމާވީ އެމްއެޗްއާރްގެ އެކައުންޓަކަށް އެނގެން އޮތްކަން ކަމަށާއި އެ ނޫން ގޮތަކަށް އެކަން ދައުވާ ރައްދުވާ އެމްއެޗްއާރްއަށް ސާބިތުކޮށްދެވިފައި ނެތްކަން ހުކުމްގައިވެ އެވެ.\nމި މައްސަލާގައި އެމްއެޗްއާރްއިން ވަނީ ހައިކޯޓަށް އާ ހެއްކެއް ހުށަހަޅާފަ އެވެ. ނަމަވެސް, ހައިކޯޓުގެ ފަނޑިޔާރުން މާނަ ކުރެއްވި ގޮތުން އެމްއެމްޕީއާރްސީގެ ކޮރަޕްޝަނާ ގުޅޭ ގޮތުން ޒިޔަތު ދީފައިވާ އެ ބަޔާންވީ އެ ކުންފުންޏާ ދެކޮޅު ހެއްކަކަށެވެ.\nބަޔާނުގައި ޒިޔަތު ވަނީ ފުށިދިއްގާއާ ގުޅޭ މުއާމަލާތްތަކުގެ ސައްހަކަމާމެދު ސުވާލު އުފައްދާފަ އެވެ. ނަމަވެސް އެ ބަޔާނުގައި ޗެކްގައި އެމްއެޗްއާރް ޖެހީ ކީއްވެކަން ނޭނގޭ ކަމާއި އެ ޗެކާ ހަވާލުވި ހަނދާނެއް ނެތް ކަމަށް ޒިޔަތު ބުނެފައިވެ އެވެ.\nއެ ކުންފުންޏަކީ ޒިޔަތުގެ އާއިލާ މީހެއްގެ ކުންފުންޏެއްކަން އޭނާގެ ބަހުން ވެސް އެނގެން އޮތްއިރު, މުއާމަލާތް ހިނގާފައިވާ ގޮތް ކަމަށް ދައުލަތުން ބުނަމުން އަންނަ ބުނުމުގެ ތެދު ކަމަށް އިތުރު ބުރަދަނެއް ލިބޭ ކަމަށް ހުކުމްގައިވެ އެވެ.\nހުކުމްގައި ބުނީ އއ. ފުށިދިއްގާއާ ގުޅޭ ގޮތުން އެންޓި ކޮރަޕްޝަން ކޮމިޝަނުން ހެދި ރިޕޯޓްގައި ވެސް ޗެކްގެ ފައިސާ އެމްއެޗްއާރްއަށް ހައްގުވާ ގޮތެއް އަދި އެ ޗެކް އެމްއެޗްއާރްގެ އެކައުންޓަށް ޖަމާވިކަން ނަފީވާ ކަމެއް ވެސް ނެތް ކަމަށެވެ.\nއެމްއެޗްއާރްއިން މަސައްކަތް ކޮށްފައިވަނީ އެ ޗެކަކީ ޑޮލަރު މާރުކުރުމުގެ މުއާމަލާތެއްގެ ތެރެއިން ލިބުނު ޗެކެއްކަން ސާބިތުކޮށްދޭށެވެ. ނަމަވެސް, އެކަން އެ ކުންފުނިން ހުށަހެޅި ލިޔުންތަކުން ސާބިތެއް ނުކޮށްދެވުނެވެ.\nއެހެންވެ, ހައިކޯޓުން ކަނޑައެޅީ އެޗްއެމްއެޗްއައިއިން އެމްއެމްޕީއާރްސީއަށް ދޫކުރި ޗެކް އެމްއެޗްއާރްއަށް ޖަމާވެފައިވާތީ, އެ ފައިސާއަކީ ދައުލަތަށް ލިބެން ޖެހޭ ފައިސާއެއް ކަމަށް މަދަނީ މިންގަނޑުން ބުރަވެވޭ ކަމަށެވެ.\nހައިކޯޓުގައި މައްސަލަ ބެއްލެވި ތިން ފަނޑިޔާރުންގެ އިއްތިފާގުން ހުކުމް ކުރެއްވީ އެމްއެޗްއާރް ކުންފުނިން އެ ފައިސާ 30 ދުވަހުގެ ތެރޭ ސިވިލް ކޯޓަށް ދައްކާ ހަލާސްކުރުމަށެވެ.\nމި މައްސަލަ ބެއްލެވީ ފަނޑިޔާރު ހުސެއިން މަޒީދާއި ފަނޑިޔާރު އަބްދުالله ހަމީދު އަދި ފަނޑިޔާރު އަލީ ސަމީރެވެ.\nޔާމީން ސަލާމަތްވީ ދެ އަކުރެއްގެ ތަފާތުން!


Kobaihey? Dollar hifahattan alhaa bodu fiyavalhu\nކޮބައިހޭ؟ ޑޮލަރު ހިފައްޓަން އަޅާ ބޮޑު ފިޔަވަޅު\nމީހަކު ޑޮލަރު މާރު ކުރަނީ: ޑޮލަރު ހިފައްޓަން ގިނަ ފިޔަވަޅުތަކެއް ރާއްޖޭގައި އަޅަން ޖެހޭ -- އަހުމަދު އަޝްހާދު އަބްދުﷲ (ޖެރީ) | އަވަސް\nޑޮލަރެއް ހޯދަން އުޅުމުން މިއަދު އަތުވީ ޑޮލަރެއް 18.40ރ. އަށެވެ. އެކަމަކު ރާއްޖޭގައި ޑޮލަރު ވިއްކޭ "ރަސްމީ" އަގަކީ 15.42ރ. އެވެ. މި އަގަކީ ރަސްމީ އަގު ނަމަވެސް އިގްތިސޯދަށް އައި ކޮވިޑް-19 އިގެ އުނދަގުލާއެކު ޑޮލަރު އަގު ވަނީ ހަމައިން ނެއްޓިފަ އެވެ. މިހާރު މިކަން ވެފައިވަނީ އަނެއްކާވެސް ބޮޑު ޝަކުވާ އަކަަށެވެ. އެކަމަކު ޑޮލަރުގެ އަގު މަތިވުމުގެ ވާހަކަ ދައްކަން ފަށާއިރަށް ސަރުކާރުން ފަށަނީ އެހެން ވާހަކަ އެކެވެ. ބުނަނީ ޑޮލަރުގެ އަގު ދަށް ކުރަން މާ ރަނގަޅު، ހަރުދަނާ ފިޔަވަޅުތަކެއް އަޅަނީ އެވެ. ސަރުކާރުން ޑޮލަރުގެ މަތިވުން ހުއްޓުވަން ދާއިމީ އެއް "މައިތިރި" ހަދަން އުޅޭ ވާހަކަ އެވެ. ސަރުކާރުން އަޅަން އުޅޭ އެ ފިޔަވަޅުތައް ކޮބައި ހެއްޔެވެ؟ އެ ފިޔަވަޅު އެޅުން ލަސްވަނީ ކީއްވެގެން ހެއްޔެވެ؟ ނަތީޖާ ފެންނާނެ ހެއްޔެވެ؟ ބޭރަށް ޑޮލަރު "ލީކުވުން" ހުއްޓުވޭނެ ހެއްޔެވެ؟\nތަޖުރިބާކާރުންގެ ނަޒަރުގައި ކިތަންމެ މޮޅު ފިޔަވަޅެއް އެޅިއަސް ޑޮލަރުގެ އަގު ދަށް ކުރަން އެޅޭނެ އެއް ފިޔަވަޅަކީ ރާއްޖޭގައި ޑޮލަރު ހިފެހެއްޓޭނެ ކޮންމެވެސް ގޮތެއް ހޯދުމެވެ. ނޫނީ ޑޮލަރު ރާއްޖޭގައި ބޭރު ނުވާނެ ގޮތަށް ބެލުމެވެ. ބޭނުންވެފައިވާ ހައްލަކީ އެއީ އެވެ.\n"ރާއްޖެ އަށް ފަތުރުވެރިކަމާއި ތަކެތީގެ އެކްސްޕޯޓަށް ލިބޭ ބޭރު ފައިސާ ވެސް ދިވެހި ބޭންކިން ނިޒާމަށް ވަދެފައި އޭގެ ފަހުން ނޫނިއްޔާ ރެމިޓް ނުކުރެވޭނެ ގޮތަށް ގަވާއިދު ހަމަޖެއްސުން މިހާރު ވަރަށް މުހިންމު،" އިގްތިސޯދީ މާހިރެއް ކަމަށްވާ އާތިފު ޝަކޫރު ވިދާޅުވި އެވެ.\nކަން ވާން ޖެހޭ އެއް ގޮތަކީ މިއެވެ؛ އެކަމަކު މައްސަލަ ހައްލު ކުރަން އެކަށީގެންވާ ވަރަށް މަސައްކަތް ނުކުރެވެ އެވެ. ފިޔަވަޅު އެޅުން ލަހީއެވެ. ޑޮލަރުގެ އަގު އިންތިހާއަށް މަތިވެގެން ގޮސް މުދަލުގެ އަގު ބޮޑުވުމާއެކު މީގެ ނުވަ މަސް ކުރިން ސަރުކާރުން ވަނީ ޑޮލަރުގެ އަގު ދަށް ކުރަން ފިޔަވަޅު އަޅާނެ ކަމަށް ބުނެފަ އެވެ.\nރައްޔިތުން މަޖިލީސް ހުޅުއްވައި ދެއްވަމުން ގައުމާ މުހާތަބު ކުރައްވައި ރައީސް އިބްރާހިމް މުހައްމަދު ސޯލިހު ވެސް މިހެން ވިދާޅުވި އެވެ. އޭގެ ފަހުން ކެބިނެޓުގައި މަަޝްވަރާ ކުރި ކަމަށް ރައީސް އޮފީހުން ބުނެ އެވެ. އެ މަޝްވަރާކުރިތާ ވެސް ކިތަންމެ މަހެއް ވެއްޖެ އެވެ. އެކަމަކު ޑޮލަރުގެ މައްސަލަ ހައްލުނުވެ އިކޮމީ ގޯސްވާން ދޫކޮށްލުން ނޫން ކަމެއް ނުފެނެ އެވެ. އޭގެ ބަދަލުގައި ފެންނަނީ މައްސަލަ އިތުރަށް ގޯސްވާ ތަނެވެ. ސަރުކާރު ކުންފުނިތަކުން ކަޅު ބާޒާރަށް ފައިބައި ޑޮލަރު ހޯދަން ވެސް ފަށައިފި އެވެ.\nމިކަމުގައި ހަމައެކަނި މޮޅެއް ލިބެނީ މި ވިޔަފާރީގެ އަޑީގައި ތިބި ބަޔަކަށެވެ. ޑޮލަރުގެ ވިޔަފާރި ކުރާ ކަޅު ބާޒާރު ހިންގާ ބިދޭސީންނަށް އެކަންޏެވެ. ހަގީގަތަކީ މުޅި ގައުމަށް ބަލާއިރު ރާއްޖެ ފަދަ އިމްޕޯޓަށް ބަރޯސާވެފައިވާ ބަޔަކަށް މިއީ ހަމަ ބޮޑު ތަދެކެވެ.\nކޮވިޑް-19 އަށްފަހު ޓޫރިޒަމް ހަމަ އިސްކޮޅަށް ތެދުވަން މަސައްކަތް ފެށުމާއެކު އިމްޕޯޓު ވެސް މިވަނީ ހިސާބަކަށް ރަނގަޅުވެފަ އެވެ. ކަސްޓަމުގެ ތަފާސް ހިސާބުތައް ދައްކާ ގޮތުން މިދިޔަ މެއި މަހު ރާއްޖޭގެ އިމްޕޯޓް ވަނީ މިދިޔަ އަހަރުގެ މެއި މަހާ އަޅާބަލާނަމަ 105 ޕަސެންޓް އިތުރުވެފައިވެ އެވެ. މިދިޔަ އަހަރުގެ މެއި މަހު ރާއްޖެ އަށް 1.6 ބިލިއަން ރުފިޔާގެ މުދާ އެތެރެ ކޮށްފައިވާއިރު މި އަހަރުގެ މެއި މަހު މި އަދަދު ވަނީ 3.2 ބިލިއަން ރުފިޔާ އަށް އިތުރުވެފަ އެވެ. މާނައަކީ މިއީ ބޭރަށް "ޑޮލަރު ލީކުވުން" ބޮޑުވާނެ އެއް ސަބަބެވެ.\nރާއްޖެއަކީ "ޑޮލޮރައިޒް އިކޮނޮމީ" އަކަށްވުމާއެކު އެންމެ ބާރު ބޮޑުވާ އެކަށްޗަކީ ޑޮލަރެވެ. ރާއްޖޭގެ އިކޮނޮމީ އާއްމުކޮށް ރަނގަޅަށް އޮންނަނަމަ ޒަރޫރީ ބޭނުން ތަކަށް އެވްރެޖުކޮށް ބިލިއަނެއްހާ ޑޮލަރު ހޭދަ ކުރެ އެވެ. ތަފާސް ހިސާބުތައް ދައްކާ ގޮތުން 2019 ވަނަ އަހަރު ރާއްޖެ އަށް ބޭނުންވާ ކާބޯތަކެތި އިމްޕޯޓް ކުރަން 546 މިލިއަން ޑޮލަރު ހޭދަ ކުރި އެވެ. މަހެއްގެ މައްޗަށް ބަލާނަމަ ކާބޯތަކެތި އެތެރެ ކުރަން އެކަނި 45 މިލިއަން ޑޮލަރު ހޭދަ ކުރެ އެވެ. އަދި ތެލުގެ އިމްޕޯޓަށް އެ އަހަރު އެކަނި 465 މިލިއަން ޑޮލަރު ހޭދަކުރި އެވެ. މިއީ ކުރަން ޖެހޭ ކަންކަމެވެ.\nރާއްޖެއަށް އެތެރެކޮށްފައި ހުރި ތަރުކާރީތަކެއް: އިމްޕޯޓް ވަނީ ރަނގަޅުވެފައި -- އަވަސް ފޮޓޯ\nރާއްޖެއަކީ ބިދޭސީ މަސައްކަތު އާބާދީ ގިނަ ގައުމަކަށްވުމާއެކު ބިދޭސީން ބޭރުކުރާ ޑޮލަރުގެ ނިސްބަތް ވަރަށް މައްޗެވެ. ކުދި އަދި މެދުފަންތީގެ ވިޔަފާރީގެ ތެރެއަށް ބިދޭސީން ފުރޭނިގެން ގޮސް އެ މީހުންގެ އަތް ވަނީ ގަދަކޮށްފަ އެވެ. ކުރިން އަހަރަކު 300 މިލިއަނެއްހާ ޑޮލަރު އެ މީހުން މުސާރައަށް ބޭރު ކުރާ ކަމަށް އަންދާޒާ ކުރި ނަމަވެސް ނުރަސްމީ އަދަދު މިއަށްވުރެ މަތިވާނެ ކަމަށް ލަފާ ކުރެވުމެވެ.\nބިދޭސީން ރާއްޖޭގައި މަސައްކަތް ކޮށްގެން އެ މީހުން އުޖޫރަ ބޭރު ކުރުމަކީ މައްސަލައެއް ނޫނެވެ. އެކަމަކު މައްސަލައަކީ ދިވެހިންނަށް ހުރި ފުރުސަތުތައް އެ މީހުންގެ އަތަށް ދީގެން އެ ފައިސާ ބޭރު ކުރުވުމެވެ. މި ހުރިހާ މައްސަލައެއް ކުރިމަތީގައި އޮތްއިރު ރާއްޖެއަށް ކުރިމަތިވެފައިވާއިރު ލިބޭ ޑޮލަރު މަޑު ނުކުރެވުމުގެ މައްސަލައަށް ހައްލެއް އެބައޮތް ހެއްޔެވެ؟\nކޮންމެ ފަހަރަކު ހާއްސަ ހާލަތެއް ބޯމަތިވުމުން އިންޑިއާ އަތުން ޑޮލަރުގެ ސްވޮޕެއް ނޫނީ ބަޖެޓު ސަޕޯޓެއް ނަގައިގެން "ދަރަނީގެ މަޅިއެއް ކަރަށް ބައްދައިގެން، އިންޑިއާގެ އުނގަށް ފުންމާލަންވީ ހެއްޔެވެ؟\nކޮވިޑް-19 އާ ގުޅިގެން ކުރިމަތިވި މައްސަލަތަކުގެ ސަބަބުން ވެސް ފެނިފައިވަނީ މިކަމެވެ. މި ހާލަތުގައި ޑޮލަރުގެ މައްސަލަ ހައްލު ކުރަން ފިޔަވަޅު ނާޅައޭ ނުބުނެވޭނެ އެވެ. ޒަރޫރީ ބޭނުމަށް ހަމައެކަނި ޑޮލަރު ދިނުމާއި މިނިމަމް ރިޒާވް ރިކުއަމަންޓު ވެސް އެމްއެމްއޭ އިން ދަށްކުރި އެވެ. ސަރުކާރުން އެކަށީގެންވާ ފިޔަވަޅުތަކެއް ނާޅާތީ ބޭންކް އޮފް މޯލްޑިވްސް (ބީއެމްއެލް) އިން އަމިއްލަ އަމިއްލައަށް ވެސް ފިޔަވަޅު އެޅި އެވެ. އެ ބޭންކު ޑޮލަަރަށް ޖެހިދާނެ ކަމަށް ބަލައި ކާޑަށް ލިިމިޓެއް ލިއެވެ. އޮންލައިން ޓްރާންސެކްޝަންތަކުގައި ޑޮލަރު ލިމިޓް އެޅި އެވެ.\nހަގީގަތަކީ މި ހުރިހާ ކަމަކީ ވެސް ވަގުތީ ނަތީޖާ ތަކެއް ނުކުންނާނެ ކަންމަކެވެ. ލިބޭނީ ވަގުތީ އުފަލެކެވެ. ބޭނުން ވަނީ ޓޫރިޒަމްގެ އޮފް ސީޒަން އަންނަތަނުން ޑޮލަރުގެ އަގު އަތް ނުފޯރާ ފަށަށް ދިއުން މަޑު ޖެއްސޭނެ ސިޔާސަތު ތަކެކެވެ.\nއިގްތިސޯދީ މާހިރުންގެ ވިދާޅުވާ ގޮތުގައި އިގްތިސޯދަށް ފައިސާ ފޮއްޗެއް ދޫކޮށްލައިފިނަމަ އެ ފަސް ފަހަރު އެނބުރެ އެވެ.\nމިކަން މިގޮތަށް ވާނަމަ ރާއްޖެއަށް ވަންނަ ޑޮލަރުގެ ފަސް ޕަސެންޓު ރާއްޖޭގެ ބޭންކިން ނިޒާމުގައި ތިން މަހު ހުރެއްޖެނަމަ ކިހާ ވަރަކަށް އެނބުރޭނެ ހެއްޔެވެ؟ ހަމަ ގައިމު ވެސް އެއިން ޑޮލަރުގެ މައްސަލައަށް ބޮޑު ލުޔެއް ލިބޭނެ އެވެ. އޭރުން މި ޑޮލަރުން ،ޑޮލަރުގެ ޓީޓީތައް ހެދޭނެ އެވެ. މިހާރު އަމިއްލަ ކުންފުނި ތަކުން އޯޑީ ނަގައިގެން އިމްޕޯޓް ކުރުމުގެ ބަދަލުގައި ޑޮލަރުގެ ޓީޓީއަށް ބޭނުންވާ ޑޮލަރު އެމްއެމްއޭ އިން ބޭންކް ތަކަށް ވިއްކޭނެ އެވެ. މި ބަދަލު ގެންނަން ކުރަން ޖެހޭ ކަމަކީ ކޮބައި ހެއްޔެވެ؟\nމިގޮތުން ކުރެވޭނެ އެއް ކަމަކީ ޓޫރިޒަމަށް ވަންނަ ކަމަށް ދައްކާ ޑޮލަރު ރާއްޖެ އަށް ވަންނަކަން ކަށަވަރު ކުރުމެވެ. މިހާރު ވަންނަކަމަށް ބެލެވެނީ މި ފައިސާ 17 ނޫނީ 20 ޕަސެންޓެވެ. ބާކީ 80 ޕަަސެންޓެއް ނުވެދަ އެވެ. ރާއްޖޭން ބޭރުން ކޮޓަރި ވިއްކި ނަމަވެސް އެ ފައިސާ ރާއްޖޭގެ އިގްތިސޯދަށް ވަދެފަ ނުކުމެގެން ދާނެ ގޮތެއް ހެދުން މުހިންމެވެ.\nއެއް ގޮތަކީ އޮންލައިން ޓްރެވަލް އެޖެންޓުން ރެގިއުލޭޓް ކުރެވޭނެ ކޮންމެވެސް އުކުޅެއް ހޯދުމެވެ. ނުވަތަ ދިވެހި ޓްރެވަލް އެޖެންޓުންނަށް ހަމަ އަގު ލިބޭނެ ގޮތެއް ހޯދައިދީ އެ މީހުންނަށް މަގު ކޮށައި ދިނުމެވެ.\nދިވެހި ޓްރެވަލް ކުންފުންޏެއް ކަމަށްވާ ލެޓްގޯސް ކުންފުނީގެ ވެރިޔާ މުހައްމަދު ރިޔާޒު ވިދާޅުވި ގޮތުގައި އޯޑީ ވިޔަފާރި ނުހުއްޓުވިއަސް މިހާރަށް ވުރެ ބޮޑަށް ރެގިއުލޭޓްކޮށް ދިވެހި ކުންފުނި ތަކަށް ފުރުސަތު ދޭން ފަށައިފިނަމަ ޑޮލަރު ހިފެހެއްޓޭ މިންވަރު އިތުރުވާނެ އެވެ.\n"ދިވެހި ކުންފުންޏަކަށް ފުރުސަތު ދީފިނަމަ އެ ފައިސާ ހުންނާނީ ރާއްޖޭގަ. އެހެންވީމަ ދިވެހި ޓްރެވަލް އެޖެންޓުން ބާރުވެރި ކުރުވަންވީ. ބައްލަވާ ޓްރެވަލް އެޖެންޓުންގެ ގޮތުގައި މިތިބެނީ އެއް ބައެއް އަބަދު ވެސް. މިކަންމިގެން ވަނީ މި ދާއިރާ އަށް އަޅާލުން ކުޑަވީމަ. އެކަމަކު މިހާރު މަޖިލީހަށް ފޮނުވަން މަސައްކަތް ކުރާ ޓްރެވަލް އެޖެންޓުންގެ ގާނޫނުގެ ސަބަބުން ހައްލު ތަކެއް ލިބޭނެ ކަމަށް އުންމީދު ކުރެވޭ،" ކުރިން ބޭންކް އޮފް މޯލްޑިވްސްގައި ވެސް މަސައްކަތް ކުރެއްވި ރިޔާޒު ވިދާޅުވި އެވެ.\nޑޮލަރުގެ މައްސަލަ ހައްލު ކުރަން ފިޔަވަޅު އަޅަން ޖެހޭ ކަމަށް ސަރުކާރުން ވެސް އެއްބަސްވެ އެވެ. އެކަމަކު ފިޔަވަޅު އެޅުން މާ ލަހީ އެވެ. މިހާ ސްލޯ ވެގެން ވާން އެބައޮތް ހެއްޔެވެ؟\nފިނޭންސް މިނިސްޓަރު އިބްރާހިމް އަމީރު މަޖިލީހަށް މައުލޫމާތު ދެއްވަނީ -- ފޮޓޯ: މަޖިލިސް\nފިނޭންސް މިނިސްޓަރު އިބްރާހިމް އަމީރު ވިދާޅުވެފައިވާ ގޮތުގައި ޑޮލަރު އަގު ކޮންޓްރޯލް ކުރެވޭނެ އެވެ. އަދި މިހާރު ގެންނަން އުޅޭ ބަދަލުގެ ސަބަބުން ސަރުކާރުން ޑޮލަރު މައްސަލަ އަށް ދާއިމީ ހައްލެއް ލިބިގެން ދާނެ އެވެ.\nޑޮލަރު ރާއްޖޭގައި މަޑު ކުރަން ސަރުކާރުން އަޅަން ބުނި ފިޔަވަޅުވަޅު އަވަސް ކުރަންވީ އެވެ. ޑޮލަރު ހިފެއްޓޭނެ ގޮތެއް ހޯދަންވީ އެވެ. އެކަން ނުކޮށް ލަސްކުރާނަމަ އަބަދު ވެސް އުޅެން ޖެހޭނީ މިހާލުގަ އެވެ.\nއެމެރިކާ ޑޮލަރު ފިނޭންސް މިނިސްޓްރީ އިގްތިސޯދު + ކޮވިޑް-19 އެމްއެމްއޭ އިބްރާހިމް އަމީރު


ހިިސާބު ގަޑި 5: ކާރު ޕަކު ކޮށްފައި އެވަނީ ކޮން ނަންބަރެއްގެ ގޮޅިއެއްގައި ހެއްޔެވެ؟މިކަލް ނޫސް\n19 ނޮވެމްބަރ 2018 ( ހޯމަ )\nމިހަފުތާގެ ހިސާބު ސުވާލު: ކާރު ޕާކުކޮށްފައި އެވަނީ ކޮން ނަމްބަރެއްގެ ގޮޅިއެއްގައި؟\nހިިސާބު ގަޑި 5: ކާރު ޕަކު ކޮށްފައި އެވަނީ ކޮން ނަންބަރެއްގެ ގޮޅިއެއްގައި ހެއްޔެވެ؟\n10 ޖެނުއަރީ 2017, 18:30 |\nހިތު ހިސާބު ނުވަތަ މެންޓަލް މެތުސް އަކީ ދިވެހިންގެ ތެރެއިން ނެތެމުން ދާ ނުވަތަ އެއާއި މެދު ސަމާލުކަން ކުޑަވަމުންދާ ހިސާބުގެ ދާއިރާއެއް ކަން ވަނީ ފާހަނގަ ކުރެވެން ފަށާފައެވެ. ވުމާއެކު މިހަފުތާގެ ސުވާލު މިއަމާޒު ކުރަނީ ހިތު ހިސާބުގެ ސުވާލަކަށެވެ.\nމިސުވާލު އެމެރިކާގެ އެންބީސީ ޓީވީގެ ލައިވް ޝޯއެއްގައި4މިހަކާއި ކޮށް 20 ސިކުންތު ތެރޭގައި ޖަވާބު ދިނުމަށް ލިބުނު ފުރުސަތުގައި އެއިން އެކަކަށް ވެސް ރަނގަޅު ޖަވާބެއް ނުދެވުނެއެވެ.\nމިހެން ދިމާވީ ކޮންމެހެން މިނަމްބަރު އުނދަގޫ ވެގެނެއް ނޫނެވެ. އެމީހުންގެ ވިސްނުން ގެންގުޅުނު ގޮތުންނެވެ. އަސްލު މިނަމްބަރަކީ ޕްރައިމަރީ ލެވެލްގެ ހިސާބު ނަމްބަރެކެވެ.\nމިނަމްބަރު ފުރަތަމަ ޝާއިއު ކުރެވިފައި ވަނީ ހިސާބު އިލްމުގައި ދުނިޔޭގެ ނިސްބަތުން ވެސް ކުރީގައި އުޅޭ ހޮންކޮންގ ގެ ގްރޭޑް 1 އަށް ވަނަނަށް ދިން އެޑްމިޝަން ޓެސްޓު ޕޭޕަރެއްގައެވެ. މިކަހަލަ އެތައް ސުވާލެއް “އާޔޫ ސްމާރޓަރ ދެން ފިފްތު ގްރޭޑަރ” ފަދަ ޓީވީ ޝޯ ތަކުން ފެނިގެން ގޮސްފައި ވެއެވެ.\nސުވާލު: މަތީގައި އެވާ ފޮޓޯއިން ފެންނަނީ ކާރު ޕާކެއްގައި ޖަހާފައިވާ ނަމްބަރު ތަކެކެވެ. އަދި އެއްގޮޅީގައި ވަނީ ކާރެއް ޕާކު ކޮށްފައެވެ. އެހެންވުމުގެ ސަބަބުން އެ ކާރު ޕާކޮކޮށްފައި ވަނީ ކޮން ނަމްބަރެއްގެ ގޮޅިއެއްގައި ކަމެއް ނޭނގުނެވެ.\nތިބާގެ ސުވާލަކީ އެކާރު ޕާކުކޮށްފައި އެވަނީ ކޮން ނަންބަރެއްގެ ގޮޅިއެއްގައި ހެއްޔެވެ؟ ތިބާއަށް ފަސޭހައަކަށް އެނަންބަރުތައް އަލު ތަރުތީބުން މިވަނީއެވެ. 98، —- ، 88، 68، 06، 16. މަސައްކަތް ކޮށްލާށެވެ.\nކުރީ ހަފުތާގެ ރަނގަޅު ޖަވާބު:\nކުރީ ހަފުތާގެ ރަނަގަޅު ޖަވާބު ދީފައިވަނީ ގްރޭޑް 7ގެ ދަރިވަރެއް ކަމަށްވާ ރަޝްނާނު އެވެ. އޭނާ މިނަންބަރު ގެ ޖަވާބު ހޯދުމަށް ވިސްނި ގޮތް ކިޔައި ދެމުން ބުނީ އެނާ މަސައްކަތް ކުރީ ކަށިކޭލާއި ހުތް ކުންނާރުގެ ޖުމްލަ އަދަދާއި ރުފިޔާ އަދަދު އެއްވަރު ކުރެވޭނެ ގޮތެއް ހޯދުމަށެވެ. އެގޮތުން ވަކި ތަރުތީބަކުން ޓޭބަލެއްގައި އެދެބައި ހިމަނައިގެން އަދަދުތައް ޖަހަމުން ގޮސް ފާހަނގަ ކުރެވުނީ އެއް އަދަދެއް ލިބޭ ކަމެވެ.\nހުތް ކުންނާރު:9ރ. އަށް @8 = 72 ކުންނާރު\nކޮޕީ ފަތް: 70ރ. އަށް @ 10 = 7\nޖުމްލަ: 79 ރ. އަދި ޖުމްލަ 79 އައިޓަމް.\nމިއަށް 21 ރ. އަށް 21 ކޮޕީ ފަތް އެއްކުރުމުން، ޖުމްލަ 100ރ. އަށް ޖުމްލަ 100 އައިޓަމް3ބާވަތުން ހަމަވެއެވެ. ވުމާއެކު ޖަވަބު ލިބުނީ ކަމަށެވެ.\nކޮލަމްތަކުން |0ކޮމެންޓް\nފުވައްމުލަކުގެ2ވަނަ ނާއިބު ރައީސް – ފައިސަލް ނަސީމު\nފްލައިމީގެ ދަތުރުތައް ފުވައްމުލަކަށް އަލުން ފަށައިފި\nނާއިބު ރައީސް ފައިސަލް ހިލާލީގެއަށް\nޕްރައިމަރީއަކާއި ނުލައި އެމްޕީ ޝާހުއަށް މަޖުލިސް ޓިކެޓް ދޭން ޖެހޭ ބާ؟\nވަޅިހެރި މައްސަލައާއި ގުޅިގެން އިތުރު މީހަކު ހައްޔަރުކޮށްފި


ވެރިކަން ބަދަލުވި ގޮތުގެ ތަޙްގީގަކީ ހުރިހާ ސިޔާސީ ޕާޓީތަކުގެ އިތުބާރު ލިބިއޮތް ފުރިހަމަ މިނިވަންކަމާއި މުސްތަގިއްލުކަން ކަށަވަރުވެއޮތް ތަހުގީގަކަށްވާން ޖެހޭނޭ ކަމަށް އެމްޑީޕީން ބުނެފި – Maldivian Democratic Party\nވެރިކަން ބަދަލުވި ގޮތުގެ ތަޙްގީގަކީ ހުރިހާ ސިޔާސީ ޕާޓީތަކުގެ އިތުބާރު ލިބިއޮތް ފުރިހަމަ މިނިވަންކަމާއި މުސްތަގިއްލުކަން ކަށަވަރުވެއޮތް ތަހުގީގަކަށްވާން ޖެހޭނޭ ކަމަށް އެމްޑީޕީން ބުނެފި\nރައީސް ނަޝީދުގެ ސަރުކާރު ވައްޓާލެވުނު ގޮތާއި އެސަރުކާރު ވެއްޓުނު ފަހުން ކަން ހިނގާދިޔަ ގޮތުގެ ތަހްގީގެއް ހިންގުމުގެ ވާހަކަ އިއުލާނުކުރެވިފާއި ހިނދު، އެތަހްގީގަކީ ތެދުވެރިކަމާއި ވަކިފަރާތަކަށް ނުޖެހުމުގެ މާތް އުސޫލުތަކުގެމަތީން ކުރިއަށް ގެންދެވޭ ތަހްގީގެއްކަމަށް ވުމީ ކަށަވަރުވާންޖެހޭކަމެއްކަމަށް، ދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ) ން މިއަދު ގޮވާލައިފިއެވެ.\nދިވެހިރާއްޖޭގެ ރައްޔިތުން މިމައްސަލައިގެ ތަހްގީގުގެ ސައްހަކަން ބަލައިގަނެ، މިމައްސަލައަށް ހައްލެއް ހޯދުމުގެ މަސައްކަތުގައި ދިވެހިރާއްޖެއަށް ކުރިއަށްދެވޭނީ، މިތަހްގީގަކީ ފުރިހަމަ މުސްތަގިއްލުކަން ލިބިތޮތް ތަހްގީގެއްކަން ކަށަވަރުވުމުންކަމަށް، އެމްޑީޕީން ގަބޫލުކުރާ ކަމަށާއި، ހުރިހާ ސިޔާސީ ޕާޓީތަކުން ގަބޫލުކުރާ އަދި އިތުބާރުލިބިފައިވާ ދިވެހިރައްޔިތުނާއި އިހްތިރާމް ހައްގުވާ ފަދަ ބޭރުގެ މާހިރުން، މިތަހްގީގުހިންގުމާ ހަވާލުވާ ޓީމުގައި ތިއްބެވުން މުހިއްކުކަމަށް، އެމްޑީޕީން ދެކެކަމަށް ވެސް އެމްޑީޕީން އިއްޔެ ނެރުނު ބަޔާނުގައި ވެއެވެ.\nއަދި، ރައީސް ނަޝީދުގެ އިސްތިއުފާހުށަހެޅުމާ ހަމައަށް ހިނގާދިއަ ހާދިސާތަކުގެ ތަފްސީލުގެ އިތުރުން، ރައީސް ނަޝީދުގެ އިސްތިއުފާގެ ކުރިންނާއި އޭގެ ފަހުން ފުލުހުން ހިންގި އަނިޔާވެރި އަމަލުތައްވެސް ތަހުގީގުގައި ހިމަނާންޖެހޭކަމަށް، އެމްޑީޕީން މި ބަޔާނުގައި ގޮވާލާފައިވެއެވެ. އެއާއެކު މުސްތަގިއްލު މުރާޖާއެއް ކުރުމަށް ގޮވާލި ގައުމުތަކުން އެމުރާޖައާއަކީ ބައިނަލްއަގުވާމީ މިންގަޑުތަކަށް ފެތޭ މުރާޖާއެއްކަން ކަށަވަރުކޮށްދިނުމަށް އެހީތެރިވެދިނުމަށް ވެސް އެގައުމުތަކަށް، އެމްޑީޕީގެ ބަޔާނުގައިވަނީ ގޮވާލާފައެވެ.\nރައީސް ނަޝީދުގެ އިސްތިއުފާގެ ވަށައިގެން ހިނގި ހާދިސާތަކާއި ކުރިމަތިކުރުވި ހާލަތްތައް ދެނެގަތުމުގެ އިތުރުން،7ފެބްރުއަރީ ގެ އިސްތިއުފާގެ ފަހުން ފުލުހުންނާއި ސިފައިން ހިންގި އަނިޔާވެރި ޖަރީމާތަކަށް ޒިންމާނަގަންޖެހޭ ފަރާތްތަކާއި، ސަލާމަތީ ބާރުތަކަށް ކޮމާންޑު އައީ ކޮން މަގަކުންކަން ތަހުގީގުގައި ސާފުކުރަންޖެހޭ ކަމަށްދެކި، އެމްޑީޕީން އެކަމަށް ބާރުއަޅާކަމަށް ވެސް އެމްޑީޕީގެ ބަޔާނުގައި ބުނެއެވެ.\nއަދި މި ބަޔާނުގައި، މިއަނިޔާވެރި ހާދިސާތަކުގައި އެމްޑީޕީގެ ސަޕޯޓަރުންނާއި (އަންހެނުންނާއި ކުޑަކުދިން ހިމެނޭގޮތަށް)، މަޖިލިސް މެންބަރުންނާއި، މިނިސްޓަރުންނަށް ފުލުހުންނާއި ފުލުހުންގެ ހެދުން އަޅައިގެން ތިބި ގޭންގު މެންބަރުން، ހަމަލާދިނީ މުގުރާއި ޕެޕަރ ސްޕްރޭއާއި ކަރަންޓު މުގުރުން ކަމަށް ބަޔާންކޮށްފައިވާއިރު، ހައްޔަރުގައި ބައިތިއްބާފައި ތިބި ތިބިމުގައި މަޖިލިސް މެންބަރުން ހިމެނޭގޮތަށް، އެތައް ބައެއްގައިގައި ތަޅާފައިވެއެވެ. މިއަނިޔާތަކުގެ ޝިކާރައަކަށް ވީފަރާތްތަކަށް އިންސާފު ހޯދައިދިނުމަށް އެހީތެރިކަން ފޯރުކޮށްދިނުމަކީ މިމުސްތަގިއްލު މުރާޖައާގެ އެއް މަގުސަދުކަމުގައި ވާންވާނޭކަމަށް، އެމްޑީޕީން ދެކޭ ކަމަށް ވެސް އެމްޑީޕީގެ ބަޔާނުގައި ވެއެވެ.


Hingaane bayaku nuvaa nama STO hota ehen kamakah nagaane: HDC\nއެސްޓީއޯގެ ހޮޓާ: ހިނގޭ ގޮތެއް އެސްޓީއޯއަކަށް ނުވި\nއެސްޓީއޯ އިން ވަރުގަަދައަށް ހަދައި ހުޅުމާލޭގައި "ގަލަށްވެފައި" ވެފައިވާ ސިޓީ ހޮޓާ އޮޕަރޭޝަނަށް ގެނެސް ހިންގާނެ ބަޔަކު ނުވެއްޖެނަމަ އެ ހޮޓާގެ އިމާރާތުގައި އެހެން ބޭނުމެއް ކުރާނެ ކަމަށް ހުޅުމާލޭގެ ބެލެނިވެރި ފަރާތް، އެޗްޑީސީން ބުނެފި އެވެ.\nސަރުކާރުގެ ވިޔަފާރި ކުންފުނި އެސްޓީއޯއިން ހުޅުމާލޭގައި ސިޓީ ހޮޓަލެއް ތަރައްގީ ކުރަން ބިމެއް ހޯދީ 2007 ވަނަ އަހަރު އެވެ. އޭގެ ފަހުން "ރެޑިސަން ބުލޫ" ގެ ނަމުގައި މިފަދަ ވިޔަފާރިތައް ކުރާ އެެމެރިކާގެ ކާލްސަން ގުރޫޕާއެކު ހޮޓާ ތަރައްގީ ކުރުމުގެ އަމަލީ މަސައްކަތް 2011 ގައި ފެށިީ 250 ކޮޓަރި ހިމެނޭ ގޮތަށެވެ. އެ މަސައްކަތް ނުނިމި ދިގު ލައިގެން ގޮސް އެންމެ ފަހުން އެތަން ވިއްކާލަން މަސައްކަތް ފެށީ 2018 ވަނަ އަހަރު އެވެ.\nއޭގެ ފަހުން ތަފާތު ގޮތްގޮތަށް ހޮޓާ ވިއްކުން ކުރިޔަށް ގެންދަން އުޅުމަށް ފަހު އެޗްޑީސީއާ ގުޅިގެން ކުރިއަށް ގެންދަން މިދިޔަ އަހަރުގެ ތެރޭގައި ވަނީ އެއްބަސް ވެފައެވެ. އޭގެ ފަހުން ވެސް މަސައްކަތް ހިނގާފައެއް ނުވެއެވެ.\nނަމަވެސް ޕީއެސްއެމްގެ ޕްރޮގްރާމެއްގައި ބައިވެރިވެ ވަޑައިގެން އެޗްޑީސީގެ މެނޭޖިން ޑިރެކްޓަރު ސުހައިލް އަހުމަދު ވިދާޅުވީ އެސްޓީއޯއާއެކު އެއްބަސްވުމެއް އޮތީ ސިޓީ ހޮޓާ ގަންނާނެ ފަރާތެއް ހޯދުމުގެ ބާރު އެޗްޑީސީއަށް ވެސް ލިބޭ ގޮތަށް ކަމަށެވެ. ނަމަވެސް އެކަން ކުރިޔަށް ގެންދާނީ ވަކި މުއްދަތަކަށް ކަމަށެވެ.\nސުހައިލް ވިދާޅުވީ އެޗްޑީސީން ބަލަނީ ވީހާވެސް ކައިރި މުސްތަގުބަލެއްގައި އެސްޓީއޯ ހޮޓާ، ރަނގަޅު ހޮޓަލެއްގެ ގޮތުގައި އޮޕަރޭޓް ކުރާނެ ފަރާތެއް ނުވެއްޖެއާ އެހެން ބޭނުމެއްގައި ވެސް އެތަން ހިންގަން ކަމަށެވެ.\nއެސްޓީއޯ ޓޫރިޒަމަށް ނުކުންނަން ބޭނުންވެ 25 އަހަރަށް ހޯދި ބިމުގައި 60 މިލިއަން ޑޮލަރުގެ ޕްރޮޖެކްޓަކުން އަޅާފައިވާ ހޮޓާ "ގަލަށް ބަދަލުވެފައި" ވާއިރު ފިހާރަތަކާއި ރެސްޓޯރަންޓުތަކާއި އިވެންޓް ހޯލްތައް ހިމެނޭ ހޮޓާ މިހާރު ބޭނުން ކުރަނީ އެސްޓީއޯގެ މުދާ ރައްކާކުރާ ގުދަނަކަށެވެ.


Tourism ge kaamiyaabee akee corruption ge adu kendun: Industry\nޓޫރިޒަމްގެ ކާމިޔާބީއަކީ ކޮރަޕްޝަންގެ އަޑު ކެނޑުން: އިންޑަސްޓްރީ\nޗައިނާ ފަތުރުވެރިންގެ ރައްކާތެރިކަމަށްޓަކައި ބާއްވާ ބައްދަލުވުމުގައި މިނިސްޓަރު އަލީ ވަހީދު ވާހަކަ ދައްކަވަނީ -- ފޮޓޯ: ފޮރިން މިނިސްޓްރީ\nސަރުކާރުގެ އެެއް އަހަރު ތެރޭގައި ޓޫރިޒަމް ސިނާއަތަށް ލިބުނު އެންމެ ބޮޑު ކާމިޔާބީއަކީ ހަމައިން ނެއްޓިފައިވާ، ޓޫރިޒަމް ދާއިރާގެ ކަންކަން ސިސްޓަމެއްގެ ތެރެ އަށް ވަދެ، ކޮރަޕްޝަންގެ އަޑުތައް ކެނޑިގެން ދިއުން ކަމަށް އިންޑަސްޓްރީން ބުނެފި އެވެ.\nރާއްޖޭގެ އެންމެ ދުވަސްވީ އެއް ޓުއާ އޮޕަރޭޓަރު ކުންފުނި ކަމަށްވާ ލެޓްސްގޯ ކުންފުނީގެ ވެރިޔާ، މުހައްމަދު ރިޔާޒު ވިދާޅުވީ ޓޫރިޒަމް ސިނާއަތުގެ މަސައްކަތްތައް ސިސްޓަމެއްގެ ތެރެ އަށް އެޅެމުންދާތަން ފެންނަމުންދާ ކަމަށާ، ހާއްސަކޮށް ކުރިން ގުގުމާލާފައިވާ ކޮރަޕްޝަންގެ އަޑު ކެނޑިގެން ގޮސްފައިވާ ކަމަށެވެ.\n"ކުރިން އަބަދު އިވޭނީ ކޮރަޕްޝަންގެ ގޮތުގައޭ މިވެނި ކަމެއް ކުރެވޭނީ. މިހާރު އެގޮތެއް ނެތް. މިހާރު އެބަ އެނގޭ ކަންކަން ކުރަން ޖެހޭ ސިސްޓަމްތަކެއް އެބަހުރިކަން. އެގޮތަށް ކުރީމަ ވާނެކަން. މިއީ އެންމެ ބޮޑު ކާމިޔާބީއަކީ އަޅުގަނޑު ގަބޫލު ކުރާ ގޮތުގައި،" ރިޔާޒު ވިދާޅުވި އެވެ.\nއޭނާ ވިދާޅުވީ މި ކާމިޔާބީއާއެކު ކުރިއަށް އޮތް އަހަރު ދުވަހުގެ ތެރޭގައި ގިނަ ކަންތަތަކެއް ކުރަން ޖެހޭ ކަމަށެވެ.\n"ޓޫރިޒަމް ސިނާއަތުގައި އެބަތިބި ވަރަށް ގިނަ ބަޔަކު ހައްގު ގެއްލިފައިތިބި. ކުރިއަށް އޮތް އަހަރު ތެރޭގައި އެކަން ކޮށްދޭން ޖެހޭ،" ރިޔާޒު ވިދާޅުވި އެވެ.\nހުވަދު އަތޮޅުގައި ޓޫރިޒަމް ވިޔަފާރި ފުޅާ ދާއިރާއެއްގައި ކުރާ ހ. ސީސައިޑް، މުހައްމަދު އަލީ ޖަނާހު (ޖަނާ) ވިދާޅުވީ ސަރުކާރު އެއް އަހަރު ތެރޭގައި ޓޫރިޒަމް ސިނާއަތުން ހެޔޮ ބަދަލުތަކެއް ފެންނަން ފަށާފައިިވާ ކަމަށެވެ.\n"އެެންމެ ބޮޑު އެއް ކާމިޔާބީއަކީ ސީއެސްއާރުގެ އުސޫލު ހަރުދަނާ ކުރުން. މިއީ ކުރިން ސިސްޓަމެއް ނެތް ކަމެއް. މި ބަދަލުގެ ސަބަބުން މުޅި ސިނާއަތަށް ފައިދާ ކުރާނެ. މިހާރު ޔަގީންވާނެ ކޮންމެ ވިޔަފާރިވެރިއަކަށްވެސް މިނިސްޓަރު ކައިރިއަށް ދާން ނުޖެހޭނެކަން. ސިސްޓަމްގެ ތެރެއިން ހިދުމަތް ލިބޭނެކަން،" ޖަނާހު ވިދާޅުވި އެވެ.\nއެެންމެ ބޮޑު އެއް ކާމިޔާބީއަކީ ސީއެސްއާރުގެ އުސޫލު ހަރުދަނާ ކުރުން. މިއީ ކުރިން ސިސްޓަމެއް ނެތް ކަމެއް. މި ބަދަލުގެ ސަބަބުން މުޅި ސިނާއަތަށް ފައިދާ ކުރާނެ. މިހާރު ޔަގީންވާނެ ކޮންމެ ވިޔަފާރިވެރިއަކަށްވެސް މިނިސްޓަރު ކައިރިއަށް ދާން ނުޖެހޭނެކަން. ސިސްޓަމްގެ ތެރެއިން ހިދުމަތް ލިބޭނެކަން\nމުހައްމަދު އަލީ ޖަނާހު\nއޭނާ ވިދާޅުވީ މީގެ އިތުރުން ރަށް ދޫކުރުމުގެ ކުރިން ހަދާ ތިމާވެށީގެ ދިރާސާ ހެދުން އީޕީއޭ އަށް ބަދަލު ކުރުމަކީ ވެސް މުހިންމު ހެޔޮ ބަދަލެއް ކަމަށާ، މީގެ އިތުރުން ޓޫރިޒަމް ސިނާއަތަށް ސޭފްޓީ އިންސްޕެކްޝަން ތަކަކީ ވެސް ފާހަގަ ކުރެވޭ ކަމެއް ކަމަށެވެ.\n"ކުރިން އޮތް ގޮތުން އެންވަޔަރުމަންޓުގެ ކަންތައްތަކުގައި ވަރަށް ގިނަ ގޯސް ހަދާފަ އެބަހުރި. ނަމަވެސް އީޕީއޭ އަށް ބަދަލު ކުރީމަ އެތަނުގައި ތިބި އެކްސްޕާޓުންގެ އެއްބާރުލުމާއެކު އެކަން ކުރި އަށް ދާނެ،" ޖަނާހު ވިދާޅުވި އެވެ.\nއޭނާ އިތުރަށް ވިދާޅުވި ގޮތުގައި ޓޫރިޒަމަށް ހާއްސަ ކޮށްފައިވާ މާކެޓިން ބަޖެޓު ބޮޑު ކުރުމަކީ ވެސް ލިބުނު ބޮޑު ކުރިއެރުމެއް ކަމަށެވެ.\n"ރާއްޖޭގެ އެނދު އިތުރުވާ ވަރަކަށް އެބަޖެހޭ ހުރިހާ ދިމާލަކުން ރާއްޖެ ފެންނަން. އެހެންވެ، މިއީ ވެސް ބޮޑު ކާމިޔާބީއެއް،" ޖަނާހު ވިދާޅުވި އެވެ.\nރާއްޖެ އަށް ޓޫރިޒަމް ތައާރަފު ކުރުމުގައި އެންމެ އިސްކޮށް ހަރަކާތްތެރިވި އެއް ބޭފުޅަކު ވިދާޅުވި ގޮތުގައި ޓޫރިޒަމް އިންސްޓްރީ އަށް އޮތް ހަޑިނަން ފަނޑުވުމަކީ އިންވެސްޓަރުންގެ އިތުބާރު ބޮޑުވާނެ ކަމެކެވެ.\n"ވަރަށް ބައިވަރު ކަންކަން އަދި ކުރަން ޖެހޭ. އެކަމަކު އެންމެ ބޮޑުކަން އެއް އަހަރުތެރޭ މިއީ. ހަޑި ނަން ފަނޑު ކުރެވުން. އެހެންވެ މިއީ އެންމެ ބޮޑު ކާމިޔާބީ،" ނަން ނުޖެހާ ގޮތަށް ވިދާޅުވި އެވެ.\nޓޫރިޒަމް މުހައްމަދު އަލީ ޖަނާހް އަލީ ވަހީދު + މިނިސްޓްރީ އޮފް ޓޫރިޒަމް


Supreme Court in nerunu HRCM ge guideline aa dhekolhah garaareh\nސުޕްރީމް ކޯޓުން ނެރުނު އެޗްއާރްސީއެމްގެ ގައިޑްލައިނާ ދެކޮޅަށް ގަރާރެއް\nމެންބަރު ޖީހާން މަހުމޫދު. ސުޕްރީމް ކޯޓުން ނެރުނު އެޗްއާރުސީއެމް މެންބަރުންގެ ގައިޑްލައިނާ ދެކޮޅަށް ގަރާރެއް ހުށަހެޅި -- ފޮޓޯ: މަޖިލީސް\nހިއުމަން ރައިޓްސް ކޮމިޝަން (އެޗްއާރުސީއެމް) ގެ މެންބަރުން އަމަލުކުރާނެ ގައިޑްލައިނެއް ކަނޑައަޅައި ސުޕްރީމް ކޯޓުން 2015 ވަނަ އަހަރު ކޮށްފައިވާ ހުކުމާ ދެކޮޅަށް ރައްޔިތުންގެ މަޖިލީހަށް ގަރާރެއް ހުށަހަޅައިފި އެވެ.\nއެޗްއާރުސީއެމްގެ މެންބަރުންނާ ދެކޮޅަށް ސުޕްރީމް ކޯޓުން ސުމޯޓޯ މައްސަލައެއް ބެލި އެވެ. އެ މައްސަލާގައި ކޯޓުން ކުރި ހުމުގައި ވަނީ އެޗްއާރުސީއެމްގެ މެންބަރުން އަމަލު ކުރާނެ 11 ނުކުތާއެއްގެ މައްޗަށް އެކުލެވޭ ގައިޑްލައިނެއް ކަނޑައަޅާފަ އެވެ. އެ ސުމޯޓޯ މައްސަލަ ކޯޓުން ބަލަން ފެށީ އދ. ގެ ހިއުމަން ރައިޓްސް ކައުންސިލަށް އެޗްއާރުސީއެމުން ފޮނުވި ރިޕޯޓެއްގައި ކޯޓުގެ އިހުތިސާސް އޮޅޭ ގޮތަށް ވާހަކަތަކެއް ހިމެނި ކަމަށް ބުނެ އެވެ.\nއެ ހުކުމް ކުރިތާ ހަތަރު އަހަރަށްވުރެ ގިނަ ދުވަސްވީއިރު، ސުޕްރީމް ކޯޓުން ބެލި ސުމޯޓޯ މައްސަލައާ ދެކޮޅަށް ހިންނަވަރު ދާއިރާގެ މެންބަރު ޖީހާން މަހުމޫދު ވަނީ ރައްޔިތުންގެ މަޖިލީހަށް ގަރާރެއް ހުށަހަޅުއްވާފަ އެވެ. ޖީހާން ވިދާޅުވި ގޮތުގައި އެ ގަރާރު ހުށަހެޅުއްވީ އެޗްްއާރުސީއެމްގެ ގާނޫނީ މިނިވަންކަން އަލުން އިއާދަ ކުރުމަށެވެ.\nޖީހާންގެ ގަރާރުގައި ވަނީ އެޗްއާރުސީއެމްގެ މެންބަރުންނާ ދެކޮޅަށް ސުޕްރީމް ކޯޓުން ބެލި ސުމޯޓޯ މައްސަލައަކީ އެ ކޮމިޝަންގެ ގާނޫނީ ބާރުތައް ލިބުމުގައާއި ގާނޫނީ ޒިންމާތައް އަދާކުރުމަށް އޮތް ހުރަހެއް ކަމަށާއި ސުޕްރީމް ކޯޓުގެ އެ އަމަލަކީ ބަލައިގަނެވޭނެ އަމަލެއް ނޫން ކަމަަށް ކަނޑައެޅުމަށެވެ.\nސުޕްރީމް ކޯޓުން ބެލި ސުމޯޓޯ މައްސަލާގައި ކުރި ހުކުމުގައި ކޯޓުގެ އިހުތިސާސް އޮޅޭ ގޮތަށް އަދި ޝަރުއީ ދާއިރާއަށް ބުރޫ އަރާނެ އެއްވެސް ކަމެއް ތަކުކާރު ނުކުރުމަށް އެޗްއާރުސީއެމަށް ވަނީ އަންގާފަ އެވެ. އަދި އަދުލު އިންސާފު ގާއިމު ކުރުމުގެ އިހުތިސާާސް ގެއްލޭ ފަދަ އެއްވެސް ވާހަކައެއް ރިޕޯޓެއްގައި ހިމެނުމާއި އެފަދަ ވާހަކައެއް ދެއްކުމަކީ އެޗްއަރުސީއެމަށް ލިބިގެންވާ ގާނޫނީ ހައްގެއް ނޫން ކަމަށް ވެސް ހުކުމުގައިވެ އެވެ.\nސުޕްރީމް ކޯޓުގެ ހުރުމަތަށް އުނި އަންނަ ގޮތަށް ވާހަކަ ދައްކައިގެން އެ ކޯޓުން ވަނީ ބައެއް ގާނޫނީ ވަކީލުންނާ މެދު ވެސް ފިޔަވަޅު އަޅައިފަ އެވެ.\nރައްޔިތުންގެ މަޖިލިސް އެޗްއާރްސީއެމް ސުޕްރީމް ކޯޓް + ޖީހާން މަހްމޫދު\nސުޕްރީމް ކޯޓަށް ސުމޯޓޯ ބާރު ނެތް ކަމަށް ލިޔަނީ


ފާތުމަތު ނީނާ (ލާރާ) 07 April 2016, 08:35\n(5 އެޕްރިލް 2016 އާ ގުޅޭ)\n...ޒޫރިންގެ ނަފްސު ހޭލީ ދެނެވެ. ތެޅި ފޮޅިގެންފައި ލޭސްފަރުދާގެ ބޭރުން ހުރި ބޯ ފަރުދާ ދަމާލުމާއެކު ފާޚާނާއަށް އައިސް އޭނާ ވަނެވެ.\nފަތިސް ނަމާދުން ފައިބައިގެން އައިސް ގެއަށް ވަންއިރު ވެސް އީތަންގެ މޫނުމަތިން ފާޅުވަމުން ދިޔައީ އޭނާ ކަމަކާ ދެރަވެފައި ހުރި ކަމުގެ އަސަރުތަކެވެ. އިރުއިރުކޮޅާ އީތަންގެ މޫނަށް ސުފިޔާނު ބަލާލައެވެ. ހިމޭންކަން ހިޔާރުކޮށްގެން ހުރި އީތަން ބަހެއް ވެސް ނުބުނެ ގޭތެރެއަށް ވަން ގޮތަށް ހިނގައިގަތީ އެތެރެއަށެވެ. ސުފިޔާނު ވެސް ދަރިފުޅު ހުއްޓުވުމުގެ ބަދަލުގައި އޭނާގެ ކޮޓަރިއަށް އައިސް ވަނެވެ.\n"މާމާ... އަޅުގަނޑު..." ކޮޓަރިން ނުކުންނަން ވެގެން ނަމާދު ދޮޅި ނަގާފައި ރާބިއާ އަޅަން ގެންގުޅޭ ދެމޭފޮތީގެ ބޮޑު ވަށްބުރުގާ މޫނަށް ހެޔޮވަރުކޮށްލި ތަނާހެން އީތަންގެ އަޑު އިވުނެވެ. އެނބުރި ބަލާލިއިރު ދޮރުހުޅުވާލައިގެން ރާބިއާއަށް ބަލަން އީތަން ހުއްޓެވެ.\n"ކިހިނެއްވީ، ހާދަ ބޮޑަކަށް މާޔޫސްވެފައި ހުރިހެން ހީވެޔޭ. އާދެބަލަ އެތެރެއަށް" ރާބިއާ އެނދުމަތީ ހުރި އޭނާ ކިޔަވަން ގެންގުޅޭ ދުޢާއާއި ޒިކުރުފޮތްތައް ނަގައި އެނދުގެ އަރިމަތީ ކަބަޑުގެ މަތީ ބަހައްޓާލި ގޮތުން ހީވީ އީތަން އިށީނުމަށް ތަން ހަދާލި ހެންނެވެ. އެތެރެއަށް ވަދެގެން އައި އީތަން އިށީނުމުގެ ބަދަލުގައި ރާބިއާގެ ކުރިމަތީ ހުއްޓިލިއެވެ. އަދި ރާބިއާގެ ދެއަތުގައި ހިފާލިއެވެ.\n"މާމާ، އަޅުގަނޑުގެ ހިތަށް ވަރަށް އުނދަގޫވަނީ... ލަސްކުރަނިކޮށް ހީވަނީ ރީން ބީވެގެން ހިނގައިދާނޭހެން. އަޅުގަނޑަށް ދުވަހަކު ވެސް ދެން ރީން ނުލިބޭނެޔޭ ހިތަށް އަރަނީ. މާމާ!... މާމަ ދާންވީނޫންތޯ ރީންއާ ބައްދަލުކުރަން. ޕްލީޒް މާމާ... ރީން ހިޔެއްނުވޭ އަޅުގަނޑާ ދުވަހަކު ވެސް ބައްދަލުކުރަން ބޭނުންވާނެ ހެނެއް"\n"އީތަން. ދަރިފުޅުގެ ހިތުގައިވާ ލޯތްބާއި މެދު ތިހާ އިތުބާރު ކުޑަ ނުކުރޭ..."\n"ލޯތްބަށް ތަންދޭ ވަރަށްވުރެ ބޮޑަށް އަޅުގަނޑަށްވަނީ ރީންގެ ހިތުގައި ޖެއްސިފައި. ވިސްނާ ވިސްނާ އަޅުގަނޑު މޮޔަވެދާނެ"\n"ތިޔަކަހަލަ ވާހަކަ ނުދައްކަބަލަ. ރީންއާ ބައްދަލުވެއްޖެނަމަ މާމައަށް އޭނާގެ ހިތް ދެނެގަންނާކަށް އުނދަގުލެއްނުވާނެ، ދެރައީ އެގެއަށް ދިޔަ ފަހަރު ރީންއާ ބައްދަލުނުވެ އަންނަން ޖެހުނީމާ... ތިހާ ވަރަށް ފިކުރުނުކުރޭ... މާމަ ހިނގައިދާނަން ރީންއާ ބައްދަލުކުރަން..."\n"މާމައަށް ނޫން މީހަކަށް އަޅުގަނޑުގެ ރީން ހޯދައެއް ނުދެވޭނެ... ކޮންއިރަކުންތޯ މާމަ އެގެއަށް ދުރުވާނީ" އީތަންގެ ކެތްތެރިކަން ކުޑަވެފައި ހުރިވަރު ފެނިފައި ރާބިއާ ހައިރާންވިއެވެ. އަނެއްކޮޅުން އޭނާގެ ތުންފަތުގައި ލުއި ހިނިތުންވުމެއް ދުވެލިއެވެ. ހަޔާތުގެ ހިސާބަކުން އީތަންއާ ލޯބި ބައްދަލުކޮށްފިއެވެ. އެ ލޯބީގެ އަޅަކަށް އޭނާ އެވަނީ ވެފައެވެ. އަންހެންކުއްޖަކަށް ޓަކައި އޭނާ މިއަދު އެ ހުރީ ކޮންމެ ކަމެއް ވެސް ކުރަން ތައްޔާރަށެވެ. ރާބިއާ އޭނާގެ މާމަ ދަރިފުޅުގެ ކޯތާފަތުގައި ފިރުމާލަފައި ކޮނޑުގައި މަޑުމަޑުން ޖަހާލިއެވެ.\n"ވީ އެންމެ އަވަހަކަށް މާމަ ދާނަން. އެންމެ ރަނގަޅެއްނު" ރާބިއާގެ ހިނިތުންވުމާއެކު އީތަން ފުންނޭވާއެއް ލަމުން ދެ ލޯ މަރާލާފައި ބޯޖަހާލިއެވެ.\n"ދެން ހިނގާ މާމައާއެކު އެ ފަރާތަށް ދަމާ..." އީތަންގެ އަތުގައި ހިފާލަމުން ރާބިއާ ހިނގައިގަތެވެ. އޭގެ ދެމީހުން ކޮޓަރިން ނުކުމެގެން ބަދިގެ ފަރާތަށް އައެވެ.\nއުދަރެސްމުޅިން އަލިވެ ޓެރެސްއަށް އަވި އަރައިފިއެވެ. ސަރަންފީތައް ލާއްޕާލަފައި އެއްފަރާތު ފާރުކައިރީ ލައްކޮށްލާފައި ހުއްޓެވެ. ކޮފީ ތަށި ހިފައިގެން ޓެރެސްގެ ފާރުބުރި ކައިރީ ތަހުސީނު ހުއްޓިލައިގެން ހުއްޓެވެ. އެތަނަށް ނުކުންނަން އައި ޒޫރިންއަށް ތަހުސީނު ފެނުމާއެކު އެނބުރި އެތެރެއަށް ދިއުމަށް ހިނގައިގަތެވެ. އެހިނދު ތަހުސީނު ވެސް އެނބުރިލިއެވެ. އޭނާއަށް ޒޫރިން ދާން ހިނގައިގަތް ތަން ފެނި ނިކަން ބާރަށް ގޮވާލިއެވެ. މިފަހަރު ތަހުސީނުގެ އަޑަށް ނުހުއްޓި ދާން ޒޫރިންއަކަށް ނުކެރުނެވެ.\n"އާދެބަލަ މިކޮޅަށް..." ތަހުސީނުގެ އޯގާތެރި އަޑު އަނެއްކާ ވެސް އިވިގެން ދިޔައެވެ.\nޒޫރިން އައިސް ޓެރެސްގެ ފާރުބުރީގެ ވަށައިގެންވާ ދަގަނޑު ހޮޅިމަތީ ދެއަތްތިލަ ބާއްވާލަމުން ތިރިއަށް ބަލަންފެށިއެވެ. އޭނާގެ މޫނަށް ތަހުސީނު ނިކަން ރަނގަޅަށް ބަލާލިއެވެ. އަދި ޒޫރިންއަށް ހައިރާންކަން ލިބިގެން ދިޔައީ އޭނާގެ ގާތަށް ތަހުސީނު ޖެހިލާ ޒޫރިންގެ ކޮނޑުގެ ވަށައިގެން އޭނާގެ ކަނާތުން ހިފަހައްޓާލުމާއެކު ގަޔާ ކައިރިކޮށްލީމައެވެ. ޒޫރިންގެ ބޮލުގައި ބޮސްދީފައި ތަހުސީނުގެ ކޯތާފަތް ޖައްސާލަމުން ޒޫރިންގެ ކޮނޑުގައި ފިރުމާލިއެވެ.\n"ބައްޕަގެ ވާހަކައިން ދަރިފުޅުގެ ހިތުގައި ޖެއްސުނީތީ މާފުކުރޭ" ތަހުސީނު ބުނެލިއެވެ. އެއާއެކު ޒޫރިންގެ ހަށިގަނޑުގައި ހުރި ހަރުކަށިކަން ކެނޑި ތަހުސީނުގެ ގައިގާ އޭނާގެ ބޯ ޖައްސާލަމުން ދެ ލޯ މަރާލިއެވެ.\nއިތުރަށް ތަހުސީނު އެއްވެސް ވާހަކައެއް ނުދެއްކިއެވެ. ދަރިފުޅު ގާތްކޮށްލައިގެން ހުރެ ކޮފީތަށި ހުސްކޮށްލާފައި ދުރަށް ޖެހިލިއެވެ. އަދި ޒޫރިންގެ އަތަށް ތަށި ދީފައި ރޭޝްމާއަށް ގެންގޮސްދޭން ބުނަމުން ޝަމްޢާނު އުޅެނީ ހޭލާތޯ ސުވާލުކޮށްލިއެވެ. ތަހުސީނުގެ ހުންނަ އެ ސިފަ ޒޫރިންއަށް ކަމުދެއެވެ. ޒޫރިންގެ ހިތަށް ދަތިކަމެއް ލިބިދާނޭ ވާހަކައެއް އޭނާ ތަކުރާރުކޮށް ނުދައްކާނެއެވެ. އެހެންނަމަވެސް ތަހުސީނު އެހެން ހެދުމުން އެކަމަކާ ވިސްނަން ޒޫރިންއަށް މަޖުބޫރުވެއެވެ. ޝަމްޢާނު ކުޑައެނދުގައި ހޭލާ އެބައޮތް ކަމުގައި ބުނެފައި ތަހުސީނަށްވުރެ ކުރިން އެތެރެއަށް ވަނުމަށް ޒޫރިން ހިނގައިގަތެވެ.\nހެނދުނުގެ ސައިބޮމުން ޒޫރިން ދިޔައިރު މޭޒު ދޮށުގައި ރޭޝްމާ އިނީ ޝަމްޢާނު އުރާލައިގެންނެވެ. އޭރު ތަހުސީނު ސައިބޮއެގެން ނުވައެއް ޖަހަންވާއިރަށް އޭނާގެ މަސައްކަތަށް ހިނގައްޖެއެވެ. ގޭގައި ދެމައިން އެކަނިވީއެވެ. ރޭޝްމާ ވެސް ފެންނަނީ ހިމޭންކޮށެވެ. ޒޫރިންއާ މާގިނަ ވާހަކައެއް ނުދައްކައެވެ. އެކަމުން ޒޫރިންއަށް ކޮންމެވެސް ވަރަކަށް އުނދަގޫވިއެވެ. މަންމަ ހުރީ އޭނާ ދެކެ ހިތްހަމަނުޖެހިފައި ހެން ހީވަނީއެވެ. ދުރުދުރުން ޒޫރިން ވާހަކައެއް ފެށިއެވެ. ނަމަވެސް ރޭޝްމާގެ ޖަވާބުތައް އާން ހޫނއަކުން ނިންމާލަނީއެވެ.\nހެނދުނުގެ ނާސްތާފަހު އިރުއިރުކޮޅާ ރާބިއާގެ ކޮޓަރިއަށް އީތަން އައިސް ވަދެލައެވެ. އޭނާ ޒޫރިންގެ ގާތަށް ދަނޭ އިރަކަށް އީތަން އިންތިޒާރު ކުރަމުން ދިޔައެވެ. އީތަންގެ މި ހަރަކާތްތައް ރާބިއާއަށް ފާހަގަކުރެވުނެވެ. ދިހައެއް ޖެހިފަހުން ރާބިއާ ރީތިވެލައިގެން ނުކުތެވެ. ގޭތެރޭގެ އެކި ދިމާއަށް ނަޒަރު ހިންގާލުމުން ވެސް އީތަން ލޮލުގައި އަޅައިނުގަތުމުން ރާބިއާ އައިސް ވަނީ އީތަންގެ ކޮޓަރިއަށެވެ. އޭރު ކޮޓަރިތެރޭ ދެކޮޅަށް ހިނގާލަ ހިނގާލާ ހުރި އީތަންގެ ސަމާލުކަން ދޮރު ހުޅުވާލި ރާބިއާއަށް ހުއްޓުނެވެ.\n"ދުރުވަނީތޯ މާމާ" ނިކަން އަވަހަށް އީތަން އަހާލިއެވެ.\n"އާން! ހިނގާބަލަ އެގެއަށް މާމަ ގެންގޮސްދޭން" ރާބިއާ ބުންޏެވެ.\n"އަޅުގަނޑު ވެސް މާމައާއެކު އެގެއަށް ވަންނާނަން"\nއީތަންގެ ޚިޔާލަކީ ރަނގަޅު ޚިޔާލަކަށް ނުވިޔަސް އޭނާ ދެނެއް ނުހިފެއްޓޭނޭކަން ރާބިއާއަށް ވިސްނުނެވެ. އެހެންވެ އީތަންގެ ޚިޔާލާ ދެކޮޅެއް ރާބިއާ ނުހެދިއެވެ. ސިޓިންރޫމުގައި އިން ހަމްރާ އީތަންއަށް ހިތްވަރު ދިނެވެ. ޒޫރިން ރުއްސައި ކައިވެންޏަށް އާންބަސް ބުނުވައިގެން އައުމަށް އީތަން ގާތުގައި ހަމްރާ ބުނެލިއެވެ. އަދި ދަރިފުޅުގެ ކުރިމަތިލުމަށް ކާމިޔާބު ދެއްވާ ޒޫރިންގެ ރުހުން ދެއްވާތޯ ހަމްރާ ދުޢާކޮށްލިއެވެ.\nހާސްވެފައި ހުރި އީތަން އޭނާގެ ސައިކަލު ފަހަތަށް ރާބިއާ އަރުވައިގެން ޒޫރިންމެންގެއަށް ދިއުމަށް ދުއްވާލިއެވެ. މަންޒިލާ ހަމައަށް ދެވެން ދެން ވެސް އީތަން އިނީ ހިމޭންކަން ޚިޔާރުކޮށްގެންނެވެ. އޭނާ ވިސްނަނީއެވެ. ޒޫރިންއަށް ބައްދަލުވެއްޖެނަމަ ހަމްރާ އެދުނު ފަދައިން އޭނާ އެނބުރި އަންނާނީ ޒޫރިން ރުއްސުމަށް ކުރެވެން އޮތް ހުރިހާ ކަމެއް ކޮށްފައެވެ. މިއަދު އޭނާ ޒޫރިންދެކެ ވާ ލޯބި ސާބިތުކޮށްދޭނެއެވެ.\n"ދަރިފުޅާ މަޑުމަޑުން..." ސައިކަލުގައި އީތަންގެ ކޮނޑުގައި ހިފަހައްޓާލައިގެން އިން ރާބިއާ ބުނެލިއެވެ. ފިކުރުތަކުގެ ތެރެއަށް ގެއްލިފައި އިން އީތަންއަށް ސައިކަލުގެ ދުވެލި ބާރުވެއްޖެކަން އިހުސާސް ކުރެވުނީ ދެނެވެ. އޭރު ޒޫރިންމެންގެއާ ވަރަށް ކައިރިއަށް އާދެވިއްޖެއެވެ. ބާރަށް ދުއްވުމަކީ ރާބިއާ ބިރުގަންނަކަމެކެވެ. މަދު ފަހަރަކު ނޫނީ އޭނާ ސައިކަލަށް ވެސް ނާރާނެއެވެ. އީތަން އަވަހަށް ސައިކަލުގެ ދުވެލި މަޑުކޮށްލުމާއެކު ހ.ބުލޫމޫންގޭގެ ދޮރޯށި ކައިރީ ސައިކަލު މަޑުކޮށްލިއެވެ. އަދި ރާބިއާ ފައިބަންދެން މަޑުކޮށްލާފައި ފާރުކައިރީ ސައިކަލު ޕާކުކޮށްލިއެވެ.\n"އައްސަލާމް އަލައިކުމް" ރޭޝްމާ ދޮރޯށި ހުޅުވާލުމާއެކު ހިނިތުންވެލި ރާބިއާ ބުނެލިއެވެ.\n"ވައިލައިކުމުއްސަލާމް..." އަންގާ ވެސް ނުލާ ރާބިއާ އާއި އީތަން އައިސް ތިބިތަން ފެނިފައި ރޭޝްމާއަށް ބުނާނޭ އެއްޗެއް ނޭނގުނެވެ. އުމުރުން ދުވަސްވެފައި ހުރި ރާބިއާގެ ވާހަކަތަކުގައި ހުންނަ މަޑުމައިތިރިކަން އޭނާއަށް ލިބިފައިވާ ތަޖުރިބާ ހާމަކޮށްދެއެވެ. އެހެންވެ އޭނާގެ މައްޗަށް ވަރަށް ބޮޑު ޤަދަރަކާއި އިހުތިރާމެއް ރޭޝްމާގެ ހިތުގައި އުފެދިފައި ވެއެވެ.\n"ވާހަކަދައްކާލަންވެގެން" ހިތްހެޔޮކަމާއެކު ރާބިއާ ބުނެލިއެވެ. ތިރީތުންފަތުގައި ދައިގަތްގޮތަށް އީތަން ހުރީ ރޭޝްމާ ދޭނޭ ޖަވާބެއްގެ އިންތިޒާރުގައެވެ. ނަމަވެސް އޭނާ އަނގައިން ނުބުނެ ދޮރޯށި ހުޅުވާލާފައި އިޝާރާތްކޮށްލީ އެތެރެއަށް ވަނުމަށެވެ.\n"އިށީންނަވާ" ސޯފާ ދައްކާލާފައި ރޭޝްމާ ބުނެލިއެވެ.\n"ކުއްލިއަކަށް އައުމުން އުނދަގޫވާނޭކަން އެނގޭ، އެހެންނަމަވެސް މި މަޖުބޫރީއަށް މާފުކުރައްވާ... އަޅުގަނޑުގެ މާމަ ދަރިފުޅުދެކެވާ ކަނު ލޯތްބެއް ބޮޑުކަމުން އެކުއްޖާގެ އާދޭސްތައް ހިފައިގެން އަންނަން ޖެހުނީ..." ރާބިއާ ވާހަކަދެއްކިއެވެ.\n"އަޅުގަނޑު އަންނާނަން ފިނި އެއްޗެއް ހިފައިގެން. ވަރަށް ހޫނު ދުވަހެއް ނޫންތޯ" ކަންބޮޑުވުމުގެ ހިންދިރުވާލުމާއެކު ރޭޝްމާ ބުނެލިއެވެ.\n"ނޫނޭ... ވަރަށް ބޮޑަށް ޝުކުރިއްޔާ. މިގެއިން އަޅުގަނޑު ބޭނުންވަނީ ހަމަ އެންމެކަމެއް، އަޅުގަނޑު މިއައީ ރީންއާ ބައްދަލުކުރަން. ގިނަ ދުވަސްތަކަކަށް މިކަން ނުދަންމާ އެކުއްޖާގެ ހިތުގައިވާ އެއްޗެއް އޮޅުން ފިލުވާލާ ހިތުން..."\n"އީތަންއާއި އޭނާއާ ގުޅުން ހުރި މީހަކާ ވެސް ރީން ބައްދަލުކުރާކަށް ބޭނުމެއްނުވޭ. އޭނާ ހިތްހަމަނުޖެހޭ ކަމެއް ކުރުވަން މަޖުބޫރު ކުރާކަށް އަޅުގަނޑަކަށް ނުކެރޭނެ"\n"ރީންގެ މަންމައަށްވީތީ ދަރިފުޅުގެ ހިތްހަމަޖެހުން ވަރަށް މުހިންމުވާނޭކަން އެނގޭ. އެކަމަކު އެއްފަހަރު ނަމަވެސް އަޅުގަނޑު ރީންއާ ބައްދަލުކޮށްލަން ބޭނުން. ފަހަރެއްގައި އަޅުގަނޑުގެ ވާހަކަ ރީން ޤަބޫލުކުރުމަކީ ވެސް ވެދާނޭ ގޮތެއް... ލިބުނު ހިތްދަތިކަމުގައި ރީން ބަނދެވިފައި އެވަނީ މާބޮޑަށްކަމަށް ވުމަކީ ވެސް ވެދާނޭ ގޮތެއް... އެހެންވެ ކަންނޭނގެ އީތަން ބަދަލުވެދާނޭކަމަށް ރީންއަށް ޤަބޫލުނުކުރެވިގެން އެ އުޅެނީ" ރާބިއާގެ ވާހަކަތަކާ މެދު ރޭޝްމާ ވިސްނިއެވެ. ޚުދު އޭނާ ވެސް ޒޫރިން އެ ކުރާ ހިތާމައިގައި ނިމިގެންދާކަށް ބޭނުމެއްނޫނެވެ. އެހެންނަމަވެސް މިހާރު އޭނާ ކަންބޮޑުވާ ދަރަޖައަށް ޒޫރިންގެ ހާލު ހިނގައްޖެއެވެ. ކޮންމެވެސް ގޮތަކުން އެކުއްޖާ އަލުން ދިރިއުޅުން ދެކެ ލޯބިވާނޭ ގޮތެއް މެދުވެރިވާން ރޭޝްމާ ނުހަނު އުންމީދުކުރެއެވެ.\n"ރީން މިވަގުތީ ކޮޓަރީގައި. މަތީގައި ކޮޓަރި ހުންނާނީ..." ރޭޝްމާ މިހެން ބުނެ ސޯފާއިން ތެދުވެ ރާބިއާއަށް ބަލަންހުރެ ސިޑިއާ ދިމާއަށް އިޝާރާތްކޮށްލިއެވެ.\n"އަޅުގަނޑު ވެސް ދާނަން" އީތަން ނިކަން އަވަހަށް ބުނެލިއެވެ. އޭނާގެ މޫނަށް އިރުކޮޅަކު ބަލަން ހުރެފައި ރޭޝްމާ ބޯޖަހާލީ ހުއްދަ ދިނުމުގެ ގޮތުންނެވެ.\nޒޫރިންގެ ކޮޓަރިއާ އަރާ ހަމަވެފައި ރޭޝްމާ އަތްހިއްލާލުމާއެކު ހުއްޓެން އަންގާލިއެވެ. ރާބިއާ އާއި އީތަން އެކަކު އަނެކަކަށް ބަލާލާފައި އެއްފަރާތުގައި މަޑުކޮށްލިއެވެ. އެއާއެކު ދޮރުހުޅުވާލާފައި ރޭޝްމާ އެތެރެއަށް ވަނެވެ. އޭރު އެނދުމަތީ ކޮފީކުލައަކަށްދާ ލޭސް ފޮތީގެ ދިގު ޕާޓީ ހެދުމެއް ފަތުރާލައިގެން އެއަށް ބަލަހައްޓައިގެން ޒޫރިން ހުއްޓެވެ. އަލަމާރީގެ ދޮރުފަތް ވެސް ހުޅުވާލާފައި ހުރި ގޮތަށް ހުއްޓެވެ.\n"ރީން... ކީއްކޮށްލަނީ؟" ރޭޝްމާ އަހާލިއެވެ.\n"ކަމެއް ނުކުރަން" ޒޫރިން އެނދުގައި އޮތް ހެނދުން އެއްފަރާތްކޮށްލިއެވެ. އަދި ހުޅުވާފައި ހުރި އަލަމާރީގެ ދޮރުފަތް ލައްޕާލިއެވެ.\n"ތީ ނާޒިލުބެއާއެކު ޕާޓީއަކަށް ދާން ރީން ލީ ހެދުމެއްނު. ކިހިނެއްވީ މިހާރު ތި ހެދުން ނަގައިގެން ތިވަރަށް ތި ބަލަނީ. އަނެއްކާ އެއްލާލަންތަ ތިއުޅެނީ"\n"ނޫން މަންމާ. މި ދެން ހަމަ ބަލާލަން ނެގީ. މަންމަ ކަމަކުތަ ތިއައީ. ޝަމްޢާނު ބަލާ ދޯ" ޒޫރިން ވާހަކަ ބަދަލުކޮށްލަން މަސައްކަތްކުރިއެވެ.\n"ދަރިފުޅާ ބައްދަލުކުރަން އެބަހުރި މީހަކު އައިސް. ކޮޓަރިއަށް ވައްދަން އިނގޭ އެބަ" ރޭޝްމާ މިހެންބުނެފައި ޒޫރިންއަށް ޖަވާބުދޭން ފުރުޞަތެއް ނުދިނެވެ. ދޮރުހުޅުވާލާފައި ރާބިއާއަށް އަންގާލިއެވެ.\n"ދަރިފުޅު އިހަށް މަޑުކުރޭ" ރާބިއާ ނިކަން އަވަހަށް އީތަންގެ އަތުގައި ހިފާލާފައި ބުނެލިއެވެ. އެހެންވެ ކުރިއަށް އަޅާލަން އަޅަން ނެގި ފިޔަވަޅު އަނެއްކާ ވެސް މަޑުކޮށްލީއެވެ.\nރާބިއާ ކޮޓަރިއަށް ވަނުމުން އޭނާއަށް ޒޫރިން ބަލަހައްޓައިގެން ހުރި ހައިރާންވެފައެވެ. ދޮން އަލި މޫނެކެވެ. ފެހި ކުލައިގެ ބޮޑު ބުރުގާއެއް އަޅާފައި ހުރިއިރު ލާފައި ހުރީ ގަޔަށްދޫކޮށް ފަހާފައިހުރި ދިގު ހެދުމެކެވެ. މުސްކުޅިވެފައި ހުއްޓެއްކަމަކު ޒުވާން އުމުރުގައި އޭނާއަކީ ރީތި އަންހެނެއްކަން ޒޫރިންއަށް ނަގައިގަނެވުނެވެ. ތުންފަތުގައިވާ ހިނިތުންވުމާއި ބަލަން ހުރި ގޮތުން ހިތްހެޔޮކަން އިހުސާސްވެގެން ދިޔައެވެ. އެހެންނަމަވެސް ރާބިއާގެ ހިތަށް ފުން އަސަރުތަކެއް ކުރެވިގެން ދިޔައެވެ. ހިނިތުންވެލައިގެން ހުއްޓެއްކަމަކު ބަލަބަލާ ހުއްޓާ އޭނާގެ ދެ ލޯ ފެންކަޅިވެގެން ދިޔައެވެ. މަޑުމަޑުން ކަނާތުން ދެ ލޯ ފުހެލާފައި ކުރިއަށް ޖެހިލާ ޒޫރިންގެ ބޮލުގައި ފިރުމާލިއެވެ.\n"ރީން ދުށުމުގެ ފުރުޞަތު ލިބުނީތީ ﷲއަށް ޙަމްދުކުރަން. މީ އީތަންގެ މާމަ. މިއައީ ރީންއާ އެކަނި ބައްދަލުކޮށްލަން ބޭނުންވެގެން" މަޑުމައިތިރިކަމާއެކު ރާބިއާ ވާހަކަދެއްކިއެވެ. އީތަންގެ ނަން އިވުމުން ވެސް ޒޫރިންއަށް ގޮތްތަކެއް ވެއްޖެކަން ރާބިއާއަށް ނަގައިގަނެވުނެވެ.\n"މަންމަ މި ދަނީ ކޮޓަރިއަށް...." ޖެހިލުންވެފައި ހުރެ ރޭޝްމާ ބުނެލިއެވެ. އޭރު ޒޫރިންގެ ލޮލުން އޭނާ އެ ކޮޓަރިން ނުދިއުމަށް އެދި އާދޭސްކުރާ ކަހަލައެވެ. އެހެންނަމަވެސް އެކަން ދެނެހުރި ކަމަށް ނުހަދާ ރޭޝްމާ އެ ކޮޓަރިން ނުކުތެވެ.\nކުޑައެނދުގައި އޮތް ޝަމްޢާނު އަޑުލައްވާލުމާއެކު ރާބިއާ އެ ދިމާއަށް ޖެހިލިއެވެ. އަދި ކުޑައެނދުގައި އޮތް ކުއްޖާއަށް ބަލަން ހުރެ އޭނާއަށް ހީނލެވުނެވެ.\n"މާޝާﷲ، ރީންއާއި އީތަންގެ ފުރިހަމަވެގެންވާ ހަދިޔާއެއް. މާމަ އުރާލަންތަ؟" ރާބިއާ މިހެން އަހާލަމުން ޒޫރިންއަށް ބަލާލިއެވެ. ހާސްވެފައި ހުރެގެން ޒޫރިން ބޯޖަހާލިއެވެ. އެއާއެކު ރާބިއާ ތުއްތު ޝަމްޢާނު ނަގާ އުރާލިއެވެ. އެކުއްޖާގެ ކޮލުގައި ވަސްގަނެލާފައި ނިތުގައި ބޮސްދިނެވެ. އަދި ލޯބިކޮށްލާފައި ޒޫރިންއަށް ބަލަންފެށިއެވެ.\n"ދަރިފުޅު ބައްޕައެއްނެތްކަން ދުނިޔެ ކަނޑައެޅި، ރީން ވެސް ނިންމީ ހަމަ އެގޮތައްތަ؟ މި ދަރިފުޅުގެ ބައްޕައަކަށް ބޭނުމެއްނުވާނެތަ؟ މި ދަރިފުޅުގެ ބައްޕަދެކެ ރީންވީ ލޯބި ނެތިގެން ދިޔައީތަ؟ ޔަޤީނުން ވެސް މި ދަރިފުޅަކީ ރީން އެމީހަކަށް ކުރި ފުރިހަމަ އިތުބާރުގެ މިސާލެއް. އެ މީހަކަށްޓަކައި ރީންގެ ހުރިހާ އެއްޗެއް ޤުރުބާންކުރިކަމުގެ ނިޝާނެއް.... މާމަ ޤަބޫލުކުރަން"\n"އީތަންގެ ވާހަކަދައްކާކަށް އަޅުގަނޑު ބޭނުމެއްނޫން" ދެއަތްދެއަތާ މޮޑެލަމުން ޒޫރިން ރާބިއާއަށް ފުރަގަސްދިނެވެ. އެހިނދު ރާބިއާ ކުޑައެނދުގައި ޝަމްޢާނު ބާއްވާލާފައި އައިސް ޒޫރިންގެ ކޮނޑުގައި ހިފާ އޭނާއާ ދިމާއަށް އަނބުރާލިއެވެ. (ނުނިމޭ)


އޭދަފުށީގެ ފުރަތަމަ މެޗު މިރޭ، ޓީމަށް ބޭނުންވަނީ ސަޕޯޓް\nއޭދަފުށީގެ ފުރަތަމަ މެޗު މިރޭ، ޓީމަށް ބޭނުންވަނީ ސަޕޯޓް\nފުޓްބޯޅަ އެސޯސިއޭޝަން އޮފް މޯލްޑިވްސް އިން އިންތިޒާމުކޮށްގެން ކުރިއަށްގެންދާ ޔޫތު ޗެމްޕިއަންޝިޕް ފުޓްބޯޅަ މުބާރާތުގައި ކްލަބް އޭދަފުށި މުބާރާތުގައި ކުޅޭ ފުރަތަމަ މެޗުގައި މިރޭ ކްލަބް އީގަލްސްއާ ދެކޮޅަށް ނުކުންނާނެއެވެ. އީގަލްސް އާއެކު އޭދަފުށި ހިމެނޭ ގްރޫޕްގައި ދެން ލައްވާލީ މިދިޔަ އަހަރުގެ ޗެމްޕިއަން ކްލަބް ގްރީން ސްޓްރީޓްސް އާއި މާޒިޔާ ސްޕޯޓްސް އެންޑް ރެކްރިއޭޝަން އަދި ޔުނައިޓެޑް ވިކްޓްރީ އެވެ.\nމިރޭގެ މެޗުގެ ކުރިން “އީޓީ” އަށް ދެއްވި އިންޓަވިއުއެއްގައި ކްލަބް އޭދަފުށީގެ ރައީސް ތޮލާލު އަބްދުއްރަހްމާން ވިދާޅުވީ އޭދަފުށީ ޒުވާން ޓީމަށް ތަރުހީބު ދިނުމަށް މާލޭގައި ތިބި ޓީމަށް ހެޔޮއެދޭ ހުރިހާ ފަރާތްތަކުންވެސް މިރޭ ގަލޮޅު ދަނޑަށް ދިއުމަކީ ޓީމުގެ ވަރަށްބޮޑު އެދުމެއްކަމަށެވެ.\nއެންމެ ފަހުން ގަލޮޅު ދަނޑުގައި އޭދަފުށީގެ ޓީމެއް ކުޅެފައިވަނީ 2016 ވަނަ އަހަރުގެ މިނިވަން ޗެމްޕިއަންޝިޕް ފުޓްބޯޅަ މުބާރާތުގެ ފައިނަލުގައެވެ. ތ. ތިމަރަފުށި ބަލިކޮށް ރާއްޖޭގެ ޗެމްޕިއަންކަން ހޯދި އެ މެޗުގައި އޭދަފުށީގެ އެތައް ސަތޭކަ ސަޕޯޓަރުންނެއް ވަނީ މެޗު ނިމެންދެން ޓީމަށް ތަރުހީބު ދީފައެވެ. ޒުވާން ޓީމުންވެސް އެދެނީ އެރެއެކޭ އެއްގޮތަށް ވީހާވެސް ގިނަ ބަޔަކު ދަނޑަށް ވަދެ މިރޭގެ މެޗުގައި ޓީމަށް ތަރުހީބު ދިނުމަށެވެ.\nއޭދަފުށި ވަނީ މީގެ ކުރިން 2013 ވަނަ އަހަރާއި 2014 ވަނަ އަހަރުގެ ޔޫތު ޗެމްޕިއަންޝިޕް ގައިވެސް ކުޅެފައެވެ. އޭރު ޔޫތު ޓީމަށް ކުޅުނު ބައެއް ކުޅުންތެރިން މިހާރު ދަނީ އެއް ވަނަ ޑިވިޝަނުގެ ކްލަބްތަކަށް ވެސް ކުޅެމުންނެވެ.\nމި މުބާރާތް ފެށުމުގެ ގޮތުން އިއްޔެ ހަވީރު ކުޅުނީ ގްރޫޕް އޭ ގެ ދެމެޗެވެ. ފުރަތަމަ މެޗުގައި ޓީސީ ސްޕޯޓްސް ކްލަބް ވަނީ ށ. ފޯކައިދޫ އާއި ވާދަކޮށް 3-2 އިން މޮޅުވެފައެވެ. ރޭ ކުޅުނު އެ ގްރޫޕްގެ ދެ ވަނަ މެޗުގައި ވިކްޓްރީ ސްޕޯޓްސް ކްލަބާއި ދަ ގްރާންޑޭ އަމީގޯސް ނިއުޖެނެރޭޝަން ސްޕޯޓްސް ކްލަބް (ދަ ގޭންގް) ބައްދަލުކުރި މެޗު ނިމުނީ 0-0 އިން އެއްވަރުވެގެންނެވެ.\nއޭދަފުއްޓާއި އީގަލްސް ބައްދަލުކުރާ މެޗު މިރޭ 8:30 ގައި ފަށާއިރު ގްރޫޕް ބީ ގެ ފުރަތަމަ މެޗުގައި މިއަދު ހަވީރު ވާދަކުރާނީ މާޒިޔާ އާއި ކްލަބް ގްރީން ސްޓްރީޓްސް އެވެ.


RAEES OFFICE GE DHE MAGAAMAKAH BEYFULHUN AYYAN KURAHVAIFI\nރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙް، ޗީފް އޮފް ސްޓާފްގެ މަގާމަށާއި މިނިސްޓަރ އެޓް ދަ ޕްރެޒިޑެންޓްސް އޮފީސްގެ މަޤާމަށް ބޭފުޅުން އައްޔަން ކުރައްވައިފިއެވެ.\nރައީސުލްޖުމްހޫރިއްޔާ މިނިސްޓަރ އެޓް ދަ ޕްރެޒިޑެންޓްސް އޮފީސް ކަމުގެ މަޤާމަށް އައްޔަން ކުރެއްވީ ސ. މަރަދޫފޭދޫ އަލްފާޟިލް ޢަލީ ޝިޔާމެވެ. އަދި ޗީފް އޮފް ސްޓާފް ކަމުގެ މަޤާމަށް އައްޔަން ކުރެއްވީ ޏ. ފުވައްމުލައް މިސްކިތްމަގު މާހުގެ އަލްއުސްތާޛު ޢަލީ ޒާހިރެވެ.\nޗީފް އޮފް ސްޓާފްގެ މަޤާމަށް އަލްއުސްތާޛު ޢަލީ ޒާހިރު އައްޔަން ކުރެއްވީ މިނިސްޓަރ ފެންވަރުގައެވެ.\nމި ދެބޭފުޅުން މަޤާމަށް އައްޔަނު ކުރައްވައި މަޤާމުގެ ފަތްކޮޅު ދެއްވީ މިރޭ ރައީސުލްޖުމްހޫރިއްޔާގެ އޮފީހުގައި ބޭއްވެވި ރަސްމިއްޔާތެއްގައެވެ.


PG ge aghlabiyyathu nagaalan ulhumakee enme gaddhaaru masaikai: Raees | Mihaaru\nޕީޖީގެ އަޣުލަބިއްޔަތު ނަގާލަން އުޅުމަކީ އެންމެ ޣައްދާރު މަސައްކަތް: ރައީސް\nދަރުބާރުގޭގައި މިއަދު ބޭއްވި ރަސްމިއްޔާތުގައި ރައީސް ވާހަކަފުޅު ދައްކަވަނީ-- ފޮޓޯ: މުހައްމަދު ޝަރުހާން\n09 ނޮވެމްބަރ 2016 - 16:53\nރައްޔިތުންގެ މަޖިލީހުގައި ސަރުކާރަށް ތާއީދު ކުރާ ޕާޓީ ނުވަތަ ޕީޕީއެމްގެ ޕާލަމެންޓްރީ ގުރޫޕް (ޕީޖީ)ގެ މެމްބަރުންގެ އަޣުލަބިއްޔަތު ނަގާލަން މަސައްކަތް ކުރުމަކީ އެންމެ ގައްދާރު މަސައްކަތް ކަމަށް ރައީސް އަބްދުﷲ ޔާމީން މިއަދު ވިދާޅުވެއްޖެ އެވެ.\nމިހާރު ދެ ފަޅިވެފައިވާ ޕީޕީއެމްގައި ރައީސް ޔާމީންގެ ފެކްޝަނާ އަލަށް ބައެއް މީހުން ގުޅުމަށް، ދަރުބާރުގޭގައި ބޭއްވި ރަސްމިއްޔާތުގައި އެ މަނިކުފާނު ވިދާޅުވީ ރައްޔިތުންނަށްޓަކައި ސަރުކާރުން ކޮށްދޭން ޖެހޭ ކަންކަން ކާމިޔާބު ކުރެވޭނީ ސަރުކާރަށް ތާއީދު ކުރާ މެމްބަރުންގެ އަޣުލަބިއްޔަތު މަޖިލީހުގައި އޮވެގެން ކަމަށެވެ. އެހެންވެ، ޕާޓީގެ ތެރެއިން ނަމަވެސް، އެ އަޣުލަބިއްޔަތު ނަގައިލަން ކުރާ މަސައްކަތަކީ އެންމެ ޣައްދާރު މަސައްކަތް ކަމަށާއި އެކަން އެހެން ނުކުރެވޭނެ ކަމަށް ރައީސް ޔާމީން ވިދާޅުވި އެވެ.\nއަދި އެއީ ހަގީގަތުގައި ރައްޔިތުންނަށް ދެވޭނެ ބޮޑު ދެރައެއް ކަމަށާއި ދައުލަތް ހިންގުމަށް ވެސް އޭގެ ސަބަބުން ގެއްލުން ވާނެ ކަމަށް ވިދާޅުވި އެވެ.\n"ފަސް އަހަރު ދުވަހު ރައީސް މަގާމުގައި ހުރެދާނެ. އެކަމަކު އޭރުން ތަރައްގީގެ މަޝްރޫއުތައް ރައީސް ރާވާފައިވާ ގޮތަކަށް ނުދާނެ،" ސަރުކާރަށް ރައްޔިތުންގެ މަޖިލިހުގެ ކޮންޓްރޯލް ގެއްލުމަކީ ލިބޭނެ ދެރައެއްކަން ފާހަގަކުރައްވަމުން ރައީސް ޔާމީން ވިދާޅުވި އެވެ.\nދެ ފަޅިވެފައިވާ ޕީޕީއެމްގައި ތިއްބެވި މަޖިލީހުގެ މެމްބަރުންގެ ތެރެއިން ބައެއް ބޭފުޅުން އެ ޕާޓީގެ ރައީސް މައުމޫން އަބްދުލްގައްޔޫމުގެ ފެކްޝަނާ ގުޅިވަޑައިގަތުމާ އެކު، ރައީސް ޔާމީން ކޮންޓްރޯލް ކުރަައްވަމުން ގެންދަވާ މަޖިލިހުގެ ސާފު އަގުލަބިއްޔަތަށް ބުރޫ އެރުމުގެ ފުރުސަތު އޮތީ ބޮޑުވެފަ އެވެ. އެކަމަކު ތަފާތު "ފިއްތުން"ތަކާ ގުޅިގެން މަޖިލިހުގެ ޕީޕީއެމްގެ ބައެއް މެމްބަރުން އަލުން ރައީސް ޔާމީނާ މިހާރު ގުޅިވަޑައިގަންނަވަމުން ގެންދަވާތީ އެ ފުރުސަތު ކުޑަވާނެ ކަމަށް ބެލެވެ އެވެ. އެގޮތުން އޭދަފުށި ދާއިރާގެ މެމްބަރު އަހުމަދު ސަލީމް (ރެޑް ވޭވް ސަލީމް) އާއި އޭނާގެ ވިޔަފާރީގައި އިސްކޮށް ހަރަކާތްތެރިވާ، ބާރަށު ދާއިރާގެ މެމްބަރު އިބްރާހިމް ޝުޖާއު މިއަދު ވަނީ ރައީސް ޔާމީންގެ ފަހަތަށް އަރުވައްވައިފަ އެވެ.\nޕީޕީއެމްގެ ރައީސް މައުމޫނަށް ތާއީދު ކުރެއްވުމަށް ފަހު، ވިސްނުން ބަދަލުކުރައްވައި ރައީސް ޔާމީނާ އަލުން މިއަދު ގުޅިވަޑައިގެންނެވި މެމްބަރު ސަލީމް (ކ-2) އަދި ޝުޖާއު (ވ) ރައީސް ޔާމީނާއެކު މިއަދު ފޮޓޯއެއް ނަންގަވަނީ.---ފޮޓޯ: މުހައްމަދު ޝަރުހާން/މިހާރު\nރައީސް ޔާމީން ވިދާޅުވީ ޕީޖީ ގުރޫޕާއި ޕާޓީގެ ކައުންސިލް އޮތީ އެ މަނިކުފާނާ އެކުގައި ކަމަށާއި އެހެންވެ، އެހެން ތަންތަނުގައި ސިއްރު ސިއްރުން ކައުންސިލާއި ޕީޖީ ގުރޫޕު އޮންނާނެ ކަމަށް ގަބޫލު ކުރުމަކީ ކުށްހީއެއް ކަމަށާއި އެހެން އެކަން ނުވާނެ ކަމަށެވެ. އަދި ރާއްޖޭގެ ގާނޫނު ހިނގާނީ ހަމައެކަނި އިދިކޮޅު ފަރާތްތަކާއި މާރާމާރީ ހިންގާ މީހުންގެ މައްޗަށް ނޫން ކަމަށް ވެސް ރައީސް ވިދާޅުވި އެވެ.\nއެ މަނިކުފާނު ވިދާޅުވީ ދިމާވާ ކުދިކުދި މައްސަލަތަކުގައި ނުވަތަ ވާދަވެރިކަމުގައި ޕީޖީ ގުރޫޕަށް އެއްވެސް އަސަރެއް ކުރާނަމަ އޭގެ ގެއްލުން މުޅި ދައުލަތަށް ކުރާނެ ކަމަށެވެ. އަދި ޕީޕީއެމްގެ ތެރޭގައި އުފެދިފައިވާ ވާދަވެރިކަމުން ދަތިފުޅުވެ ވަޑައިގަންނަވަނީ ވެސް އެހެންވެ ކަމަސް ވިދާޅުވި އެވެ.\nއެ މަނިކުފާނު ވަނީ އަންނަ ހޯމަ ދުވަހު މަޖިލީހުގައި ބަހުސް ކުރާ، ދައުލަތުގެ އަންނަ އަހަރުގެ ބަޖެޓު ފާސްކުރުމަށް މެމްބަރުންގެ ތާއީދު ލިބުން މުހިއްމުކަން ފާހަގަ ކުރައްވައިފަ އެވެ.\nރައީސް ވިދާޅުވީ އެއީ މާލޭގެ އިތުރުން ރާއްޖޭގެ ހުރިހާ ރަށަކަށް ވެސް ތަރައްގީ ގެނެވޭނެ ގޮތަށް އެކުލަވާލާފައި އޮތް ބަޖެޓެއް ކަމަށާއި އެހެންވެ، ބަޖެޓު ފާސްކުރުން ކޮންމެހެން މުހިއްމު ކަމަށެވެ.\n"މިހާރު މި އުޅޭ މައްސަލަތަކުގައި ބަޖެޓަށް ވޯޓު ނުދީފިނަމަ ވާނީ ކިހިނެތްތޯ؟ ބަޖެޓް ފާސް ނުވެއްޖެ ނަމަ ވާނީ ކިހިނެތްތޯ؟ ކާކަށް ތޯ އެއިން ގެއްލުން ވާނީ؟ ރައީސް ޕާޓީ ހިންގަމުންދާނެ. މުސާރަ ލިބެމުންދާ ބަޔަކަށް މުސާރަ ވެސް ލިބޭނެ. އެކަމަކު ރަށްރަށުގެ ތަރައްގީގެ މަޝްރޫއުތައް ދެން ހުއްޓޭނެ. މީގައި ގެއްލުން ލިބެނީ ރައީސަކަށް ނޫން. ރައްޔިތުންނަށް،" ރައީސް ޔާމީން ވިދާޅުވި އެވެ.\nދިވެހި ސަރުކާރު ރައްޔިތުންގެ މަޖިލިސް ދައުލަތުގެ ބަޖެޓް ޕީޕީއެމް ރައީސް އަބްދުﷲ ޔާމީން ޕީޕީއެމްގެ ކޯޅުން ސިޔާސީ ޕާޓީ ޕީޕީއެމް ޕާލަމެންޓްރީ ގުރޫޕް ދައުލަތުގެ ބަޖެޓް 2017\n55 ކޮމެންޓް,7ރިއެކްޝަންސް\nއެމްޑީޕީގެ ވާހަކަ ދައްކާއިރު ،3އަހަރުތެރޭ މިގައުމު ސުންނާފަތިކޮށް ގައުމު އެއްކޮށް ވިއްކާލަން އުޅުނު ވެރިކަމަކޭ އެއި ، މިވެރިކަމާއި ދޭތެރޭ އަހަރެންވެސް ހިތްހަމަ ނުޖެހޭ ، އެކަމަކު މިސާލު ދައްކަން ގައުމު ހަލާކު ކޮއްލި ސަރުކާރެއްގެ ވާހަކަ ދެއްކީމާ ކަމަކު ނުދާނެ ، ލާދީނީ ސަރުކާރަކުން ގައުމު ސަލާމަތްވީތީ ޝުކުރުވެރިވާންޖެހޭނެ\nރައީސް މައުމޫނުގެ ޒައާމަތުގައި ރައްޔިތުން މަޖްލިސް އޮތްގޮތަށް ބަދަލުކުރަން ގާނޫނު އަސީސީ ބަދަލުކުރަންވީނޫންތޯ ، އޭރުން ރައީސްގެ 10 މިނ1ްބަރުނާއި އެކިގޮތްގޮތަށް ވައްދާ މިންބަރުނާއި އެކު މަޖްލިސް އޮންނާނީ ރައީސްގެ އަތްޕުޅުގައި ، މިހާރު ތިއޮތް3ބާރު ވަކިވެފައިވާ ފެހިގާނޫނު އަސާސީ އިން ރައީސް ތިވިދާޅުވާ ގޮތަށް ސަރުކާރަށް ހުރިހާ ބާރެއް އޮންނަން ލާޒިމް ނުކުރޭ\nހެ ހެ ހެ ހެ\nގަހަކުން ފަތެއް ހެލިލިޔަސް ހީވެޔޭ ފަހަތުން މަގޭ އަންނަހެން ހީވެޔޭ ގުރަހައިގެ ތަރިހެން ޓަން ޓަޓަން ޓަން\nޣައްދާރުގެ މާނަމަބޭނުން ކޮބާގެއްލުނު ފައިސާތައް އެ ހޯދަންއުޅުމަކީ ނޫނީ އެވާހަކަ ދެއްކުމަކީ ޤައުމައް ޣައްދާރުވުންތޯ އެއައް ކިޔަނީ އަމާނާތް ދެއްތޯ\nމިއީ އަޅުގަނޑުގެ ކުޑަ އެދުމެއް! އަޅުގަނޑު ބޭނޫންވަނީ މިއަދާއި ހަމައަށް ދިވެހިރާއްޖޭގައި ވިކައިފައިވާ އަދި ވިއްކަން އުޅޭ ރައްތަށް ރައްޔީތުންނަށް އިންގޭ ގޮތަށް ރިޕޯޓެއް ލިޔެދެއްވުަމަށެވެ. ޝުކުރިއްޔާ! މިކޮމެންޓް ޕަބްލީޝް ނުކުރެއްވުން އެދެން !\nދައުލަތް ދަރުވާލުން ނުވޭތަ ޣައްދާރު ވުމަކަށް.\nއިންތިޙާޞުކޮށްފައިވާ މީހަކު ގަދަބާރުން ދުރުކުރުމަކީ ޤައްދާރުވުމެއް ނޫންބާ؟ ހިތާމަހުރި ކަމެއް. ރަައީސް އަކީ އިދިކޮޅު ހިޔާލުގެ މީހުންނަށް އަނިޔާވެރި ވާ މީހެއް ނޫނޯ.ސަލީމްގެ ވިޔަފާރި ހުއްޓުވާލަން ނިންމީ. ސައުދުގެ ޕްރޮޖެކްޓްތައް ހުއްޓުވާލީ\nކަލޯ ޔާނު.. އޮބާމާ އެމެރިކާގެ ރިޔާސަތުގައި 8 އަހަރު ވެރިކަން އެކޮށްލީ އެމެރިކާގެ ކޮންގްރެސްގައި އާއި ސެނެޓް (ގާނޫނު ހަދާ މަޖިލީހުގެ ތިރީގެއާއި މަތީގެ) އައުލަބިއްޔަތު އޮތީ އިދިކޮޅު ރިޕަބްލިކަނުންނަށް.. އެއަށްވުރެ ކައިރިން މި ރާއްޖޭގައި3އަހަރު ވެރިކަންކޮށް އެތައް ތަރައްގީއަކާއި ރައްޔިތުންގެ ލޯބި ހޯއްދެވި ނަޝީދު ވެރިކަން ކުރެއްވީ މަޖިލީހުގެ މެޖޯރިޓީ ނެތި.. އެހެންވީމަ މަޖީލީހުގެ މެޖޯރިޓީ ބޭނުންކޮށްގެން ގާނޫނު މޮޑެގެން ގަދަބާރުން ވެރިކަން ކުރަން ނޫޅެ އިހަށް ވެރިކަން ކުރަން ދަސްކޮށްބަލަ.. މިއުޅޭ ޕިންކީސްތައްވެސް ތަމެން ޕާޓީ މުސްތަޝާރަށް އިހަށް ވެރިކަން ކުރަަން ދަސްކޮށްދީބަލަ.. އޭރުން މާ އޯސަމްވެފަ މާވެލަސް ވާނެ.. އަޖައިބެެއް ނުވާނެތަ މީހަކު..\nއައްދާރުވުމަކީ ކޮބައިތޯއެވެ؟ އެންމެ މުހިންމީ ޤައުމައް އައްދާރުނުވުން، ރައީސް ޔާމީނު ރެޑްވޭވް ސަލީމް އަލުން ރައީސްގެ ކޮޅަށް ގެންދިޔައީ މިނިސްޓްރީތަކުން ބިރުދައްކައިގެން އޭނާގެ މުދާ އަތުލައި އޭނާގެ ކޮންޓްރެކްޓްތަށް ކެންސަލްކުރާނެކަމަށްބުނެ، އެއީ އައްދާރުވުންނޫންތޯ؟\nކޮންމެ ރައީސަކު ހުއްޓަސް ރާއްޖެ ތަރައްޤީ ކުރާނެ އޭގެ ތެރެއިނޭ ހިންގެން އޮތީ ކޮރޮޕްސަން މިއީ އެބަޔަކަށް ޑައިރެކްޓްކޮށް ލިބޭ މަންފާކަން ކުރިމަތިން ދިމާއަށް އެންމެންނަށް ފެނޭ! އެކަމަކު ސީދާ ރައްޔިތުމީހާ އަށް ލިބޭ ހުރިހާ އެއްޗެއް ސަރުކާރުން ދަނީ ކަޑައި ކުދި ކުދި ކުރަމުންކަން ތިޔަ ބަޖެޓުން ދިމާއަށް ފެންނަން އެބައޮތް!


އޮފީސް މޭޒުމަތީގައި ގަހެއް ގެންގުޅޭނަމަ ވަޒީފާގެ ސްޓްރެސް ކުޑަކޮށްދޭ: ދިރާސާ – Haftha\nFri,5June, 2020, 10:22 am\nއޮފީސް މޭޒުމަތީގައި ގަހެއް ގެންގުޅޭނަމަ ވަޒީފާގެ ސްޓްރެސް ކުޑަކޮށްދޭ: ދިރާސާ\nމޭޒެއް ކައިރީގައި މަސައްކަތްކުރާ ބައެއް މީހުންގެ މޭޒުމައްޗެކޭ ގޮނޑެކޭ ތަފާތެއް ނެތެވެ. އަނެއް ބައި މީހުންނަކީ ކޮންމެ ދުވަހަކު ކަހަލަ ގޮތަކަށް ފޮޅާ ސާފުކޮށް މޭޒުމަތި ރީތިކޮށް ބޭއްވޭތޯ ބަލާ މީހުންނެވެ. ނަމަވެސް ގޮނޑަކަށް ރީއްޗަސް މޭޒެއްގެ މަތީގައި ބައިންދަން މުހިންމު އެއްޗެއް އެބަހުއްޓެވެ. ގަހެކެވެ.\nޖަޕާނުގެ މާހިރުން ހެދި ދިރާސާއެއްގައި ދުވާލު ގަޑީގައި ގުދުރަތުގެ ފެހިކަން ގިނަ ވަގުތު ނުފެންނަ އޮފީހެއްގައި އުޅޭ 63 މީހަކު ނެގިއެވެ. އެއަށްފަހު ދިރާސާގެ ފުރަތަމަ ފިޔަވައްސެއްގެ ގޮތުން އޮފީސް މޭޒުމަތީގައި ގަހެއް ނެތި އެއް ހަފްތާ އެމީހުން ހޭދަކުރިއެވެ.\nދެވަނަ ފިޔަވަހީގައި ބޮންސައި، ކެކްޓަސް ކަހަލަ ގޭތެރޭގައި ހެދޭ ކަހަލަ ގަހެއް ދިރާސާގެ ބައިވެރިންނަށް ދީ، އެގަހަށް ހަތަރު ހަފްތާ ވަންދެން އަޅައިލާ ގެންގުޅުމަށް ބުންޏެވެ. އޭގެ އިތުރުން އޮފީސް މާހައުލުގައި ވަރުބަލިވާ ވަގުތު ތިން ވަރަކަށް މިނެޓު މޭޒު ކައިރީގައި އިނދެގެން އަރާމުކޮށްލުމަށް އިރުޝާދު ދިނެވެ.\nއަދި ދިރާސާ ހެދުމުގެ ކުރިންނާއި ފަހުން، ދިރާސާގައި ބައިވެރިވި މީހުންގެ ކޮންމެ ދުވަހެއްގެ އެންޒައިޓީ ހުރި މިންވަރާއި ހިތުގެ ވިންދު ހުރި ވަރު ބެލިއެވެ. ނަތީޖާ ދެއްކި ގޮތުން، އޮފީސް މޭޒުމަތީގައި ގަހެއް ބެހެއްޓި ފަހުން، އެ މީހުންގެ ސްޓްރެސް ލެވެލް ވަރަށް ބޮޑުތަން ދަށްވިއެވެ.\nދިރާސާ ހެދި ޔުނިވާސިޓީ އޮފް ޗޯޖޯގެ ލީޑް އޯތާ ޑރ. މަސަހިރޯ ޓޮޔޯޑޯ ވިދާޅުވި ގޮތުގައި، އޮފީސް މޭޒުމަތީގައި ގަހެއް އިނުމުން އޮފީހުގެ މަސައްކަތުން ވަގުތު ކޮޅަކަށް ނަމަވެސް އެމީހާ ދުރުކޮށްދެއެވެ. ނަމަވެސް ފޯނެއް، ކޮމްޕިއުޓަރު ސްކްރީނެއް ނުވަތަ ނޯޓްޕެޑެއް ކަހަލަ އެއްޗަކުން އެ ކަމެއް ނުކޮށްދެއެވެ.\nއެހެންކަމުން ކިތަންމެ ކުޑަ ގަހެއް މޭޒުމަތީގައި ބޭންދި ނަމަވެސް މަސައްކަތު މާހައުލުގެ މޫޑު ރަނގަޅު ކޮށްދެއެވެ. އެހެނީ ގުދުރަތުގެ ރީތި ކަމަކީ މީހާއަށް އުފާވެރިކަމާއި ހިތްހަމަޖެހުން ލިއްބައިދޭ ކަމެކެވެ.


North Korea huttuvaidhinumah China gai edhijje | Mihaaru\nއުތުރު ކޮރެއާގައި އުފައްދާފައި ހުރި މިސައިލްތަކެއް އަޖުމަ ބެލުމުގެ ގޮތުން އަސްކަރީ ތަމްރީންތަކެއްގައި ބޭނުންކުރަނީ.\nއުތުރު ކޮރެއާގެ ހަތިޔާރު މަޝްރޫއު ހުއްޓުވައިދިނުމަށް ޗައިނާގައި އެދިއްޖެ\n20 ޑިސެމްބަރ 2017 - 10:345comments\nއެމެރިކާގެ އެކުވެރި ދެ ގައުމު ކަމަށްވާ ޖަޕާނާއި ދެކުނު ކޮރެއާ އިން، ޗައިނާ ސަރުކާރުގައި އެކަމަށް އެދުނީ، އުތުރު ކޮރެއާ އިން ދާދި ފަހުން ބެލެސްޓިކް މިސައިލްތަކެއްގެ އަޖުމަ ބަލާފައި ވަނިކޮށެވެ. އުތުރު ކޮރެއާ އިން ފަށާފައިވާ ނިއުކްލިއާ ހަތިޔާރުގެ މަޝްރޫއާއި މިސައިލް ތަރައްގީ ކުރުމުގެ މަޝްރޫއު ހުއްޓައިލުމަށް އެމެރިކާ އިން ދަނީ އެކި ގޮތްގޮތުން އުތުރު ކޮރެއާ އަށް ފިއްތުންތައް ކުރިމަތި ކުރަމުންނެވެ.\nއުތުރު ކޮރެއާ އިން މި މަހުގެ ތެރޭގައި ވެސް ވަނީ، ދުރު ރާސްތާގެ ބެލެސްޓިކް މިސައިލެއްގެ އަޖުމަ ބަލައިފަ އެވެ. އެއީ ނިއުކްލިއާ ހަތިޔާރު އުފުލުމުގެ ގާބިލްކަން ލިބިގެންވާ އަދި އުތުރު ކޮރެއާ އިން އެމެރިކާއާ ހަމައަށް ދަތުރު ކުރުމުގެ ގާބިލްކަން ލިބިފައިވާ މިސައިލެކެވެ. އުތުރު ކޮރެއާގެ އެންމެ ގާތް އެކުވެރިއަކީ ޗައިނާ އެވެ.\n"އަހަރެމެންނަށް އެއްބަސް ވެވޭ ގޮތުގައި އުތުރު ކޮރެއާގެ ހަތިޔާރު މަޝްރޫއު ހުއްޓުވުމަށް މިހާރަށް ވުރެ ފުޅާ ދައުރެއް އަދާކޮށްދިނުމަށް މި ދަނޑިވަޅުގައި ޗައިނާގައި އެދުމަކީ ވަރަށް މުހިންމު ކަމެއް،" ދެކުނު ކޮރެއާގެ ޚާރިޖީ ވަޒީރު ކަންގް ކްޔުންގް-ވާ އާ ބައްދަލު ކުރެއްވުމަށް ފަހު ޖަޕާންގެ ޚާރިޖީ ވަޒީރު ޓާރޯ ކޯނޯ ވިދާޅުވި އެވެ.\nކޯނޯ ވިދާޅުވީ އދ.ގެ ސަލާމަތީ މަޖިލީހުގެ ގަރާރުތަކުގައި އުތުރު ކޮރެޔާއާ ގުޅޭ ގޮތުން ބަޔާންކޮށްފައި ހުރި ކަންކަމަށް ޗައިނާ ހުރުމަތްތެރިކޮށް ހިތާ ކަމަށާއި ނަމަވެސް މިހާރަށް ވުރެ ބޮޑަށް އުތުރު ކޮރެއާ އަށް ފިއްތުންތައް ކުރިމަތިކޮށްގެން ހަތިޔާރު މަޝްރޫއު ވެސް ހުއްޓުމަކަށް ގެނެވިދާނެ ކަމަށެވެ.\nއެމެރިކާ އާއި ދެކުނު ކޮރެއާ އާއި ޖަޕާން ސުންނާފަތި ކޮށްލާނެ ކަމަށް، އުތުރު ކޮރެއާ އިން ވަނީ ތަކުރާރުކޮށް އިންޒާރު ކޮށްފަ އެވެ. އަދި އުތުރު ކޮރެއާ އިން އަޖުމަބެލި ބައެއް މިސައިލްތައް ފޮނުވާލާފައިވަނީ ޖަޕާނުގެ މަތިންނެވެ.\nޗައިނާ އިން ބުނާ ގޮތުގައި އުތުރު ކޮރެއާގެ މައްސަލަ ހައްލު ކުރުމަށްޓަކައި ދެ ފަރާތުގެ މެދުގައި ވާހަކަތައް ފެށުމަކީ މުހިންމު ކަމެކެވެ. އުތުރު ކޮރެއާ އިން ހަތިޔާރުގެ މަޝްރޫއުތައް ކުރިއަށް ގެންދާތީ، އެކަމަށް ފައިސާ ބޭނުންވާ ފައިސާ ހޯދުން ދަތިކުރުމުގެ ގޮތުން އެމެރިކާ އިން ވަނީ އުތުރު ކޮރެއާއާ އެކު ވިޔަފާރީގެ ގުޅުންތައް ނުހިންގުމަށް ޗައިނާ އަށާއި އެހެން ބައެއް ގައުމުތަކަށް ވެސް ގޮވާލައިފަ އެވެ.\nނަމަވެސް އުތުރު ކޮރެއާ އިން ބުނާ ގޮތުގައި އެމެރިކާގެ އުދުވާންތަކުން އުތުރު ކޮރެއާ ދިފާއު ކުރުމަށްޓަކައި ވަރުގަދަ އަސްކަރީ މަޝްރޫއެއް ވަރަށް މުހިންމެވެ. އަދި އެމެރިކާ އިން ދެކުނު ކޮރެއާ އާއި ޖަޕާނާ ގުޅިގެން ހިންގާ އަސްކަރީ ތަމްރީންތަކަކީ އެމެރިކާ އިން އުތުރު ކޮރެއާ އަށް އަރައިގަތުމުގެ ފެށުން ކަމަށް ވެސް އުތުރު ކޮރެއާ އިން ބުނެ އެވެ. އެމެރިކާ އިން ދެކުނު ކޮރެއާގައި ހަދާފައިވާ އަސްކަރީ މަރުކަޒުގައި މިހާރު ވެސް އެމެރިކާ ސިފައިންގެ 28،500 މީހުން އެބަތިއްބެވެ.\nޗައިނާ އާއި ރަޝިޔާ އިން ބުނާ ގޮތުގައި އުތުރު ކޮރެއާގެ ހަތިޔާރު މަޝްރޫއު ހުއްޓައިލުމަށްޓަކައި، އެމެރިކާ އިން ދެކުނު ކޮރެއާ އާއި ޖަޕާނާ އެކުގައި ބާއްވަމުން އަންނަ އަސްކަރީ ތަމްރީންތައް ހުއްޓައިލަން ޖެހެ އެވެ.\nއިތުރު ލިޔުންތައް ޖަޕާން ނިއުކްލިއާ ޗައިނާ އުތުރު ކޮރެއާ ސައުތު ކޮރެއާ އެމެރިކާ\nސަމިޓު ދާ ގޮތަކުން ކިމް އެމެރިކާއަށް!


ޕީސީއާރު ޓެސްޓު ނެތި ރާއްޖެ އާދެވޭގޮތް ހަދައިފި - DhiDaily\nޕީސީއާރު ޓެސްޓު ނެތި ރާއްޖެ އާދެވޭގޮތް ހަދައިފި\nކޯވިޑް 18 އަށް ދެމުން އަންނަ ވެކްސިން ގެ ޑޯޒް ފުރިހަމަކޮށް، ރާއްޖެ އަންނަ ފަތުރުވެރިންނަށް ޕީސީއާރު ނެގެޓިވް ނަތީޖާ ނެތި ރާއްޖެ އެތެރެވޭގޮތް ހަދާފިއެވެ.\nއެޗްޕީއޭއިން އާއްމު ކުރި އުސޫލުގެ ދަށުން ގެންނަ މި ބަދަލާއެކު ކޯވިޑް-19ގެ ވެކްސިން2ޑޯސް ފުރިހަމަކޮށްގެން ރާއްޖެއަށް އަންނަ ފަތުރުވެރިން ކަރަންޓީންގެ މުއްދަތެއްވެސް ފުރިހަމަ ކުރާކަށް ނުޖެހޭނެއެވެ. އެހެން ނަމަވެސް ވެކްސިންގެ2ވަނަ ޑޯޒް ފުރިހަމަ ކުރިފަހުން 14 ދުވަސް ފުރިހަމަވާން ޖެހެއެވެ.\nޑިރެކްޓާ ޖެނެރަލް އޮފް ޕަބްލިކް ހެލްތު، މައިމޫނާ އަބޫބަކުރު ސޮއިކުރައްވާ ނެރުނު އެންގުމުގައި ބުނީ ފަތުރުވެރީން ހިމެނޭގޮތަށް، ރާއްޖެއަށް އެތެރެވާ ފަރާތްތަކުން ވެކްސިންގެ ދެ ޑޯޒް ފުރިހަމަކޮށް، ދެ ހަފްތާ ވެފައިވާނަމަ، ރާއްޖެއަށް ދަތުރުކުރާއިރު ނެގެޓިވް ޕީސީއާރު ޓެސްޓް އޮންނަން ނުޖެހޭނެ ކަމަށެވެ.\nއެޗްޕީއޭއިންދިން ލުޔާއެކު ރިސޯޓުތަކުގައި މަސައްކަތްކުރާ މުވައްޒަފުންނަށްވެސް ދެ ޑޯޒް ފުރިހަމަ ކުރުމަށްފަހު ކަރަންޓީން ނުވެ ރަށްރަށަށް ދަތުރުކުރެވެއެވެ. މިއާއެކުވެސް މުވައްޒަފުންނަށް ގިނަ ލުއިތަކެއް ލިބިގެންދާނެ އެވެ.\nމި ބަދަލާއެކު ރާއްޖެއަށް ޒިޔާރަތްކުރާ ފަތުރުވެރިންގެ އަދަދު އިތުރުވެގެންދާނެ ކަމަށް ބެލެވެއެވެ. އިއްޔެގެ ނިޔަލަށް ރާއްޖެއަށް 345،261 ފަތުރުވެރިން ރާއްޖެ އައިސްފައިވާ ކަމަށް ޓޫރިޒަމް މިނިސްޓްރީގެ ތަފާސްހިސާބުތަކުން ދައްކައެވެ.


Fisheries Minister Drama Kulhuvvun Huttavaalavvai Isthufaa Dhevvumah Govaalan - Keyolhu ފިޝަރީޒް މިނިސްޓަރ ޑްރާމާ ކުޅުއްވުން ހުއްޓަވާލައްވައި އިސްތިއުފާ ދެއްވުމަށް ގޮވާލަން – ކެޔޮޅު – Huvadhoo News Fisheries Minister Drama Kulhuvvun Huttavaalavvai Isthufaa Dhevvumah Govaalan - Keyolhu Huvadhoo News\nފިޝަރީޒް މިނިސްޓަރ ޑްރާމާ ކުޅުއްވުން ހުއްޓަވާލައްވައި އިސްތިއުފާ ދެއްވުމަށް ގޮވާލަން – ކެޔޮޅު\nމިނިސްޓަރ އޮފް ފިޝަރީޒް, މެރިން ރިސޯސަސް އެންޑް އެގްރިކަލްޗަރ ޑރ ޙުސައިން ރަޝީދު ޙަސަން, ޑްރާމާ ކުޅުއްވުން ހުއްޓަވާލައްވައި އިސްތިއުފާ ދެއްވުމަށް ގޮވާލައްވާ ކަމަށް މަޝްހޫރު ކެޔޮޅު އަދި މިހާރު ތިނަދޫ ޕަބްލިކް ވޯރކްސްގެ ސީނިއަރ އެކްޒެކްޓިވް ޑިރެކްޓަރ މުހައްމަދު ހަސަން ވިދާޅުވެއްޖެއެވެ.\nމުހައްމަދު ޙަސަން މިހެން ވިދާޅުވީ, މަސްވެރިން ބާނާ މަސް ކިރޭނެ ގޮތެއް ނެތުމުގެ ސަބަބުން މަސްވެރިންގެ ކަންބޮޑުވުންތައް އަޑުއައްސަވަން ފިޝަރީޒް މިނިސްޓަރ މިހާރު ކޫއްޑޫއަށް ވަޑައިގެން އުޅުއްވާތީއެވެ. އެގޮތުން މުހައްމަދު ހަސަން ވިދާޅުވީ, މަގާމުގައި އެއް އަހަރު ވެގެން ދިޔައިރު މަސްވެރިންނަށް ދިމާވާ މައްސަލަތައް ހައްލު ނުކޮށް މިނިސްޓަރ ކުރައްވަނީ ކޮންކަމެއްތޯއެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އަދި މަޖިލީހުގެ ރައީސް މުހައްމަދު ނަޝީދުވެސް ޓެގް ކުރައްވައި މުހައްމަދު ހަސަން ކުރެއްވި ޕޯސްޓެއްގައި ވިދާޅުވީ, މަސްވެރިކަމުގެ ސިނާއަތު ކުރިއަރުވަން ބޭނުންވަނީ މޮޅުވާހަކަ ނުދައްކަވައި, ހައްލު ކަމުގައެވެ. އަދި އެކަމަކަށް ވަގުތެއް ނެތް ކަމަށެވެ.\nދެކުނަށް މަސްކިރާގޮތް ބައްލަވައިލެއްވުމަށް ފިޝަރީޒް މިނިސްޓަރ ކޫއްޑޫއަށް\nމުހައްމަދު ހަސަން މިހެން ވިދާޅުވެފައިވާއިރު, މިނިސްޓަރ މިއަދު ވަނީ, ރާއްޖޭގެ ދެކުނަށް މަސްކިރާގޮތް ބަލައި މަސްވެރިންގެ ޝަކުވާ އަޑުއެހުމަށް ކޫއްޑޫގައި ކަމަށްބުނެ, މަސްވެރިންނާއެކު ނަގާފައިވާ ފޮޓޯތަކެއް ހިއްސާކޮށް ޓުވީޓެއް ކޮށްފައެވެ.\nދެކުނުގެ އަތޮޅުތަކަށް މަސްވެރިކަން ރަނގަޅުވެ ގިނަ އަދަދަކަށް މަސްކިރުމަށް ދޯނި އަންނަމުންދާތީ މިފްކޯއިން ވަނީ ކޮންމެ ދޯންޏަކުން5ޓަނު މަސް ނަގާގޮތަށް ހަދައި, މަސްގަތުން ކޮންޓްރޯލް ކޮށްފައެވެ.\nކިތަންމެ މޮޅު ވެރިޔަކު އަޔަސް ބާނާ މަސްކޮޅު އުކަން ނުޖެހޭނެ ޒަމާނެއް ނާންނާނެ ކެޔޮޅާ!!!\nމަސްބާނާނެ ކަމަށް ހާހުން މުވައްޒަފުން އިތުރެއްވެސް ނުކުރެވޭނެ… ކެޕޭސިޓީ އެއްވެސް ނުގެނެވޭނެ…\nމަސްނުބާނާ އެބަދޭ ތިން ހަތަރުމަސްވެސް ބައެއްފަހަރު އެދުވަސްވަރު މީހުންގެ މުސާރަޔާ އެހެނިހެން ހަރަދު ބަލަހެއްޓޭނެ ގޮތެއްނޯންނާނެ!!!\nގެ ގަނެވޭނެ ކޮއްކޯ!